(4 ފެބްރުއަރީ 2020 އާ ގުޅޭ)\n"ސްޓުޕިޑް... އިޑިއަޓް..." ދާރިއަންގެ އަތުގެ ކޮނޑާ ދިމާލުން އިޝްވާ ތަޅައިގަތެވެ.\nބަލިމީހުންނާ ބެހޭ މަޢުލޫމާތުތަކަކީ ކޮންމެ މީހަކަށް އެނގެން ޖެހޭ އެއްޗެއް ނޫނެވެ. ޚާއްޞަކޮށް ނަފްސާނީ ބަލިތަކަށް ފަރުވާ ހޯދަން އަންނަ ބަލިމީހުންނާ ދެމެދު ހިނގާ ހުރިހާ ކަމެއް ޑަކްޓަރާއި އެކަމުގައި ޝާމިލުވާ ބެލެނިވެރިޔަކާނޫން މީހަކާ ޚިއްޞާއެއް ނުކުރެވޭނެއެވެ. އިޝްވާގެ ލޮކަރުގައި ހުރި ފައިލްތަކުން ދާރިއަން ބަލާފައި ވަނީ ހޭޒަލްގެ ފައިލްތަކެވެ. އޭގައި އިޝްވާއާ ހަމައަށް ހޭޒަލް އަންނަން ޖެހުނު ސަބަބުން ފެށިގެން އޭނާއަށް ފަރުވާދޭން ފެށި ދުވަހާއި މިއަދާ ހަމައަށް އެ ދެމެދުގައި ހިނގާފައި ހުރި ހުރިހާ މުއާޞަލާތެއްގެ ހެކި އޮންނާނެއެވެ. ބައެއް ވާހަކަތަކަކީ ހަމައެކަނި އިޝްވާއާ ހޭޒަލް ޚިއްޞާކޮށްފައިވާ ވާހަކަތަކެވެ.\nއިޝްވާ މޭޒުމަތީ ހުރި އިންޓަކޮމްއިން ރިސެޕްޝަންގެ އިން ކުއްޖާއަށް ގުޅާލިއެވެ. ގިނައިރެއްނުވެ އޭނާ އައީ އައިސްޕެކެއް ހިފައިގެންނެވެ. ދޮރުމަތިން އޭގައި ހިފީ ދާރިއަންއެވެ. އަދި އޭނާ އެނބުރި ދިއުމުން އިޝްވާގެ އޮފީހުގެ ދޮރުފަތް ދާރިއަން އަނެއްކާ ވެސް ލައްޕާލީއެވެ.\n"ކަމް ހިއާ..." ދިގު ސޯފާ ކައިރިއަށް ދާރިއަން އައެވެ. އޭނާ އިށީނުމުން އޭނާގެ ގާތުގައި އިޝްވާ އިށީނެވެ.\n"އައި އޭމް ނޮޓް ހެޕީ... އެއީ ސިއްރުވެފައި ހުންނަންޖެހޭ ޑޮކިއުމެންޓުތަކެއް" އިޝްވާގެ އަތުގައި އައިސްޕެކު އަޅައިދެމުން ދިޔަ ދާރިއަންއަށް ބަލަން އިނދެ އިޝްވާ ވާހަކަދެއްކިއެވެ.\n"ހޭޒަލް ރޮނިކޮށް އަހަރެން ދުށީ ފުރަތަމަ ފަހަރަށް، އޭނާ އިނީ ހިތުގައި ޖެހުމުގެ އިތުރުން ވަރަށް ލަދުން... އަހަންނަށް އޭނާގެ ޒާތީ ކަންކަން އަންގަން ބޭނުންނުވާކަން އެނގޭ، ޝީ އިޒް ނޮޓް އަ ވީކް ޕާސަން، އެއީ ހޭޒަލްގެ ގޮތެއްނޫން، އެ މޫނުން ފާޅުވި އަސަރުތަކަކީ އަހަންނަށް މުޅިން އާ ކަންކަން... އޭނާއަށް އެހީވާނޭ ގޮތެއް އަހަންނަށް ނޭނގުނު، ލިއަމްއާއެކު އޭނާ ދިރިއުޅުނު އިރު އެމޫނުން ހިނިތުންވުން ފަނޑުނުވޭ، އެކަމަކު މިހާރު އޭނާގެ އެންމެ ބޮޑު ހިތާމައަށް ލިއަމްވެއްޖެ ކަހަލަ، ލިއަމްއާ ގުޅުން ހުރި އެއްވެސް ވާހަކައެއް ހޭޒަލް އަހަރެން ކައިރީ ނުދައްކާނެ، އަހަންނަށް ޔަގީންވަނީ، އޭނާއާ ހެދި ހޭޒަލްއަށް ބޮޑު ބަދަލެއް އަތުވެއްޖެކަން... އެ ބަދަލު އެނގެން އަހަރެން ބޭނުންވީ، އަހަންނަކަށް ނޭނގޭ ހޭޒަލްއާ މެދު އަހަރެންގެ ޢަމަލުތައް ބަހައްޓަންވީ ކިހިނެއްކަމެއް، އޭނާގެ ހިތުގައި ނުޖައްސާ ވާހަކަދައްކާނީ ކިހިނެއްކަމެއް... އަބަދު ވިސްނެނީ އެކަމާ، އެހެންވެ އޭނާއަށް ވީގޮތެއް އެނގުން މިހުންމުވީ... އެ މަޢުލާމާތުތައް އިޝްވާގެ އަތުގައި ހުންނާނެކަން ވެސް އެނގޭތީ" ދާރިއަން ވާހަކަދެއްކިއިރު އޭނާ އެއްފަހަރު ވެސް އިޝްވާއާ ނަޒަރު ސީދާ ނުކުރެއެވެ. ޚުދު އޭނާއަށް ވެސް ކުރެވުނު ކުށް ޤަބޫލުކުރެވޭ ކަހަލައެވެ. އެހެންވިޔަސް ހިތުގެ އެދުމުގެ މައްޗަށް ބާރުނުފޯރުވީ ހުރިހާކަމެއް އޮޅުންފިލުވާން ބޭނުންވެފައި ހުރިވަރުންނެވެ.\n"ދާރިއަން ތިކުރި ކަމަކުން އަހަރެންގެ މައްޗަށް ހޭޒަލް ކުރާ އިތުބާރު ގެއްލިދާނެކަން ވިސްނާލިނަމަ... ހޭޒަލްއަށް އިތުބާރަކީ ވަރަށް މުހިންމު އެއްޗެއް، ޚާއްޞަކޮށް މިހާރު... ދާރިއަންގެ ބޭނުމަކީ އަހަރެން ލައްވާ ހޭޒަލްއަށް ދޮގުހެދުވުންތަ؟" އިޝްވާ ބުންޏެވެ. އިޝްވާގެ އަތުގައި އައިސް އަޅައިދެމުން ދިޔަ ދާރިއަން މަޑުމަޑުން ދެފަރާތަށް ބޯހޫރުވާލިއެވެ.\n"އެހެނެއްނުވާނެ... އަހަރެން އެއްވެސް މީހެއް ކައިރީ ނުބުނާނަން" ދާރިއަން ބުންޏެވެ.\nދާރިއަންގެ އަތުގެ ތެރެއިން އަތް ނަގައި އޭނާގެ އަތުން އައިސްޕެކު ވެސް އިޝްވާ އަތުލައިފިއެވެ. އަދި ތެދުވެ ދާރިއަންއާ ދުރަށް އައެވެ. އެއާއެކު ދާރިއަންގެ ގާތުގައި އިޝްވާ ބުނީ އެތަނުން ދިއުމަށެވެ.\n"އަހަރެން ވެސް މިކަމާ ވާހަކަދައްކާލާނެ މީހަކު އިޝްވާ ނޫނީ ނެތޭ" ކޮޅަށް ތެދުވި ގޮތަށް އިޝްވާއަށް ބަލަހައްޓައިގެން ދާރިއަން ހުއްޓެވެ.\n"މިވުގުތު އިހަށް ދޭ" އިޝްވާ އާދޭހުގެ ގޮތަކަށް ބުންޏެވެ.\nމުހުސިނާ ދައްކަން ބޭނުންވަނީ ކޮންވާހަކައެއްތޯ ވެސް ލިއަމް އަހާނުލިއެވެ. އޭނާ އަދިވެސް އޮތީ ހިމޭންކަން ޚިޔާރުކޮށްގެންނެވެ. އޭނާގެ ސިކުނޑީގައި ހިނގާ އެއްވެސް ކަމެއް މަންމައާ ޚިއްޞާކުރުމުގެ ގަސްދެއް ލިއަމްގެ ނެތެވެ. އޭނާއަށް ކަމުދާ ގޮތެއް މަންމައަށް ކަމުނުދާނެކަން އެނގޭތީއެވެ.\n"ހޭޒަލްއާ މަންމަ ބައްދަލުކުރިން" މުހުސިނާ ބުންޏެވެ.\nބާލީހުގެ ދަށަށް ލައްވާލައިގެން އޮތް ކަނާއަތްތިލައާއި މޭ ދަށުގައި އޮތް ވައަތްތިލަ ވަގުތުން ލިއަމްއަށް މުއްކަވާލެވުނެވެ. އޭނާއާ ހޭޒަލް ބައްދަލުނުކޮށް އޭނާގެ މަންމައާ ބައްދަލުކުރުމުގެ ބޭނުމަކީ ކޮބާތޯ އަހަން ލިއަމް ހިތަށް އެރިއެވެ. އެވަގުތު އަނެއްކާ ވެސް މުހުސިނާ ވާހަކަދެއްކިއެވެ.\nހޭޒަލްއަށް އައިސްފައި ހުރި ބަދަލު މުހުސިނާ ފާހަގަކުރިއެވެ. ހޭޒަލްގެ ޚަބަރެއް ލިއަމް ބަލާނުލަންތޯ ވެސް އޭނާއަށް އަހާލެވުނެވެ. ބަންޑުން އޮތް ލިއަމްގެ މޫނުގައިވި އެއްވެސް އަސަރެއް މުހުސިނާއަކަށް ނުފެނެއެވެ. ލިއަމްއަށް ފެނުނު މަންޒަރުތައް މަންމައަށް ކިޔާދީ ހޭޒަލް ކުށްވެރިކުރަން ލިއަމް ބޭނުންވިއެވެ. އެހެންވިޔަސް އަމިއްލަ ކުށުގެ މަތިން ލިއަމްގެ ޟަމީރު އޭނާ ހަނދާންނެތުނަ ނުދެއެވެ. އޭނާގެ އަތުން ހޭޒަލް ބީވެގެން ދިޔައީ ޚުދު ލިއަމްގެ ސަބަބުންކަން އެނގެއެވެ.\n"ލިއަމް!... ތި ދެމެދުގައި ޖެހުނީ ކޮންމައްސަލައެއްތަ؟، މަންމައަށް އެނގޭ ލިއަމް އަދިވެސް ހޭޒަލް ބޭނުންކަން، މަންމައަށް އެހީއެއްވެދޭން އެނގޭނީ ވެސް ޖެހުނު މައްސަލައެއް އެނގުނީމަ، މަންމަ ވެސް ބޭނުން ތިދެކުދީން އަލުން ގުޅިގެން އުޅޭން، ލިއަމް... ކީއްވެތަ މަންމަ މިހުރިހާ ވާހަކަދައްކާއިރު އަނގައިން ނުބުނެ ތިއޮންނަނީ، ހޭޒަލް މަންމަ ގާތު ބުނީ ލިއަމްއާ ސުވާލުކުރަން، އޭނާ އެހެންބުނީމަ މަންމައަށް ހީވީ ލިއަމްއޭ ގޯހީ، ކުރެވުނުކަމެއްކުރެވުނީ ލިއަމްއަށޭ... އެކަމަކު... ދަރިފުޅާ ބެހޭ ގޮތުން ހޭޒަލް އެއްވެސް ގޯސްވާހަކައެއް ނުދައްކާ" މުހުސިނާ ބޭނުންވަނީ ލިއަމް އޭނާއާ ވާހަކަދައްކާށެވެ. ހިތާއި ސިކުނޑީގައިވާ ސުވާލުތަކަށް ލިއަމް ޖަވާބުދޭށެވެ. ނަމަވެސް ލިއަމްގެ ހިމޭންކަމުން މުހުސިނާއަށް ވިސްނުނީ ދައްކަމުންދިޔަ ވާހަކަ ހުއްޓާލަންވީ ކަމެވެ. އޭނާ ލިއަމްގެ އެނދުން ތެދުވިއެވެ. އަދި ފަރުވާތެރިކަމާއެކު ދަރިފުޅަށް ބަލާލިއެވެ.\n"އެއްވެސް ކުއްޖަކަށް ދެރައެއްލިބުމަށް މަންމަ ނޭދެން، ލިއަމް ކަންތައް ތިކުރާ ގޮތުން ދަރިފުޅާ މެދު މަންމަ މިހުންނަނީ ހިތްހަމަނުޖެހިފަ" މުހުސިނާ ބުންޏެވެ. މަޑުމަޑުން ދެ ފަރާތަށް ބޯހޫރާލާފައި އެ ކޮޓަރިން މުހުސިނާ ނުކުމެގެން ދިޔައީއެވެ.\nދާރިއަންއާއި ހޭޒަލް ފެނުނު ފަހުން ހަފްތާއެއް ފާއިތުވެ ހިނގައްޖެއެވެ. ލިއަމްއަށް އޭގެ ފަހުން ހަމަނޭވާ ލެވޭގޮތެއް ނުވިއެވެ. އޭނާ އެކިގޮތްގޮތަށް ވިސްނައިފިއެވެ. ކޮންމެ ފަހަރަކު ވެސް ޚިޔާލުގެ ކޮޅު ނިމެނީ އެއްގޮތަކަށެވެ. ދާރިއަންއަށް ހޭޒަލް ލިބުމަށް ލިއަމްއަށް ޤަބޫލެއްނުވެވުނެވެ. ލިއަމްއަށް ހޭޒަލް ނުލިބެއްޖެނަމަ އެއްވެސް ފިރިހެނަކަށް ހޭޒަލް ލިބިގެންނުވާނޭ ލިއަމް ނިންމިއެވެ.\nއޮފީހަށް އާދެވުމާއެކު ފުރަތަމަ ވެސް ލިއަމް ބެލީ ދާރިއަންއާ ބެހޭ މަޢުލޫމާތު ލިބޭތޯއެވެ. އޭނާގެ ކުށުގެ ރިކޯޑެއް އޮތްތޯއެވެ. އޭނާއަކީ ރައްޓެހިން ގިނަ މީހެކެވެ. އެމީހުންގެ ތެރޭގައި ގިނައީ ކަންކަމުގައި ބުނުމުން ކޮށްދެވޭވަރުގެ ރައްޓެހިންނެވެ. އެހެންވެ ދާރިއަންގެ މަޢުލޫމާތު ލިބުން އުނދަގުލެއް ނުވިއެވެ.\nމެންދުރު އޮފީހުން ބޭރަށް ނުކުމެ ކޮފީއަކަށް ލިއަމް އެރިއެވެ. އޭނާއާއެކު އޮފީހުގެ އެކި ދިމާގައި މަސައްކަތް ކުރާ ރައްޓެހިން ތިއްބެވެ. އެތަނުން އެކަކު ދާރިއަންއާ ބެހޭ މަޢުލޫމާތު އޭނާގެ ފޯނުން ލިއަމްއާ ޚިއްޞާކުރިއެވެ. ދާރިއަންގެ ޢާއިލާއާއި އޭނާގެ ވަނަވަރު ފެންނަން އޮތެވެ. އަދި ދާރިއަން މަސައްކަތް ކުރަނީ ޢާއިލާގެ ވިޔަފާރީގެ ތެރޭގައިކަން ވެސް ލިއަމްއަށް އެނގުނެވެ. އެމީހެއްގެ މަޢުލޫމާތު ހޯދަނީ ކީއްކުރަންތޯ އެހުމުން ލިއަމް ހެދީ ދޮގެވެ. އޭނާގެ އަންހެނުން ވަރިވީ ދާރިއަންގެ ސަބަބުންކަން ލިއަމް ބުނެލިއެވެ. އެ ޚަބަރުވީ މޭޒުދޮށުގައި ތިބި ލިއަމްގެ ރައްޓެހިންނަށް ހޫނު ޚަބަރަކަށެވެ. އެ އެންމެންގެ ވިސްނުން ވެސް ހުރީ ދިރިއުޅުމެއްގެ ތެރެއަށް ވަންނަން މަސައްކަތް ކުރާ މީހަކާމެދު ހަރުކަށި ގޮތަކަށް ކަންތައް ކުރަންޖެހޭނެކަމެވެ. އަދި ހިތުން ނުފިލާވަރުގެ ފިލާވަޅެއް ދޭން ޖެހޭނެކަމެވެ.\nފާޚާނާއިން ނިކުތް ދާރިއަންއަށް ލިބުނީ ސިހުމެކެވެ. އެނބުރި ފާޚާނާގެ ތެރެއަށް އޭނާ ދެމިގަތީ ނުހަނު އަވަހަށެވެ. އެވަގުތު ކޮޓަރިތެރެއިން ފާޅުވީ ލުއި ހީނލުމެއްގެ އަޑެވެ. އެހެންނަމަވެސް ދާރިއަންގެ ޠަބީޢަތް ގޯސްވެއްޖެއެވެ. އުނުގައި އޮޅާލައިފަ އޮތް ތުވާލީގައި އޭނާ ބާރަށް ހިފަހައްޓާލިއިރު ހުރެވުނީ ދަތްކުނޑިވިކާލައިގެންނެވެ.\n"ރިއާން..." ސާރާ ގޮވާލިއެވެ.\n"މިކޮޓަރިއަށް ވަނީ ކޮންބޭނުމަކު" ދާރިއަންގެ އަޑުގައި ހުރީ ހަރުކަށިކަމެވެ. ފާޚާނާގެ ދޮރު އެއްކޮށް ހުރީ ނުލައްޕައެވެ. އެހެންވިޔަސް ދާރިއަން ދޮރާ ނިވާވެލައިގެން ހުރީތީ ސާރާއަށް އޭނާއެއް ނުފެނެއެވެ.\n"ސައިނުބޯނަމޭ ބުނީމަ މަންމަ ދިން ޖޫސްތަށި ހިފައިގެން މިއައީ، ރިއާން ލަދުން ފިލަން ތީ އަންހެންކުއްޖެއްތަ" ސާރާއަށް ހުރެވުނީ ހިނިއައިސްފައެވެ. އޭނާއަށް ދާރިއަން ފެންނަންވީއިރަށް ދުވެފައި އެވަނީ ފާޚާނާއަށެވެ. މަޑުމަޑުން އައިސް ފާޚާނާ ދޮރުކައިރީ އޭނާ މަޑުކޮށްލިއެވެ.\n"ލަދަކީ ހަމައެކަނި އަންހެނުންގެ ހުންނަންޖެހޭ ސިފައެއްނޫން... އަހަރެންނަށް ވަރަށް ލަސްވޭ، ސާރާ ކޮޓަރިން ނުކުންނަންވީނު" ދާރިއަންގެ ވާހަކަދެއްކުމުގައި އެއްވެސް ގާތްކަމެއް ނެތްކަން ސާރާއަށް އެނގުނެވެ. އިރުކޮޅަކު ފާޚާނާގެ ދޮރާ ދިމާއަށް ބަލަން ހުރެފައި އޭނާ ދަނީ ކަމުގައި ބުންޏެވެ.\nކޮޓަރީގެ ދޮރު ލެއްޕުނު އަޑު އިވެންދެން ހުރެފައި ދާރިއަން ފާޚާނާއިން ބޯދިއްކޮށްލިއެވެ. ސާރާ ފެންނަން ނެތުމުން ހަލުވިކޮށް ނުކުތެވެ. އަވަސްއަވަހަށް ކޮޓަރީގެ ދޮރު ތަޅުލައިފިއެވެ. ސާރާ އަތަށް ދީފައި ޖޫސްތަށި ފޮނުވުމުން އެ ބޯހިތް ދާރިއަން ކެނޑުނެވެ. އެހެންވެ ރީތިވެގެން ކޮޓަރިން ނުކުތީ އެ ޖޫސްތަށި ހިފައިގެންނެވެ. ބަދިގެ ފަރާތަށް ވަދެ އޭނާ ޖޫސްތަށި ސިންކަށް އޮއްސާލީއެވެ. އަދި ޖިންސުގެ ޖީބުން ފޯނު ނަގައި އޭނާ އިޝްވާއަށް ގުޅިއެވެ. ވާހަކަދައްކަމުން ގެއިން ނުކުންނަން އައެވެ. އިބާގެ ކޮޓަރިން ސާރާ ގޮވައިގެން އޭނާ ނުކުންނާތީ ފެނުނެވެ. ވަގުތުން ފިޔަވަޅު އަވަސްކޮށްލައި ނުފެންނަކަމަށް ހަދަމުން ދާރިއަން މައިދޮރުން މަގުމައްޗަށް ނުކުތީއެވެ.\nހަވީރު ސައިބޯން އިޝްވާ ގޮވައިގެން ދާރިއަން އެރީ ކުލިނިކުގެ ކައިރީ ހުންނަ ރެސްޓޯރެންޓަކަށެވެ. ދާރިއަންގެ މައިގަނޑު މަޢުލޫއަކަށްވީ ހޭޒަލްއެވެ. އޭނާއަށް ހުރިހާކަމެއް އެނގުމުން އިޝްވާއަށް ވެސް ޚިޔާލު ބަދަލުކުރުމުގައި ކުރީން ގެންގުޅުނު ދުރުކަމެއް ނެތެވެ.\n"ޒެލްގެ ހުންނަ ކަހަލަ ސްޕެޝަލް ގޮތެއް އިޝްގެ ވެސް މިހާރު ހުރޭ" އިޝްވާއަށް ބަލަން އިނދެފައި ދާރިއަން ބުންޏެވެ. އުފާވެލާފައި އިޝްވާ އަޅައިގެން ހުރި ޝޯލު ރީތިކޮށްލިއެވެ. އަދި އޭނާއަށް ދަސްކޮށްދިނީ ހޭޒަލްކަން ބުނެލިއެވެ. އެ ދެމެދުގައި ހިމޭންކަމުގެ ވަގުތުކޮޅެއް ދިޔައެވެ. ލަސްލަހުން ކޮފީތަށިން ކޯވަރަކަށްފަހު ކޯވަރެއް ދާރިއަން ބޮމުންދިޔައެވެ. އިޝްވާ ގޮވާލީ ދާރިއަން ބަހެއްނުވި މާބޮޑަށް ހިމޭންވީމައެވެ.\n"ޕްރޮޕޯސްކުރަން މިވިސްނަނީ" ދާރިއަން ބުންޏެވެ.\n"ވަޓް... ހޭޒަލް ރެޑީއެއްނޫން..." އިޝްވާއަށް ލިބުނު ހައިރާންކަމުގައި ދެ ލޯ ބޮޑުކޮށްލެވުނެވެ.\n"އިޝްއަށް ހީވޭތަ ހޭޒަލްއަށް ދުވަހަކުވެސް މޫވްއޮން ކުރެވިދާނެހެން، އަހަންނަށް ހިޔެއްނުވޭ... އޭނާ ދުވަހަކުވެސް ހަނދާނެއްނުނެތޭނެ... އެތައް އަހަރުތަކަކަށްފަހު ވެސް ލިއަމް ފެނި އޭނާގެ ނަންއިވިއްޖެނަމަ ހޭޒަލްއަށް އެ ހަނދާންތައް އާވާނެ، އެ ހިތްދަތިކަން އިޙްސާސްކުރެވޭނެ، އެކަމަކު އަހަރުތަކަކަށްފަހު އޭނާއަށް އެ އިޙްސާސްތައް މީހުންނަށް ފޮރުވާނީ ކިހިނެއްކަން އޮންނާނީ އެނގިފަ، އެއީ އެ ދެމީހުންގެ ވެސް އަލަތު ކައިވެނި، އަހަންނަށް އެނގޭ... ވަރަށް ރަނގަޅަށް އެނގޭ... ހޭޒަލް ވާ ލޯބި ލިއަމްދެކެ، އޭނާ ނަފުރަތު ކުރިޔަސް އެކުރަނީ އެ ލޯތްބަކަށްނޫން، ލިއަމްގެ ހުރި އުނިސިފައަށް، ލިއަމްއަށް ލޯބިދޭން އެނގޭތީ ހޭޒަލްގެ މޫނުން އުފާވެރިކަން ފެނުނީ... ހޭޒަލްގެ ފަރާތުން އެ އުފާވެރިކަން އަހަރެން ދުށީން..." ދާރިއަން ވާހަކަދެއްކީ ވިސްނުންތެރިކަމާއެކުއެވެ.\n"ހޭޒަލް ލޯތްބެއްނުވޭ، އޭނާ އަލުން ކައިވެންޏެއްކުރާކަށް ކުޑަކޮށް ވެސް ނުވިސްނާ... ދެން ކިހިނެއް... ދާރިއަން މަޖުބޫރުކޮށްފިނަމަ ތި ދެމެދުގައި އޮތް ގުޅުން ކެނޑުމުގެ ސަބަބަށް ވެދާނެ" އިޝްވާ ބުނެލިއެވެ.\n"މަޖުބޫރެއްނުކުރާނަން، ދުވަހަކުވެސް ނުކުރާނަން... އެކަމަކު އަހަންނަށް ހޭޒަލްއަށް އިތުބާރު ހޯދާ ދެވިދާނެ، އޭނާ ބޭނުންވާ ފަދަ ދާއިމީ ބައިވެރިޔަކަށް ވެވިދާނެ... އެ ގޮތުގައި ސާބިތުވެވިއްޖެނަމަ ހޭޒަލްގެ ހިތުގައި އަހަންނަށް ޓަކައި ﷲ ލޯބިލައްވާނެކަން ޔަގީން، އަހަރެންނަށް ނޭނގުމުގައި ވެސް އޭނާގެ މައްޗަށް އަނިޔާވެރިއެއްނުވާނަން، މިއަދާ ހަމައަށް ވެސް އަހަރެން ކެތްތެރިވަމުން މިއަންނަނީ، ހޭޒަލް ނުރުހިދާނެ އެއްވެސް ކަމެއް ކޮށްފައެއް ނޯންނާނެ، އަހަރެން އޭނާއަށް ވަޢުދެއްވެއްޖެނަމަ މަރުވެގެންދާނީ ވެސް ﷲ އިރާދަކުރެއްވިއްޔާ އެ ވަޢުދުގެ މަތީ ދެމިހުރެ... އިޝް!... އަހަރެން މިވާ ލޯބި އެއްވެސް މީހަކަށް ބުނާކަށް ނޭނގޭނެ، ޚުދު ހޭޒަލްއަށް ވެސް އަހަރެން އޭނާދެކެ ވާލޯތްބެއް އަންދާޒާއެއްނުކުރެވޭނެ، އަހަރެން މިއުޅެނީ ރައްޓެހިވެގެން ވަގުތުތަކެއް ބޭކާރުކުރާނޭ ބައިވެރިއެއް ހޯދާކަށްނޫން، އަހަރެން ބޭނުންވަނީ ކައިވެނިކުރަން... ހޭޒަލްއަށް ރަނގަޅު ދިރިއުޅުމެއް ހޯދައިދޭން، އަދި އެ ދިރިއުޅުމުން އަހަންނަށް ހިތްހަމަޖެހުން ލިބުން" ދާރިއަންގެ ވާހަކައަށް ގެއްލިފައި އިޝްވާ އިނެވެ. އޭނާ މޫނު ހަދާލައި ތުން އޫކޮށްލިއެވެ.\n"ކިހިނެއްވީ... ގޯސްކޮށްތަ މިބުނެވުނީ" ދާރިއަން ހައިރާންވިއެވެ. އިޝްވާ މޫނުގައި ދެއަތް އަޅައި ދެފަރާތަށް ބޯހޫރާލިއެވެ.\n"ކީއްވެތަ އަހަރެންގެ ބްރޯއަށް ދާރިއަންވާންވީ" މޫނުގައި ދެއަތް އަޅައިގެން އިނދެ އިޝްވާ ބުންޏެވެ.\n"އަހަންނަކަށް ނުވިސްނުނު..." އިޝްވާ ކިޔާއެއްޗެއް ދާރިއަންއަށް ދޭހައެއްނުވިއެވެ. އެހިނދު އިޝްވާ މޫނުން ދެއަތް ނަގައިފިއެވެ. އަދިވެސް އިނީ ތުންކޮޅު އޫކޮށްލައިގެންނެވެ.\n"އަހަރެން ވެސް ބޭނުންވަނީ ލޯބިވާން...ނޫން!... އަހަރެން ލޯބިވުމަށްވުރެ އަހަރެންދެކެ ތިހާ ލޯބިވާނެ މީހަކު ލިބެން..." އިޝްވާ ބުނެލިއެވެ. ދާރިއަން ހިނިތުންވެލިއެވެ. އެ ހިނިތުންވުން ލުއި ހީނލުމަކަށް ބަދަލުވީ އިޝްވާގެ ކުޑަކުއްޖެއްފަދަ އަސަރުތައް ފެނިއެވެ.\n"އެހާ ކެތްތެރިކަން އެބަހުރި... އެހެންވެއްޖެއްޔާ އިންޝާﷲ ލިބޭނެ، އިޝް ބޭނުންވާ ކަހަލަ އިޝްދެކެ އިންތިހާއަށް ލޯބިވާނެ ބައިވެރިޔަކު ލިބޭނެ، އަހަރެން ދުޢާކުރާނަން" ހެވިފައި އިނދެ ދާރިއަން ބުނެލިއެވެ.\n"ދާރިއަން... އަހަރެން ބޭނުން ދާރިއަންއަށް ހޭޒަލް ލިބެން، ތި ދެމީހުންނަށް އެކަކުއަނެކަކު ހާސިލުވާން، އުފާވެރި ޢާއިލާއެއްގެ ގޮތުގައި... ދެމަފިރިންގެ ގޮތުގައި ތި ދެމީހުން ދުށުމަށް... ހޭޒަލްގެ ރިއެކްޝަން ހުންނާނޭ ގޮތެއް ބުނާކަށް އަހަންނަކަށް ނޭނގެ، އޭނާ ދާރިއަންއާމެދު ގޯސްކޮށް ނުދެކޭ، ތީ އޭނާ ޤަދަރުކުރާ ގާތް މީހެއްގެ ގޮތުގައި ދެކޭ އެކުވެރިއެއް، އެކަމަކު އޭނާގެ ޒާތީ ކަންކަން ދާރިއަންއާ ޚިއްޞާކުރަން ޖެހިލުންވޭ، ދާރިއަން ހީކުރާހާ ފަސޭހައެއްކަމެއްނޫން ހޭޒަލްގެ ޓްރަސްޓް ހޯދުމަކީ" އިޝްވާ ފެންނަނީ ސީރިއަސް ވެފައި އިންތަނެވެ.\n"އެނގޭ ތިކަން، އެހެންވިޔަސް އުނދަގޫކަމާއެކު ފަސޭހަކަން ވާކަން ހަނދާންނައްތާލައިގެން ނުވާނެ" ދާރިއަން ބުންޏެވެ. އިޝްވާއަށް ހިނިތުންވެލުނެވެ. ހޭޒަލްގެ ހިތް ފަތަހަކުރެވުނިއްޔާ ކުރެވޭނީ ދާރިއަންއަށޭ އޭނާގެ ހިތާއި ޟަމީރު އެއްބަސްވިއެވެ. ﷲގެ މަގުގައި ސާބިތުވާ މީހާއަށް އޮންނަ ޔަގީންކަމަކީ ކޮންމެކޮންމެ މީހަކަށް ވިސްނޭނެ ކަންކަމެއްނޫނެވެ. އަދި އެ ސާބިތުކަމުގައި އެމީހަކު މާޔޫސްނުވާނެކަން ޔަގީނެވެ.\nކާރު ޕާކުކޮށްފައި އޮތް ހިސާބަށް އިޝްވާއާއެކު ދާރިއަން އައެވެ. ކާރު ފެނި ދާރިއަންގެ ފިޔަވަޅު މަޑުޖެހުނެވެ. އިޝްވާއަށް ވެސް ދާރިއަންގެ ކާރު ފެނުނެވެ. ކާރުގެ ކުރިއަށް އޮތީ ކަޅުތެޔޮ ޖަހާފައެވެ. ވިންޑްސްކްރީން އެއްކޮށް އޮތީ ކަޅުވެފައެވެ.\n"ކޮންތާކުން އެޅިފައެއީ" ވަށައިގެން ނަޒަރު ހިންގާލަމުން އިޝްވާ ބުންޏެވެ.\n"ކައިރިގަ ހުރި އެއްވެސް ކާރެއްގަނެތް، މީ ގަސްދުގަކުރިކަމެއް" ދާރިއަން ހިތްހަމަނުޖެހުނެވެ. އޭނާ ވެސް ވަށައިގެން ނަޒަރު ހިންގާލީ އެކަމެއް ކުރި ބަޔަކު ފެނޭތޯއެވެ.\n"ދެން ކިހިނެއް ހަދާނީ" އިޝްވާ އަހާލިއެވެ.\n"ހިނގާލާފަ ދާނީ، އިޝް ކުލިނިކަށް ލާފަ އަހަރެން ދާނީ މިސްކިތައް" ދާރިއަން ބުނެލިއެވެ.\n"ދެން ކާރުއޯ" އިޝްވާ އިޝާރާތްކޮށްލިއެވެ.\n"ތިކަމާ ރައްޓެއްސަކަށް އެބަގުޅަން... ހިނގާ ދަމާ" ޖީބަށް ދެއަތްތިލަ ކޮށްޕާލުމާއެކު ދާރިއަން ހިނގައިގަނެއްޖެއެވެ. އޭނާ އިޝްވާ ގާތު ވާހަކަނުދެއްކި ނަމަވެސް ކާރަށް ވެފައި އޮތް ގޮތާމެދު ވިސްނިއެވެ. ދުވަހަކުވެސް އޭނާ ދުއްވާ ކާރަށް މީހަކު ގެއްލުމެއް ދީފައެއްނުވެއެވެ. އޭނާއަކީ މީހުންނަށް އުނދަގޫވާ ގޮތްގޮތަށް ކާރު ޕާކުކޮށް އުޅޭ މީހެއްނޫނެވެ. މަގުމަތީގެ ޤަވަޢިދުތަކާ ޚިލާފުވެފައެއް ނެތެވެ. އެހެންވިޔަސް މީހަކު އޭނާއަށް ޖެއްސުމެއްކުރަނީބާއޭ ދާރިއަންގެ ހިތަށް އެރިއެވެ.\nއިޝްވާ ގާތު ދެއްކި ވާހަކައަށް ޢަމަލުކުރާނޭ ރަނގަޅު ވަގުތަކަށް ދާރިއަން ބަލަމުން ދިޔައެވެ. އެހެންނަމަވެސް އޭނާއަށް މިހާރު ވިސްނަން ޖެހޭ އިތުރު ކަމެއް ކުރިމަތިވެއްޖެއެވެ. ކޮންމެވެސް މީހަކު އޭނާއަށް ފާރަލަނީހެން ހީވަނީއެވެ. ޚާއްޞަކޮށް ހޭޒަލްއާ ބައްދަލުކުރަން އެގެއަށް ހިނގައްޖެނަމައެވެ. މީހުންގެ އަނބިން ކައިރިއަށް ވަންނަ މީހެކޭ ކިޔާ ދާރިއަންގެ ކާރުގައި ލިޔެފައި ހުރެއެވެ. ކާރު އެ އޮތްގޮތަށް އޮއްވާ ގެއާ ހަމައަށް ގެނައުމުން ޢާއިލާގެ މީހަކަށް ފެނިދާނެއެވެ. އެހެންވެ ގެއަށް އަންނަނީ ގަރާޖަކުން ކާރު ދޮވެ ސާފުކޮށްގެންނެވެ. އެކަމާ ހެދި ކާރަށް ކުރަންޖެހޭ ޚަރަދު ބޮޑުވެއްޖެއެވެ.\nއެކަމެއް ކުރާ ބަޔަކު ދާރިއަންގެ ކެތްތެރިކަން އިމްތިހާނުކުރަން އުޅޭ ކަހަލައެވެ. އޭނާ ކާރުގައި ކެމެރާ ހަރުކުރިއެވެ. އެވަރުން ވެސް ކޮންބައެއްކަމެއް ނޭނގުނެވެ. ދެ ޒުވާނަކު ކަޅުތެޔޮ އެއްޗެއް ކާރަށް ޖަހާތަން ފެނުނެއްކަމަކު އެމީހުންގެ މޫނު ހުރީ ހެލްމެޓަކުން ނިވާކޮށްފައެވެ. އެކަން ވަކިކޮޅެއްގައި ނުޖެއްސިގެން އުޅެނިކޮށް ދާރިއަންއަށް އަންނަންފެށީ އިންޒާރުގެ ކޯލުތަކެވެ. އޭނާގެ ނަންބަރު ލިބުނު ގޮތެއް ވެސް ދާރިއަންއަށް ވިސްނައިގަންނަން ނޭނގުނެވެ. އެހެންވިޔަސް ކިހިނެއްކަން މިވަނީ ރެއަކާލީ އެ ފޯނުކޯލުތައް އަންނަން ފެށުމުންނެވެ. ހޭޒަލްއާ ދުރުގައި ހުރުމަށް ބުނާތީއެވެ. ދާރިއަންގެ ޚިޔާލަށް ފުރަތަމަ ވެސް ވެރިވީ ލިއަމްއެވެ. އޭނާއާއި ހޭޒަލްއާ ދެމެދު އޮތް ގާތްކަން ކޮންމެވެސް ގޮތަކުން ލިއަމްއަށް އެނގިއްޖެކަން ދާރިއަންއަށް ވިސްނުނެވެ.


DRP ge dharanithakaa gulhigen Maumoon ah dhauvaakuranee\nޑީއާރުޕީގެ ދަރަނިތަކާ ގުޅިގެން މައުމޫނަށް ދައުވާކުރަނީ\nޑީއާރުޕީގެ ކުރީގެ ލީޑަރު އަދި ކުރީގެ ރައީސް މައުމޫން އަބްދުއްގައްޔޫމް -- | އަވަސް ފައިލް ފޮޓޯ\nޑީއާރުޕީގެ ކުރީގެ ލީޑާޝިޕުން ޕާޓީގެ ދަރަނިތައް ނުދައްކައި، ޕާޓީގެ މެންބަރުންގެ ބޮލުގައި އެ ދަރަނިތައް އަޅުވާފައިވާ ކަމަށް ތުހުމަތުކޮށް އެ ޕާޓީގެ ކުރީގެ ލީޑަރު އަދި ކުރީގެ ރައީސް މައުމޫން އަބްދުގައްޔޫމަށް ދައުވާ ކުރަން ނިންމައިފި އެވެ.\nޑީއާރުޕީން މިއަދު ބުނީ އެ ޕާޓީގެ ކުރީގެ ލީޑަޝިޕް ޕާޓީ ދޫކޮށް ގޮސްފައި ވަނީ އޭރުގެ ދަރަނިތައް ނުދައްކައި ޕާޓީގެ މެންބަރުންގެ ބޮލުގައި އެ ދަރަނިތައް އަޅުވާފައި ކަމަށާއި، އަދި މިހާރުވެސް އޭރުގެ ދަރަނިތަކުގެ ބިލުތައް ލިބެމުންދާ ކަމަށެވެ.\nއެއާއެކު، ރައީސް މައުމޫންގެ މައްޗަށް ދައުވާކުރަން ޑީއާރުޕީގެ ކައުންސިލުން ނިންމާފައިވާ ކަމަށް އެ ޕާޓީން ބުންޏެވެ.\n"އަދި މި މައްސަލައަށް ގޮތެއް ނިމެންދެން މިހުރިހާ ދަރަނި ދެއްކުން މަޑުޖައްސާލަންވެސް ކައުންސިލުގެ އިއްތިފާގުން ވަނީ ނިންމާފައި،" ޑީއާރުޕީން ކުރި ޓްވީޓެއްގައި ބުންޏެވެ.\nޑީއާރުޕީން އިތުރަށް ބުނީ ރައީސް މައުމޫން އެމްއާރުއެމްގެ ނަމުގައި އުފެއްދި ޕަޓީ މި ސަރުކާރުގެ ކޯލިޝަނުގައި ބައިވެރިކޮށްފައިވާތީ އެކަން ކުށްވެރި ކުރާ ކަމަށެވެ.\nކުރީގެ ރައީސް މައުމޫން އުފެއްދެވި ޑީއާރްޕީއަކީ ފަހުރުވެރި މާޒީއެއް އޮތް ޕާޓީއެކެވެ. އެ ޕާޓީއަކީ މިވަގުތު ސިޔާސީ މައިދާނުން ފެންނަން ތިބި ވަރަށް ގިނަ ބޭފުޅުން ފުރަތަމަ ގުޅިވަޑައިގެންނެވި ޕާޓީއެވެ. ފަހުން އައި ޑިމޮކްރެޓިކް ހަޔާތުގައި ރާއްޖޭގައި ދެވަނައަށް އުފެދުނު ޕާޓީއަކީ ވެސް ޑީއާރުޕީ އެވެ.\nރައީސް މައުމޫނަށް ފަހު ޑީއާރުޕީ ހިންގެވީ ކުރީގެ ހޯމް މިނިސްޓަރު ތަސްމީން އަލީ އެވެ. އަދި އޭގެ ފަހުން ކުރީގެ މަޖިލީސް މެންބަރު މުހައްމަދު ނަޝީދު (ކާނަލް) ވެސް އެ ޕާޓީ ހިންގެވި އެވެ. މިހާރު ޑީއާރުޕީގެ ލީޑަރަކީ ވިޔަފާރިވެރިޔާ އަދި ކާށިދޫ ދާއިރާގެ މެންބަރު އަބްދުﷲ ޖާބިރެވެ.\nރައީސް މައުމޫން އަބްދުލްގައްޔޫމް އަބްދުﷲ ޖާބިރު އެމްއާރުއެމް + ޑީއާރްޕީ


އިސްމާއިލް އައިހަމް 18 ސެޕްޓެމްބަރ 2020\nސަބަބަކީ އެކި މީހުންނާއި އެކި ކާއެއްޗިއްސަށް ހަޖަމްކުރަން ނަގާ ވަގުތު ތަފާތުވާތީ އެވެ. ބަނޑުގައިވާ އެކި 'އެންޒައިމް' ތަކާއި އެސިޑްތައް ކާއެއްޗެހި ކުދިކުދިކޮށްލާއިރު، ގޮހޮރު ތެރޭގައި އެކި ބެކްޓީރިއާވެސް މިކަމަށް އެހީތެރިވެދެއެވެ. ހަށިގަނޑަށް ބޭނުންވާ ހުރިހާ ބައެއް ކާއެއްޗެހިން ހޯދުމަށްފަހު، ބާކީބައި ބޭރުކޮށްލަނީއެވެ.\nބޮޑުކަމުދާތަކެތީގައި ހަޖަމްނުވާ ކާތަކެތީގެ އިތުރުން ފެނާއި، ބެކްޓީރިޔާއާއި މަރުވެފައިވާ ހަށިގަނޑުގެ 'ސެލްތައް' ހިމެނެއެވެ.ކޮންމެ މީހެއްގެ ހަށިގަނޑުގައިވެސް ދުވާލެއްގެ މައްޗަށް 128 ގްރާމުގެ ބޮޑުކަމުދާތަކެތި އުފައްދާކަމަށް ދިރާސާތަކުން ދައްކައެވެ.\nމިގޮތުން ދުވާލަކު 3-2 ފަހަރު ބޮޑުކަމުދާން ޖެހޭނަމަ، ބޭރުވާތަކެތީގެ ބަރުމިން ލުއި ވެއެވެ. މިގޮތުން ބޮޑުކަމުދާތަކެތީގެ ބަރުމިނަށް ވަރަށް ގިނަ ކަންތައްތައް އަސަރުކުރެއެވެ. އޭގެ ތެރޭގައި ކާއެއްޗެހީގެ ވައްތަރުތަކާއި، ދުވާލެއްގެ މައްޗަށް ބޮޑުކަމުދާ މިންވަރާއި، މީހާގެ ހަށިގަނޑުގެ ސައިޒު އަދި ދިޔާއެއްޗެހި ބޯމިންވަރު ހިމެނެއެވެ.ގިނައިން ފައިބާ އެކުލެވޭ ކާތަކެތި ކާނަމަ ބޮޑުކަމުދާ ތަކެތީގެ ބަރުމިން އިތުރުވެއެވެ. ގިނަބަޔަކު ހިކެން ގިނަ މަސައްކަތްތަކެއް ކުރަމުންދެއެވެ. އޭގެ ތެރޭގައި އެކި ކަހަލަ ' ވެއިޓް ލޮސް ޑައިޓު' ތައް ހިމެނެއެވެ. މިގޮތުން މިފަދަ ޑައިޓުތައް ކެއުމުގައި ބޭނުންކުރާ ފަރާތްތަކުން އެހެންމީހުންނަށްވުރެ ގިނައިން ބޮޑުކަމުދާންޖެހެ އެވެ.މިގޮތުން ހިކެން އެންމެ ރަނގަޅު ކެއުމަކީ ' ބެލެންސް ޑައިޓް' ކަމަށް ސެންޓާ ފޯ ޑިސީސް ކޮންޓްރޯލް އެންޑް ޕްރެވެންޝަންއިން ވަނީ ހާމަކޮށްފައެވެ. އެފަދަ ކެއުމުގައި ހުރިހާ ބާވަތެއްގެ ކާނާ ހަށިގަނޑަށް އެންމެ ރަނގަޅު މިންވަރަށް ހިމެނެއެވެ.\nއަރުޝީފަށް ނެގީ 18/09/2020 14:49\nއެންމެފަހުން އަޕްޑޭޓްކުރީ 18/09/2020 14:49


Otho ge message: Iraadha kureviyya adhi ekani higaanan! – adduLIVE\nއޮއްތޮގެ މެސެޖު: އިރާދަކުރެއްވިއްޔާ އަދި އެކަނި ހިނގާނަން!\nMay 29, 2020, 21:56\nހުޅުމާލޭގައި ހިނގި ސައިކަލް އެކްސިޑެޓެއްގައި ބޮލަށް ލިބުނު އަނިޔާތަކާއި ގުޅިގެން ނުކުޅެދޭ ހާލަތަކަށް ގޮސްފައިވާ އުމަރު ސަލީމް (އޮއްތޮ)ގެ އެކްސިޑެންޓަށް ދެއަހަރުވީއެވެ.\nއެތައް ފޮނި އުއްމީދުތަކާއި އެކު ދިރިއުޅުމެއް ފަށައި، އަމިއްލަ ވިޔަފާރި ހިންގަމުން އައި އޮއްތޮ ބަލި އެނދަށް ތިރިކޮށްލީ ގަވާއިދާއި ހިލާފަށް ބާރު ސްޕީޑެއްގައި ދުއްވާފައި އައި ސައިކަލަކުން ޖެހި ހިނގި ނުރައްކާތެެރި އެކްސިޑެންޓުންނެވެ. މި އެކްސިޑެންޓަށް ފަހު 17 ދުވަހު ކޯމާގައި އޮތެވެ.\nއޮއްތޮގެ އެކްސިޑެންޓަށް މިއަދު ދެ އަހަރުވުމާއި ގުޅިގެން އޭނާގެ އަންހެނުން ފާޠިމަތު ނައުފާ ވަނީ އޮއްތުގެ ހާލަތުން އަރައިގަތުމަށް ކުރަމުން އަންނަ މަސައްކަތް ދައްކުވައިދޭ ވީޑިއޯއެއް ސޯޝަލް މީޑިއާގައި ހިއްސާކޮށްފައެވެ. މި ވީޑިއޯ އާއި އެކު އޮއްތޮ ރަނގަޅުވުމަށް ކުރާ މަސައްކަތުގައި ރައްޓެހިންނާއި އާއިލާއިން ވެދެމުންދާ އެހީތަކަށް ނައުފާ ވަނީ ޝުކުރު އަދާކޮށްފައެވެ.\nއެކްސިޑެންޓަށްފަހު މިހާރު އޮއްތޮއަށް އަމިއްލައަށް ކޮޅަށް ތެދުވެވެއެވެ، އަދި އެހެން މީހެއްގެ އެހީގައި މަޑުމަޑުން ހިނގާލެވެއެވެ. ނަމަވެސް އޮއްްތޮގެ އުއްމީދަކީ އަމިއްލައަށް ތެދުވެ ހިނގާލުމަށެވެ. އަދި މިހާރު ކުރިއަށްވުރެ ވާހަކަ ދެއްކުންވެސް ރަނގަޅެވެ.\nނައުފާ މިއަދު އާއްމު ކުރި ވީޑިއޯގެ އެންމެ ފަހު ޖުމްލަ އަކަށް އޮއްތޮ ބުނީ "އިރާދަކުރެއްވިއްޔާ އަދި އެކަނި މަ ހިނގާނަން،" ކަމަށެވެ.\nWell done Oththo! You can do it.💪🏼💛💐 https://t.co/wZeYwqLLyE\n— Mohamed Nasheed (@MohamedNasheed) May 29, 2020\nއޮއްތޮ އާއި އާއިލާއިން ކުރަމުން އަންނަ ބުރަ މަސައްކަތަށް އެތައް ބަޔަކު ތައުރީފު ކުރަމުން އަންނަ އިރު ނައުފާގެ ވީޑިއޯއަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދުވެސް ވަނީ ހިތްވަރު ދެއްވާފައެވެ. ނަޝީދު ވަނީ އޮއްތޮއަށް ސާބަސްދީ އަދި ހިނގޭނެކަމަށް ޔަގީންކަން އޮތްކަމަށް ވިދާޅުވެފައެެވެ.


China in Africa ge IT ah investkuranee - Hali News\n16 October 2021, 07:05\nކޯވިޑް 19ގެ ފަހުން ޗައިނާއިން ގެންގުޅޭ ސްޓްރެޓެޖީގެ ދަށުން އެފްރިކާ ބައްރުގައި ޑިޖިޓަލް ދާއިރާގައި އިންވެސްޓްމެންޓް އިތުރު ކުރުމަށް ޗައިނާއިން ވަނީ ނިންމާފައެވެ. ޗައިނާއިން އިންފޮމޭޝަން ޓެކްނޮލޮޖީގެ ދާއިރާގައި އެފްރިކާގައި 8.43 ބިލިއަން އެމެރިކާ ޑޮލަރު އިންވެސްޓް ކުރާނެއެވެ.\nޗައިނާއިން އިންވެސްޓް ކުރާނެ ދާއރާތަކުގެ ތެރޭގައި އީކޮމާސްއާއި މީސްމީޑިއާގެ ދާއިރާއާއި މޮބައިލްގެ ދާއިރާގައި އިންވެސްޓް ކުރުން ހިމެނެއެވެ. މިއިންވެސްޓްމެންޓްތަކަށް ޗައިނާއިން ބޭނުން ވަނީ ވާވޭ ކުންފުންޏާއި ޒެޑްޓީއީއާއި ކްލައުޑްވޯރކް ކުންފުނިތަކެވެ. މިއީ ޗައިނާ ސަރުކާރަށް މަސައްކަތް ކޮށްދޭ ކަމަށް ތުހުމަތު ކުރެވޭ ކުންފުނިތަކެވެ.\nޗައިނާއިން އެފްރިކާގައި މިއިންވެސްޓްމެންޓްތައް ހިންގަނީ ޗައިނާއިން ގެންގުޅޭ ޑިޖިޓަލް ސިލްކްރޯޑް ޕްރޮޖެކްޓްގެ ދަށުންނެވެ.\nމިމަސައްކަތްތަކަށް ޗައިނާއިން ބަލަނީ އެފްރިކާގެ އެންމެ ބައިބޯ ގައުމުކަމަށްވާ ނައިޖޭރިއާއާއި އެންގޯލާއާއި ޒެމްބިއާއާއި ޒިމްބާބްވޭއާއި އިތިއޯޕިއާއެވެ.\nޗައިނާގެ އެފްރިކާގެ ޑިޖިޓަލް ސިލްކް ރޯޑް މާރެސް ހާމަކޮށްފައި ވަނީ ޗައިނާ އެފްރިކާ އިންޓަރނެޓް ޑިވެލޮޕްމެންޓް ކޯޕަރޭޝަން ފޯރަމްގައެވެ.\nޗައިނާގެ މޯބައިލް ކުންފުނިތައް ވަނީ ގުޅިގެން ޓޫއެފްރިކާގެ ނަމުން ސެބްމެރިން ކޭބަލްއަކުން އެފްރިކާގެ 16 ގައުމާއި މެދުއިރުމައްޗާއި ޔޫރަޕް ގުޅާލުމަށްވެސް ނިންމާފައެވެ. މި ކޭބަލްގެ ދިގުމިނަކީ 37 ހާސް ކިލޯ މީޓަރެވެ.\nމީގެ އިތުރުންވެސް އެފްރިކާގެ އެތައް ގައުމެއްގައި ޗައިނާއިން ސްމާޓް ސިޓީ ޕްރޮޖެކްޓްތައް ވެސް ހިންގަމުން ގެންދެއެވެ.


(6) އަހަންނަށް މާފްކުރޭ | arippe's blog\n(6) އަހަންނަށް މާފްކުރޭ\nހިއްލައިލައިގެން ގޮސް ބޭރު އުނދޯލީގައި އާސިމާ ބޭއްވުމަށްފަހު ޒާހިދު ފެންފޮދެއް ގެންސް އަސިމާގެ މޫނަށް ވިއްސައިލިއެވެ. އަދި މަޑުމަޑުން އާސިމާގެ ކޯތާފަތްމަތީ ޖަހައިލިއެވެ. “އާސިމާ… އޭތް.. ލޯހުލުވާލަބަލަ…”\nދެތިންފަހަރަކު މޫނަށް ފެންފޮދެއް ވިއްސައިލުމާއެކު އާސިމާގެ ލޯ މަޑުމަޑުން ހުޅުވާލިއެވެ. ގިސްލާ ރޮމުންނެވެ. އޭނާގެ ލޮލުން އޮހޮރެމުންދިޔަ ކަރުނަތައް އޭނާގެ ހިތުގައިވާ ވާހަކަތައް ކިޔައިދެމުން ދިޔަކަހަލައެވެ. ހަޔާތުގައި ލިބުނު ހަމައެކަނި އުފާކަމަށް އޭނާ ދެކުނު ލޯބިވާ ދަރިފުޅު ގެއްލިގެން ދިޔައީ ކަމަސް އޭނާގެ ހިތް ބުނަމުންދިޔައެވެ. ވިސްނާނުލައި އެޅުނު ޅަ އެއްޗެއްގެ ސަބަބުން މަންމަގެ މައްޗަށް އޮތް އިތުބާރުގެ ފާރު ބިމާ ހަމަވީއެވެ.\nއަދިވެސް އާސިމާއަށް އެއްވެސް އެއްޗެކޭ ބުނެވޭގޮތެއް ނުވިއެވެ. އަޑުގައި އެއްވެސް ވަރެއް ނެތެވެ. ވާހަކަ ދައްކާނެހާ ހިތްވަރުވެސް އޭނާގެ ނެތެވެ. ހީވަނީ މީހާ މުޅިން ބަލިވީ ހެންނެވެ. ތެދެކެވެ. ދަރިޔަކު މަޔަކާ ވަކިވެގެން ދިއުމަކީ ދުނިޔޭގައި އެމަޔަކަސް ލިބޭނެ އެންމެ ބޮޑު ހިތާމައެވެ. މިއަދު އާސިމާގެ ހިތް އެވަނީ އަބަދައްޓަކައި ބަލިވެފައެވެ. ހަޔާތުގެ މިވީހައި ދުވަހު އުފަލުން ލޯބިދީގެން ބަލައި ބޮޑުކުރި ދަރިފުޅު، އަމިއްލަ މީހާއަށް ކުރެވުނު ކަމެއްގެ ސަބަބުން ހަޔާތާ އަލްވަދާއު ކީއެވެ.\nލޮލުން ފައިބަމުން ދިޔަ ކަރުނަތަކަކަށް މަޑުޖެހުމެއް ނާދެއެވެ. އެއްޗެކޭ ބުނެވޭތޯ އާސިމާ މަސައްކަތް ކުރިއެވެ. “ޒާހިދު… އަހަރެން… އަހަރެންގެ ދަރިފުޅު… ޔޫސުފް…” ޒާހިދުގެ ކޮޑުގައި ބޯއަޅައިލަމުން އާސިމާ ވާހަކަދެއްކިއެވެ. ކުރެވުނީ ކުށެއްކަން އާސިމާއަށް އެނގެއެވެ. ހިތާމަ ކުރެވެނީ ހަމައެކަނި ޔޫސުފް ވަކިވެގެން ދިޔައިމައެއް ނޫނެވެ. އޭނާ އަށްކުރެވުނު ކުށެއްގެ ސަބަބުން އެދަރިފުޅު ވަކިވެގެން ދިޔުމުންނެވެ. އެހެންނަމަވެސް ދެން މިއަދު އެދަރިފުޅު ހޯދަން ކުރާނެ ހަމައެއްވެސް ކަމެއް އާސިމާއަކަށް ނޭނގުނެވެ. ރޮމުން ގިސްލަމުން އާސިމާ އާދެސްކުރަމުން ދިޔައީ އެދަރިފުޅު އަނބުރައި ގެނެސްދިނުމަށެވެ. މިދުނިޔޭގައި އެނޫން އެއްވެސް އެއްޗަކަށް އޭނާ ނޭދޭކަމަށް ތަކުރާރުކޮށް ބުނަމުންގެންދިޔައެވެ. އެހެން ނަމަވެސް….\nޒާހިދުގެ ހަޔާތަށް އައި ބަނަކަންވެސް ވަކިން ކުޑައެއް ނޫނެވެ. އެންމެ ހިދުކޮޅަކަސްވެސް ޔޫސުފް އޭނާގެ ހަޔާތާ ވަކިވެގެން ދިއުމަކަށް ޒާހިދުއެއްވެސް ނޭދެއެވެ. އެހެން ނަމަވެސް މިއަދު އިނގިލިދިއްކޮށްލާނީ ކާކާ ދިމާއަށް ހެއްޔެވެ؟ ލޯބިވާ އަނބިމިހާއާ ދިމާއަށް ބާއެވެ؟ ނުވަތަ އަމިއްލަ ނަފްސަށްވުރެ ލޯބިވާ އޭނާގެ އަމިއްލަ ދަރިއެއްކަމަށް ދެކުނު ޔޫސުފްއާ ދިމާއަށް ބާއެވެ؟\nޔޫސުފް ވަކިވެގެން ދިއުމުން ލިބުނު ހިތާމައިގެ ހިތްދަތި ވޭންތަކުގައި ޒާހިދުގެ ދުވަސްތައްވެސް އެގޮތް މިގޮތަށް ފާއިތުވަމުންދިޔައެވެ. އާސިމާގެ އެއޮތް ރީތި ހަށިގަނޑު މުޅިން ނިކަމެތިވެ މީހާ އަނަރޫފަ ވަނީއެވެ. ދުވަހަކސްވުރެ ދުވަހެއް އޭނާގެ ހާލު ގޯސްވަމުން ދާކަހަލައެވެ. ޔޫސުފްއާ ވަކިވިފަހުން މިހާރު2އަހރުވަނީއެވެ. އަދިވެސް އޭނާގެ ހަނދާންތަކުގައި އާސިމާގެ ރެއާދުވާލުގެ ގިނަވަގުތުތައް ހޭދަކުރެއެވެ.\n“ދަރިފުޅާ… ކޮންތާކަށްތަ ތިޔަ ދިޔައީ… މަންމަ މުޅިން އެކަނި ވެއްޖެ.. މިހާރު މިދުނިޔޭގައި އިނުމުގެ އެއްވެސް ބޭނުމެއް ނެތް… ދަރިފުޅު..” ޔޫސުފްގެ ކޮޓަރީ މޭޒުމަތިގައި ބަހައްޓާފައި ހުރި ފޮޓޯފްރޭމުގައިވާ ޔޫސުފްގެ ފޮޓޯއަކަށް ބަލަންހުރެ އާސިމާ ރޮމުން ގެންދިޔައެވެ. “މަންމައަށް ކުރެވުނު ކުށަށް މަންމައަށް މާފްކުރޭ ދަރިފުޅާ…! މަންމަ ކިހިންތެ މިދުނިޔޭ.. މިދުނިޔޭ ދަރިފުޅާ ނުލައި..” ހިތާހިތުން އޭނާ ދައްކަމުން ގެންދިޔަ ވާހަކަތައް އިތުރަށް ކުރިއަކަށް ނުގެނދެވުނެވެ. އަރުތެރެ ބެދޭގޮތްވީއެވެ. ލަގޮނޑިއަށް ބާރުވެ މޭ ފިތޭގޮތްވިއެވެ. އެއްވެސް ހިފެހެއްޓުމެއް ނެތި އޭނާގެ ލޮލުން އޮހޮރެމުންދިޔަ ކަރުނަތައް އޭނާގެ ކޮތާފަތްމަތީގައި ނުހިކި ހުއްޓެވެ. އެމަންޒަރުތައް ބަލަން ކޮޓަރީ ދޮރުކައިރީގައި މަޑުކޮށްލައިގެން ޒާހިދު ހުއްޓެވެ. އެތެރެއަށް ވާންނާނެހާ ހިތްވަރެއް އޭނާއަކަށް ނުލިބުނެވެ. ފެންނަ ކޮންމެ އެއްޗަކުން ޔޫސުފްގެ ފަނޑުވަމުންދާ ހަނދާންތައް އާވެއާވެހުއްޓެވެ. ފޭދިފައިވާ ކަރުނަފޮދު ފުހެލަމުން ޒާހިދު ބޭރަށް ނުކުތެވެ. އެވަގުތު ކޮޓަރީގެ ތެރެއިން ބާރުއަޑެއް އިވިގެން ޒާހިދު ކޮތަރިއާ ދިމާއަށް ދުއްވައިގަތެވެ. ކަމަކުދާކަށް ނެތެވެ. އާސިމާއޮތީ ބިންމައްޗަށް ވެއްޓިފައެވެ. ވީ ކިހިނެތްކަމެއް ނޭނގެއެވެ. އެނގޭހާވެސް އެއްޗަކީ އޭނާގެ ބޮލުން ލޭ އޮހޮރެމުން ދާކަމެވެ.\nމާލަސްތަކެއް ނުވެ ރަށު ސިއްޙީމަރުކަޒަށް އާސިމާ ގެންދެވުނެވެ. އަދި ޑޮކްޓަރުން އާސިމާ ބައްލަވައި ވީ ކިހިނެތްކަން އޮޅުންފިލުވައި ދިނެވެ. “ޑޮކްޓަރު ކިހިނެތްތޯ.. ކިހިނެތްތޯވީ….” ޑޮކްޓަރާ ވާހަކަ ދައްކަމުންދިޔައިރު ޒާހިދުގެ ދެއަތް ތުރުތުރު އަޅަމުންދިޔައެވެ. އޭނާގެ ހަޔާތުގައި ހުރި ހަމައެކަނި ދިރުންވެސް ނެތިގެން ހިނގައިދާނެތީ ބިރުގަންނަނީއެވެ. އެވަގުތު ނަރުހަކު އައިސް ޒާހިދުގެ ކޮނޑުގައި އަތްޖައްސާލައި ހިތްވަރު ގަދަކުރުމަށް ބުންޏެވެ. އަދި ހާލަތު މަގޯސްނޫންކަމާއި އެހެން ނަމަވެސް ވީހާވެސް އަވަހަކަށް މާލެދިއުމަށް ލަފާދިނެވެ. ނަސީބު ކަންދިމާކުރިގޮތުން އެދުވަހު އެރަށުގައި މާލެފުރާ ލޯންޗެއްވެސް އޮތެވެ. އާސިމާގެ ހާލުހުރިގޮތުން އެމެޖެންސީކޮށް ފުރައިގެން މާލެދިޔައެވެ. ރަށުން ނަރުސްކުއްޖަކާވެސް އެކީގައެވެ.\nމިއަދަކީ ޔޫސުފްގެ އަންހެނުން ރީޝާ ވިހާނެކަމަށް ޑޮކްޓަރު ބުނެފައިވާ ދުވަހެވެ. އެހެންކަމުން ޔޫސުފް އޭނާގެ އަންހެނުން އެޑިމިޓްކުރުމައްޓަކައި އަޖީއެމް ހޮސްޕިޓަލަށް ގޮވައިގެން ދިޔައެވެ. އަންހެނުންގެ ވާރޑުގެ ބެޑް ނަންބަރު 32ގައި ރީޝާ އޮށޯވެލައިގެން އޮތްއިރު ޔުސުފް އިނީ ކައިރީގައި ހުރި ގޮނޑިއެއްގައި އިޝީދެލައިގެންނެވެ. ޔުސުފްގެ މޫނުމަތިން އޭނާ އިންތިހާއަށް އުފާކުރާކަމާއި ހިތްހަމަޖެހިފައިވާކަން ވަރަށް ރަނގަޅަށް ފެންނަން ހުއްޓެވެ. ރީޝާގެ ބަނޑުގައިވާ ދަރިފުޅު އުރާލެވޭނެ ވަގުތަކަށް ޔޫސުފް އިނީ ކެތްމަދުވެފައެވެ. އިރުއިރުކޮޅާ ރީޝާގެ މޫނަށް ބަލައިލައެވެ. އަދި ހިނިތުން ވުމާއެކު ސަމާސާކޮށްލައެވެ. “ބަލައްޗޭ… މި ދަރިފުޅު ލޯބިވާނީ އަހަރެން ދެކެ” ލާނެތް ފާޑަކަށް ހީނލަމުން ރީޝާގެ އަތުގައި ހިފައިލިއެވެ. އަދި އަނެއްއަތުން ރީޝާގެ މުނުގައި ފިރުމާލިއެވެ. “ތެންކިއު ރީޝް” އެވަގުތު ރީޝާގެ ލޮލުން ކަރުނަ ފޭދިގެން ދިޔައެވެ. އުފަލުންނެވެ. ދުވަހަކުވެސް ޔުސުފްގެ މޫނުމަތީ އެހާ އުފަވެރިކަމެއް ނުފެނެއެވެ.\n“ކޯތްޗެއްތަ ޓީވީން އަންނަނީ..؟” ޔޫސުފް އެތަނުގައި ބަހައްޓާފައި ހުރި ޓީވީ އަޅުވާލިއެވެ. އޭރުވެސް ހެނދުނުއްސުރެ ފެށިގެން ގޮވަމުން އައި އިއުލާނެއް ޓީވީގެ ތިރިއަށް އަރާފައި ހުއްޓެވެ. “ރީޝް.. އަދިވެސް އަހަންނަށް ހީވަނީ އެމީހުންނަށް އޭ-ޕޮޒިޓިވް ލޭ ނުލިބޭހެން. މިހާރު ކޮން އިރެއް އެ އިއުލާނު ގޮވާތާ” ކޮންމެވެސް ވަރަކަށް ހާސްވެގެން އިންފާޑަކަށް އިނދެ ޔޫސުފް ވާހަކަދެއްކިއެވެ. “ތި އިންނަނީނު… ދޭބަލަ ގޮސް ދީފަ އަދެބަލަ. އަދި އަހަރެން ވިހާކަށް ނުވެޔޭ.. ނުވެސް ރިއްސައެއްނެ..” ޔޫސުފްގެ އަތުގައި ބާރަށް ހިފައިލުމަށްފަހު ރީޝާ ޔޫސުފްގެ މޫނަށް ބަލައިލިއެވެ. އަދި ދާށޭ ބުނެ ހިތްވަރުދިނުމުގެ ގޮތުން ހިނިތުންވުމާއެކު ބޯޖަހައިލިއެވެ. ކުޑައިރުކޮޅަކު މަޑުކޮސްލުމަށްފަހު ޔޫސުފް ތެދުވިއެވެ. “އަހަރެން އަންނަންދެން ނުވިހައި މަޑުކޮށްލައްޗޭ… ވަރަށް އަވަސްވާނެ!..”\n« (2) ގްރެފިކް އޯގަނައިޒަރ\n(7)!….އަހަންނަށް މާފްކުރޭ »


MIRA ah midhiya mahu 1 billion rufiyaa libijje\nމީރާއަށް މިދިޔަ މަހު އެއްބިލިއަން ރުފިޔާގެ އާމްދަނީއެއް ލިބިއްޖެ\nއެންމެ ބޮޑު ބައެއް ހިއްސާކުރަނީ ޖީއެސްޓީ\nދެވަނަ އަށް އެންމެ ބޮޑު އާމްދަނީއެއް ލިބުނީ ބީޕީޓީން\nކ. މާލެ 13 މާރޗް 2017 | ހޯމަ 11:42 1,391\nމީރާ: މިދިޔަ މަހު 1 ބިލިއަން ރުފިޔާ ލިބުނު - އަޒުމޫން އަހުމަދު\nމޯލްޑިވްސް އިންލޭންޑް ރެވެނިއު އޮތޯރިޓީ (މީރާ)އަށް މިދިޔަ މަހުގެ ތެރޭގައި އެއް ބިލިއަން ރުފިޔާގެ އާމްދަނީއެއް ލިބިފައިވާ ކަމަށް އެ އިދާރާއިން ބުނެފި އެވެ.\nދައުލަތުގެ ޓެކްސް އިދާރާ އިން ބުނި ގޮތުގައި، އެ އަދަދަކީ މިދިޔަ މަހު ލިބޭނެ ކަމަށް އެ އޮތޯރިޓީން ލަފާކުރި އަދަދަށް ވުރެ 15.2 ޕަސެންޓް އިތުރު އަދަދެކެވެ. ނަމަވެސް މި އަދަދަކީ މިދިޔަ އަހަރުގެ ފެބްރުއަރީ މަހުގެ އާމްދަނީ ގޮތުގައި ލިބިފައިވާ އަދަދަށް ވުރެ ދަށް އަދަދެކެވެ.\nމިދިޔަ އަހަރުގެ ފެބްރުއަރީ މަހަކީ ވޭތުވެދިޔަ ހަ އަހަރުގެ ތެރޭގައި ވެސް އެންމެ ބޮޑު އާމްދަނީއެއް ލިބުނު މަހެވެ. މިދިޔަ އަހަރުގެ ފެބްރުއަރީ މަހު ލިބުނު އާމްދަނީ އިތުރުވީ، އިކުއިޒިޝަން ކޮސްޓާއި ކޮންވާޝަން ފީގެ އިތުރުން ލީސް ޕީރިޑަށް އެކްސްޓެންޝަން ފީގެ ގޮތުގައި ގިނަ އަދަދެއްގެ ފައިސާ ލިބުމުން ކަމަށް މީރާ އިން ބުނެއެވެ.\nމިދިޔަ މަހު ދައުލަތަށް ލިބުނު އެއް ބިލިއަން ރުފިޔާގެ އާމްދަނީގެ ތެރެއިން އެންމެ ބޮޑު ބައެއް ހިއްސާކުރަނީ މުދަލާއި ހިދުމަތުގެ އަގުން ނަގާ ޓެކްސް (ޖީއެސްޓީ)ގެ ގޮތުގައި ދައުލަތަށް ލިބުނު ފައިސާއެވެ.\nޖީއެސްޓީގެ ގޮތުގައި މިދިޔަ މަހު 628 މިލިއަން ރުފިޔާ ލިބިފައި ވެއެވެ.\nދެވަނަ އަށް އެންމެ ބޮޑު އާމްދަނީއެއް ލިބުނު ވިޔަފާރީގެ ފައިދާއިން ނަގާ ޓެކްސް (ބީޕީޓީ) އިން ދައުލަތާށް 137 މިލިއަން ރުފިޔާ ލިބިފައިވާއިރު، ގްރީން ޓެކްސްގެ ގޮތުގައި 64 މިލިއަން ރުފިޔާ ލިބިފައި ވެއެވެ. އަދި އެއާޕޯޓްސް ސާވިސް ޗާޖުގެ ގޮތުގައި 45 މިލިއަން ރުފިޔާ ލިބުނެވެ.\nއޭގެ އިތުރުން، ލޭންޑް އެކުއިޒިޝަން އާއި ކޮންވާޝަން ފީގެ ގޮތުގައި 24 މިލިއަން ރުފިޔާ އާއި އެހެނިހެން ޓެކުހާއި ފީގެ ގޮތުގައި 94 މިލިއަން ރުފިޔާގެ އާމްދަނީއެއް މީރާއަށް ވަނީ ލިބިފައެވެ.\nމިދިޔަ މަހު މީރާއަށް ލިބުނު އާމްދަނީގެ ތެރޭގައި 42 މިލިއަން އެމެރިކާ ޑޮލަރު ހިމެނެއެވެ.


covid 19 ithuru5meehaku balin ragalhuge jumala 109 meehaku balin ragalhu vejje\nކޯވިޑް-19 :އިތުރު5މީހަކު ބަލިން ...\nދުވާލަކު 1000 ޓެސްޓްކޮށް، އަތޮޅުތަކުގައި ޓެސްޓްކުރަން ...\nކޯވިޑް-19 :އިތުރު5މީހަކު ބަލިން ރަނގަޅުވެ ރަގަޅުވި މީހުންގެ އަދަދު 109 އަށް\nby vomadmin May 23, 2020\nރާއްޖެއިން ކޯވިޑް-19އަށް ޕޮޒިޓިވްވި މީހުންގެ ތެރެއިން އިތުރު5މީހަކު ބަލިން ރަނގަޅުވެއްޖެއެވެ. މިއާއެކު ރާއްޖެއިން މި ބަލިން ރަނގަޅުވި މީހުންގެ ޢަދަދު ވަނީ 109އަށް އިތުރުވެފައެވެ. ނޭޝަނަލް އިމަރޖެންސީ އޮޕަރޭޝަން ސެންޓަރުންވިދާޅުވީ އިއްޔެ 15 މީހަކު މި ބަލިން ރަނގަޅުވި ކަމަށާއި އަދި މިއަދު3މީހަކު ރަނގަޅުވެފައިވާކަމަށެވެ.\nމިހާތަނަށް ރަނަގަޅުވި މީހުންގެ ތެރޭގައި ހިމެނެނީ 65 ދިވެހިންނާއި 42 ބިދޭސީންނެވެ. މި ބަލިން ރަނގަޅުވި ބިދޭސީންގެ ތެރޭގައި ގިނައީ ބަންގަލަދޭޝްގެ މީހުންނެވެ. އެގޮތުން އެ ޤައުމުގެ 23 މީހަކު ވަނީ މިބަލިން ރަނގަޅުވެފައެވެ. އަދި ރާއްޖޭގައި މިބަލި ޖެހި ރަނގަޅުވި މީހުންގެ ތެރޭގައި ގިނައީ ފިރިހެނުން ކަމަށްވެސް އެންއީއޯސީން މަޢުލޫމާތު ދެއްވައެވެ.\nކޯވިޑް-19އަށް ޕޮޒިޓިވްވި 1216 މީހުންގެ ތެރެއިން މިވަގުތު ފަރުވާދެމުންދަނީ 1164 މީހުންނަށެވެ. ރާއްޖޭގައި ބަލިން ރަނގަޅުވާ މުއްދަތު ނިސްބަތުން ދިގުކަމަށް ޑޮކްޓަރުންވަނީ ކުރިން ވިދާޅުވެފައެވެ. ނަމަވެސް މިހަފްތާ ތެރޭގައި ބަލިން ރަނގަޅުވާ މީހުންގެ ޢަދަދު އިތުރުވާނެކަމަށްވެސް ޑޮކްޓަރުންވަނީ ލަފާކުރައްވާފައެވެ.\nކޯވިޑް-19އިން ރަނގަޅުވިކަމަށް ޑޮކްޓަރުން ނިންމަނީ ޢަލާމާތްތައް ރަނގަޅުވެ ދެފަހަރަށް ޓެސްޓްކޮށް ނަތީޖާ ނެގެޓިވްވުމުންނެވެ.\nއެމްއެމްޕީއާރުސީގެ މައްސަލާގައި ހަމައެކަނި ރައީސް ޔާމީން ޖަލަށްލުމަކީ އިންސާފުކަމަށް ނުވިސްނޭ: ރައީސް ނަޝީދު\nރައީސް ޔާމީން ވަނީ ކުރު މުއްދަތެއްގައި ރާއްޖޭގެ މަލަމަތި ބަދަލުކުރައްވާފައި – މެޑަމް ފާތުން\nރައްޔިތުންނާ ގާތުން މަސައްކަތްކުރައްވައި، ރައްޔިތުންގެ އަޑުއެއްސެވުމަށް ކުރައްވާ މަސައްކަތްޕުޅަކީ ރައީސް އެފުރުސަތު ދެއްވާތީ ކުރެއްވޭ ކަމެއްކަމަށާ، ރައީސް ޔާމީނަކީ ...


Hageegee rahtehinnaai adinubai rahtehin vakikuraanee kihineh? – Iru\nޝާޝާ·2މާރިޗު 2021\nތިބާގެ ރައްޓެހިންގެ ގްރޫޕުގައި ތިބި އެންމެންނަކީ ހަގީގީ ރައްޓެހިންނަށް ނުވެދާނެއެވެ. އެއްބައި މީހުންނަކީ ތިބާއަށް ހެވެއް ނޭދޭ، އަޑިނުބައި މީހުން ކަމުގައި ވެސް ވެދާނެއެވެ. ނުވަތަ، ކޮންމެވެސް އަމިއްލަ އެދުމެއް އޮވެގެން ތިބާ ފަހަތުގައި ތިބޭ ބައެކެވެ. އެފަދަ މީހުން މޫނަށް ބަލާފައި ވަކިކުރަން ނޭނގުނަސް، އެމީހުން އުޅޭ ގޮތުން ވަރަށް ރީއްޗަށް ވެސް އެނގޭނެއެވެ.\nމިފަހަރު މި ކިޔައިދެނީ، ހަގީގީ ރައްޓެހިންނާއި “ފޭކް” ރައްޓެހިންގެ ތަފާތެވެ.\nހަގީގީ ރައްޓެހިން ތިބާ ކަމަކު ގުޅައިލުމުން އަބަދު ބިޒީއެއް ނުވާނެ. ހެޔޮއެދޭ ނަމަ ކޮންމެވެސް ގޮތަކުން ވަގުތު ހޯދައިގެން ޚަބަރުވާނެ. އެކަމަކު ފޭކް ރައްޓެހިން ބަލާނީ ތިބާ ކަމަކު ބުނުމުން ކޮންމެވެސް ބަހަނާއެއް ދެއްކޭތޯ. އެހެންގޮސް އެމީހުންގެ ބަހަނާތައް ދުވަހަކުވެސް ހުހެއް ނުވާނެ.\nތިބާ އުފާކޮށްދޭން މަސައްކަތް ކުރާނީ ހަގީގީ ރައްޓެހިން. މިސާލަކަށް ހިތާމައެއް ކުރިމަތިވެގެން އުޅޭއިރު، އަމިއްލައަށް ފެނިގެން ގުޅައި، ބައްދަލުކޮށް ކޮންމެވެސް ގޮތަކުން ތިބާ ގާތުގައި ހުރެވޭތޯ ބަލާނެ. އެކަމަކު ފޭކް ރައްޓެހިންގެ ގޮތަކީ، ތިބާއަށް އުފަލެއް ލިބުނަސް އެކަމުގައި ބައިވެރިވުމުގެ ބަދަލުގައި އަބަދުވެސް “އިގްނޯ” ކޮށްފައި ބެހެއްޓުން. އަދި އެމީހުންނަށް ތިބާ ފެންނާނީ އެމީހުންނަށް ކަމެއްޖެހޭ ވަގުތުތަކުގައި އެކަނި.\nކާމިޔާބީއެއް ލިބުމުން އެކަން ފާހަގަކޮށް ތިބާއާމެދު ފަޚުރުވެރިވާނީ ހަގީގީ ރައްޓެހިން. އެކަމަކު އަޑިނުބައި ރައްޓެހިން ތިބޭނީ ހަސަދައިގެ އަލިފާނުން ކެކިކެކި. އެންމެކުޑަމިނުން މަރުހަބާ ކިޔައިލުން ވެސް އެމީހުންނަށް ވާނީ ބޮޑުކަމަކަށް.\nހަގީގީ ރައްޓެއްސެއްނަމަ، ތިބާގެ ގައިގައި ހުންނަ ނުރަނގަޅު ސިފަތަކުގެ ވާހަކަ އަބަދަކު ނުދައްކާނެ. ރަނގަޅު ކޮށްލަންޖެހޭ ކަމެއް ހުރިނަމަ ދިމާއަށް ރީތިގޮތުގައި ބުނަން ކެރޭނެ. އަނެއްކޮޅުން އަޑިނުބައި ރައްޓެހިން ތިބާގެ ނުރަނގަޅު ވާހަކަތައް އެކި މީހުންގެ ކައިރީ ފަތުރަމުން ދުވާނެ. އަދި ދިމާއަށް ބުނާއިރުވެސް ބަލާނީ ތިބާ ދެރަކޮށްލެވޭތޯ.\nހަގީގީ ރައްޓެހިން އަބަދުވެސް ތިބާގެ އިހުސާސްތަކަށް ކަމޭހިތާނެ. އެކަމަކު ފޭކް ރައްޓެހިން ތިބާއާމެދު ނުވިސްނާ ތާނގައި އަބަދުވެސް ބަލާނީ އެމީހުންގެ އަމިއްލަ ވާހަކަ ދެއްކޭތޯ. އެހެން މީހެއްގެ ވާހަކަ އަޑުއެހުމުގެ ޤާބިލުކަމެއް އެމީހުންގެ ނުހުންނާނެ.\nހަޔާތުގައި އެކިކަހަލަ މީހުންނާ ދިމާވާނެއެވެ. އެހެނަސް އޭގެތެރެއިން އަޑިނުބައި ކަމަށް ފެންނަ މީހުން ވީހާވެސް ދުރުކޮށް، ހަގީގީ ރައްޓެހިން ކައިރިކުރާށެވެ. އޭރުން ވަރަށް ބޮޑު ހިތްހަމަޖެހުމެއް ލިބިގެންދާނެއެވެ.


އިރާނުގައި އަލްގައިދާގެ ލީޑަރަކު މަރާލާފައިވާކަމަށް ބުނާ ރިޕޯޓު އެގައުމުން ދޮގު ކޮށްފި |\nއިރާން-އެމެރިކާ ނިއުކްލިއަރ އެއްބަސްވުމުން އެމެރިކާއިން ވަކިވި ހިސާބުން މިދެގައުމުގެ ގުޅުންވަނީ ވަރަށް ބޮޑަށް ގޯސްވެފައި\nއިރާނުގައި އަލްގައިދާގެ ލީޑަރަކު މަރާލާފައިވާކަމަށް ބުނާ ރިޕޯޓު އެގައުމުން ދޮގު ކޮށްފި\nއިރާންގެ ނަޓާންޒް ނިއުކުލިއަރ ސައިޓަށް ދިން ސައިބަރ ހަމަލާގެ ބަދަލު ހިފާނެ ކަމުގެ އިންޒާރު ދީފި\nމިއަހަރުގެ އޮގަސްޓު މަހު، އިރާނުގެ ވެރިރަށް ތެހެރާންގައި އަލްގައިދާގެ ދެވަނައަށް އެންމެ އިސްލީޑަރު، އިސްރާއީލުގެ އޭޖެންޓުން މަރާލާފައިވާކަމަށް ބުރާ ރިޕޯޓުތައް އިރާނުން ދޮގުކޮށްފިއެވެ.\nމިރިޕޯޓުތައް ދޮގުކުރަމުން އިރާނުން ބުނެފައިވަނީ، ހުޅަގުގެ މީޑިއާތައް ދަނީ އެމެރިކާއާއި އިޒްރާއީލުން އުފައްދަމުންދާ ހޮލީވުޑްގެ ފިލްމީ މަންޒަރުތައް ހަގީގަތަކަށް ހެދުމަށް މަސައްކަތް ކުރަމުންނެވެ.\nނިއުޔޯކް ޓައިމްސްއިން ޝާއިއު ކޮށްފައިވާ އާރޓިކަލްއެއްގައި ލިޔެފައި ވާގޮތުން، މިއަހަރުގެ އޮގަސްމަހުގެ7ވަނަ ދުވަހު، އިސްރާއީލުގެ ޖާސޫސީ އޭޖެންޓުންވަނީ އިރާނުގެ މަގެއްގައި އަލްގައިދާގެ ދެވަނައަށް އެންމެ އިސްލީޑަރު މަރާލާފައެވެ. މި ނޫހުން ހާމަކޮށްފައިވާ ގޮތުގައި މުހައްމަދު އަލް މަސްރީ މަރާލާފައިވަނީ، ސައިކަލުގައި ދުއްވާފައިދިޔަ ދެމީހަކު ބަޑިން ހަމަލާ ދީގެންނެވެ. އެނޫހުން ހާމަކުރާގޮތުގައި މުހައްމަދު އަލް މަސްރީ މަރާލުމަށް ދެވުނު މިހަލަމާގައި އޭނާގެ އަންހެން ދަރިފުޅު، އުސާމާ ބިންލާދިންގެ ހުވަފަތް އަބިމީހާ، މަރިއަމްވެސް ވަނީ މަރުވެފައެވެ.\nއެމެރިކާގެ ޖާސޫސީ އިދާރާއިން ހާމަކުރާގޮތުގައި އަލް މަސްރީއަކީ 1998 ވަނަ އަހަރު އެފްރިކާގައި އެމެރިކާގެ2އެމްބަސީއަކަށް ދެވުނު ޓެރަރިސްޓް ހަމަލާގެ މާސްޓަރ މައިންޑެވެ.\nއެމެރިކާގެ ނިއުޔޯކް ޓައިމްސްއިން މިޚަބަރު އާންމު ކުރުމާއެކު އިރާނުގެ މީޑިއާތަކުން ވަނީ އިރާނުގައި މަރާލެވުނު މިމީހާއަކީ ލުބުނާނުގައި ތާރީޚު ކިޔަވާދޭ ޕްރޮފެސްރެއްކަމުގައިވާ ހަބީބު ދާއޫދު ނަމަކަށް ކިޔާ މީހެއްކަމުގައި ބުނެފައެވެ. އަދި މިހަމަލާގައި މަރުވެފައިވަނީ ހަބީބު ދާއޫދުގެ އަންހެން ދަރިފުޅު މަރިޔަމް ކަމުގައިވެސް އިރާނުގެ މީޑިއާތަކުން ބުނެފައިވެއެވެ.\nލުބުނާނުގެ މީޑީއާތަކުންވެސް، އަދި އެގައުމުގެ ބައެއް ސޯޝަލް މީޑިއާ ވަސީލަތްތަކުންވެސް ވަނީ މަރުވެފައިވަނީ ލުބުނާނުގެ ހަބީބު ދާއޫދު ނަމަކަށް މީހަކުކަމުގައި ބުނެފައެވެ. އަދި ލުބުނާނުގެ ޚަބަރު ފަތުރާ ވަސީލަތްތަކުން ބުނެފައިވާ ގޮތުގައި ހަބީބު ދާޢުދަކީ ލުބުނާނުގެ ހިޒްބުﷲ ޖަމާއަތަށް ނިސްބަތްވާ މީހެކެވެ. ހިޒްބުﷲ ޖަމާއަތަކީ އިރާނުން އެހީތެރިކަން ފޯރުކޮށްދޭ ލުބުނާނުގެ ހަތިޔާރުއެޅި ސިޔާސީ ޖަމާއަތެކެވެ.\nއެހެންނަމަވެސް، ނިއުޔޯކް ޓައިމްއިން ފަހުން ބުނެފައިވަނީ މަރާލެވިފައިވަނީ ލުބުނާނުގެ ދާއޫދު ނަމަކަށް ކިޔާ މީހެއްކަމަށް އިރާނުން ޚަބަރު ފަތުރާފައިވަނީ މިޚަބަރު ދޮގުކޮށް މިހަމަލާގެ ހަގީގަތް އޮޅުވާޅުމަށެވެ.\nއަދި މިނޫހުން ބުނެފައިވަނީ، އިރާނާއި ދެކޮޅުވެރިވުމުގެ ތާރީޚެއް އޮތް އަލްގައިދާގެ އިސްބައެއް ފަރާތްތަކަށް ތެހެރާނުން ހިމާޔަތް ދެމުންދަނީ، އެ ޖަމާއަތުން އިރާނުގެ އެތެރޭގައި ހަގުރާމަވެރި އޮޕަރޭޝަންތައް ހިންގުން ހުއްޓުވުމަށެވެ. ނުވަތަ އެޖަމާއަތުން އެމެރިކާއާއި ދެކޮޅަށް ހަމަލާދިނުމަށް ހިތްވަރު ދިނުމުގެ ގޮތުންނެވެ.\nމިރިޕޯޓާއި ގުޅިގެން އިރާނުގެ ފޮރިންގ މިނިސްޓްރީގެ ތަރުޖަމާން ހޮނިހިރު ދުވަހު ބުނެފައިވަނީ، އިރާނާ ގުޅޭގޮތުން ސާބިތު ނުހިފޭ ވާހަކަ ދެއްކުމަކީ މީގެ ކުރިންވެސް އެމެރިކާއިން އިސްވެ އޮވެ ހިންގާފައިވާ ޕްރޮޕަގެންޑާތަކެކެވެ.\nއަދި އިރާނުން ބުނެފައިވަނީ މެދުއިރުމަތީގައި އުފެދިފައިވާ ޓެރަރިސްޓް ޖަމާއަތްތަކަކީ އެމެރިކާގެ ސިޔާސަތުތައް އެ ރީޖަންގައި ފެއިލްވެގެން ގޮސްފައިވާކަމުގެ ސާފު ހެއްކެއް ކަމުގައެވެ.\nހިޒްބުﷲ, އަލްގައިދާ, އިރާން, އިސްރާއީލް, އެމެރިކާ, ލުބުނާން


Office Drama Mubaaraai: Filmee Dhaairaa Thaazaakollan libey ranuge furusatheh\nއޮފީސްތަކުގެ ޑްރާމާ މުބާރާތް: ފިލްމީ ދާއިރާ ތާޒާކޮށްލުމަށް ލިބޭ ރަނުގެ ފުރުސަތެއް\nދިވެހި ފިލްމު ބަލަން ވަރަށް ގިނަ ބަޔަކު ފޫހިވާ މައިގަނޑު ސަބަބަކަށް ވެފައި އޮންނަނީ ތަކުރާރުކޮށް އެއް މޫނުތަކެއް މި ފިލްމުތަކުގެ ލީޑު ރޯލުތަކުން އަބަދުމެ ފެންނަ ފެންނުމެވެ. މާ ގިނަ ވައްތަރެއްގެ ރަހަތަކެއް ނެތް މި ފިލްމީދާއިރާ އިން އަބަދުމެ އެއް ފިލްމެއް ބެލޭ ކަމުގެ އިހްސާސްކުރެވި ފިލްމީ ދާއިރާގެ ތާޒާކަން ކެނޑި އާންމުންގެ ގިނަ ބަޔަކަށް ބާވެގެން ދިޔައީ މި ދެންނެވި މޫނުތައް ތާޒާނުވާ މައްސަލައާ ހެދި އެވެ.\nފިލްމު ކުޅޭނެ އާ އެކްޓަރުން ނުލިބުން ނުވަތަ އާންމުކޮށް ފެންނަ އެކްޓަރުންނަށް ވުރެ ހުނަރުގެ ގޮތުން މޮޅު އެހެން މޫނުތަކެއް މި ދާއިރާ އިން ނުފެނުން ވެފައި އޮތީ ހަގީގަތުގައި ވެސް ދިވެހި ފިލްމީ ދާއިރާގެ ބޮޑު ވެއްޓުމަކަށެވެ. މިސާލަކަށް އަހަރު ފަށައިގެން ނިމޭއިރަށް އޮލިމްޕަހުގައި ދައްކާ ފަސް ފިލްމު ނުވަތަ ހައެއްކަ ފިލްމުގައި ނިއުމާ މުހައްމަދު އާއި ޔޫސުފް ޝަފީއު (ޔޫއްޕެ) ނުވަތަ އަލީ ސީޒަން އާއި ނިއުމާ މުހައްމަދު ލީޑް ރޯލު ކުޅުނީމަ މި ދާއިރާ އާއި ދިވެހި ފިލްމުތައް މަތިން ފޫހިނުވާނީ ވެސް ދެން ކާކު ހެއްޔެވެ؟\nއެހެންވީމަ ދެން އޮތް ވާހަކަ ފަށައިގަންނާނީ ނިކަމެތިވެފައި އޮތް ފިލްމީ ދާއިރާ އަށް "ޔަންގް އަދި ޓެލެންޓެޑް" ބްލަޑް އިންޖެކްޓްކުރުމަށް ޑާކް ރެއިން އެންޓަޓެއިންމަންޓުން ކުރަމުންދާ މަސައްކަތަށް ޝުކުރު އަދާކުރުމަށް ފަހު އެވެ. މިފަހުން އެ މީހުން ނެރުނު ދެ ފިލްމަކީ ވެސް ގިނަ އާ މޫނުތަކެއް މި ދާއިރާ އަށް ތައާރަފްކޮށްދިން ދެ ފިލްމެވެ. އެއީ "ހުޅުދާން" އާއި "އެންމެ ފަހު ވިންދާ ޖެހެންދެން" އެވެ.\nދިވެހި ސިނަމާގެ އެންމެ "ފްރެޝް" ދެ މޫނު ކަމުގައިވާ މުހައްމަދު ޖުމައްޔިލް އާއި މަރިޔަމް މަޖުދާ.\nފަހަރެއްގައި ނިއުމާމެން ޔޫއްޕެމެންގެ އެޕިސޯޑް ނިމުމަކަށް އައިސް އެހެން ބަޔަކު ފިލްމީ ދާއިރާގެ ތަހުތަށް އެރުމުގެ ވަގުތު ޖެހެނީ އެވެ. ފިލްމީ ދާއިރާ މިކަހަލަ ބަދަލަކަށް ދަތުރުފަށާފައި ވަނިކޮށް ނެޝަނަލް ސެންޓަ ފޯ ދި އާޓްސް (އެންސީއޭ) އިން މި އަހަރުގެ ރޯދަ މަހަށް ހާއްސަކޮށްގެން އޮފީސްތަކުގެ ޓެލެޑްރާމާ މުބާރާތް އަލުން ފެށުމަކީ ދައްކަމުން މިދާ ވާހަކައިގެ ފޯރި އިތުރަށް ގަދަވެގެން ދިޔަ ކަމެކެވެ.\nފާހަގަކޮށްލަން ޖެހެނީ ވަޅު ޖެހިފައި އޮތް މި މުބާރާތް އެންސީއޭ އިން އަލުން ގެނެސްދިނުމުގެ މައިގަނޑު އަމާޒަކީ ވެސް ފިލްމީ ދާއިރާގެ ބާވެފައި އޮތް ލިބާސް އާކޮށްލުން ކަމެވެ. ވަރަށް ގިނަ ޑައިރެކްޓަރުންނާއި ޕްރޮޑިއުސަރުން ކޮންމެ ދުވަހަކު ވެސް އަތްފުނާއަޅަމުން އެ ގެންދަނީ އެ މީހުންގެ ފިލްމުތަކުގައި ނިއުމާ އާއި ޔޫއްޕެގެ ބަދަލުގައި އެ ފެންވަރަށް ލީޑް ރޯލު ކުޅެވޭނެ އާ މޫނުތަކެއް ހޯދުމަށެވެ.\nއެހެންވީމަ އިންތިޒާރުކުރަންވީ ކުރިއަށް އޮތް އޮފީސް ޓެލެ ޑްރާމާ މުބާރާތަށެވެ.\n"މި މުބާރާތުގެ އެންމެ ބޮޑު ބޭނުމަކީ ފިލްމީ ދާއިރާ އިން ފުރުސަތު ދެވޭ ފެންވަރުގެ އާ މޫނުތަކެއް ހޯދުން. އަޅުގަނޑުމެން މި ޑްރާމާތައް ޖަޖުކުރާއިރު ޓެކްނިކަލް ދާއިރާތަކަށް ހާއްސަ ވަނަތަކެއް ނެތި އެކްޓިން ކެޓަގަރީތަކަށް ވަނަތައް ކަނޑައަޅާފައި އޮތުމުގެ ބޭނުމަކީ ވެސް އެއީ،" މި މުބާރާތް އަލުން ފެށުމަށް އެންމެ ބުރަކޮށް މަސައްކަތްކުރެއްވި އެންސީއޭގެ އެގްޒެކެޓިވް ކޯޑިނޭޓަރެއް ކަމުގައިވާ އަބްދުﷲ މުއާޒު ވިދާޅުވެފައި ވަނީ މިހެންނެވެ.\nއޭނާ ވިދާޅުވީ މި މުބާރާތް ވެގެންދާނެ ކަމަށް ގަބޫލުކުރަނީ ފިލްމީ ދާއިރާގައި ރަނގަޅުކުރަން ޖެހޭ މައްސަލަތަކުގެ ތެރެއިން މުހިންމު އެއް ކަމަކަށް ނަތީޖާތަކެއް ނެރެވޭ މުބާރާތަކަށް ކަމަށެވެ. އެއީ އާ މޫނުތަކެއް ފިލްމީ ދާއިރާ އަށް ވެއްދުމުގެ ވާހަކަ އެވެ.\n"މި މުބާރާތުގައި ވާދަކޮށް ވަނަތައް ގެންދާ އެކްޓަރުން ބޭނުންކޮށްގެން ފީޗާ ފިލްމެއް އުފެއްދުމުގެ ވިސްނުން ވެސް އަޅުގަނޑުމެންގެ އެބައޮތް. އަޅުގަނޑުމެން ހޮވާނީ އެންމެ މޮޅު އެކްޓަރާއި އެކްޓްރެސް އަދި ސަޕޯޓިން އެކްޓަރާއި އެކްޓްރެސް އިން،" މުބާރާތުގައި ވާދަކުރާ ފަރާތްތަކަށް އޮތް ފުރުސަތުގެ ވާހަކަތައް ކިޔައިދެމުން މުއާޒު ވިދާޅުވި އެވެ.\nއެކަމަކު މުއާޒު ވިދާޅުވީ މިފަދަ މުބާރާތެއް ބާއްވައިގެން އާ މޫނުތަކެއް ފިލްމީ ދާއިރާ އަށް ނެރެލުމަކުން އަދި މި ދާއިރާގެ ފަޅުކަން ފިލައިގެން ހިނގައިދާނެ ކަމަކަށް އޭނާ ގަބޫލުނުކުރައްވާ ކަމަށެވެ.\nބެލުންތެރިންގެ މަގްބޫލުކަން ހޯދި މަޝްހޫރު އޮފީސް ޑްރާމާ "ހުޅުކޮޅު".\n"އާ މީހަކު ނެރެވިދާނެ ކޮންމެ ކަމަކަށް ވެސް. ރާއްޖޭގައި އެބަތިބި ހުނަރުގެ ގޮތުން ވަރަށް މޮޅު އާޓިސްޓުން. އެކަމަކު މީގައި އެންމެ މުހިންމީ އެގޮތަށް ތިބި ހުނަރުވެރިން ލައްވައި ދިގުދެމިގެންދާ ފަދަ ގޮތަކަށް މަސައްކަތްކުރެވޭނެ ނިޒާމެއް،" މުއާޒު ވިދާޅުވި އެވެ.\nފަހަރެއްގައި އޮފީސްތަކުގެ ޓެލެ ޑްރާމާ މުބާރާތް ވެގެންދާނީ ފިލްމު އެކަޑެމީ އާއި މި ދާއިރާގެ ތަމްރީން ހެދެން ނެތް މި ރާއްޖޭގައި މިކަމަށް ޝައުގުވެރިވާ ފަރާތްތަކަށް ހުޅުވާލެވޭ ސްކޫލަކަށެވެ.\nއެނގެން އޮތް ހަގީގަތަކީ އޮފީސްތަކުގެ ޓެލެޑްރާމާ މުބާރާތަކީ މި މުބާރާތެއް ކުރިއަށް ގެންދިޔައިރު އަބަދުވެސް ނަތީޖާ ނެރެދިން މުބާރާތެއް ކަމެވެ. މި މުބާރާތް އަލުން އަންނަ ވާހަކައާ އެކު ފިލްމީ ދާއިރާއާ މެދު އާ އުއްމީދުތަކެއް ކުރެވެން ފަށާފައި ވަނީ ވެސް އެހެންވެގެންނެވެ.\nދިވެހި ފިލްމީ ދާއިރާގައި މިހާރު ވެސް އެ ތިބީ "އޮފީސްތަކުގެ ޓެލެޑްރާމާ ސްކޫލުން" ފިލްމު އުފެއްދުމާއި އެކްޓިން ކިޔަވައިގެން މި ދާއިރާ އަށް ނުކުމެފައިވާ ފަރާތްތަކެވެ. ކެމެރާގެ ފުރަގަހާއި ކުރިމަތިން ފެންނަން ތިބީ ވެސް ކުރިން އޮފީސް ޓެލެޑްރާމާތަކުން މަޝްހޫރުކަން ހޯދި ފަރާތްތަކެވެ.\nމިސާލަކަށް އެންމެ މަޝްހޫރު ޑައިރެކްޓަރު އަދި ފިލްމު އެސޯސިއޭޝަންގެ ޗެއާޕާސަން އަބްދުލް ފައްތާހު އަކީ ވެސް އޮފީސް ޓެލެޑްރާމާ މުބާރާތުގެ ލެޖެންޑެކެވެ. މަޝްހޫރު އެހެން ޑައިރެކްޓަރުންނަށް ބަލާއިރު ކެރިއަރުގެ 50 ވަނަ ފިލްމުގެ މަސައްކަތް ނިންމަމުން އަންނަ އެފަދަ ދެ ވަނައެއް ނެތް އަމްޖަދު އިބްރާހިމް (އަމްޖޭ) ގެ މި ދިގު ކެރިއަރު ފެށީ ވެސް އޮފީސްތަކުގެ ޓެލެޑްރާމާ މުބާރާތުންނެވެ.\nޑައިރެކްޓަރުންނާއި ޓެކްނިކަލް ފަޅީގައި މަސައްކަތްކުރާ ގިނަ ބައެއްގެ އިތުރުން ފިލްމީ ދާއިރާގައި މިވަގުތު ހުރި އެންމެ ކުޅަދާނަ އެކްޓަރު އިސްމާއީލް ރަޝީދު (ކޮޕީ އިއްސެ) އަކީ ވެސް އޮފީސް ޓެލެ-ޑްރާމާ މުބާރާތުގެ ފޮނި މޭވާއެކެވެ. މުހައްމަދު މަނިކަކީ ވެސް މި މުބާރާތުގެ ރަން ޒަމާނުގައި ދެއްކި ހުނަރާއި ހޯދި މަޝްހޫރުކަމާ އެކު ބޮޑު ސްކްރީނުން ޖާގަ ހޯދި އަދި މިހާރު ވެސް ފާހަގަކޮށްލެވޭ ކުޅަދާނަ އެކްޓަރެކެވެ.\nމީގެ އިތުރުން ފިލްމީ ދާއިރާގައި މިހާރު އެންމެ ޑިމާންޑްބޮޑު، ފަހަރެއްގައި އިތުބާރުކުރެވެން ހުރި ހަމައެކަނި ސްކްރީންރައިޓަރު މަހުދީ އަހުމަދަކީ ވެސް ހަގީގަތުގައި ޓެލެ ޑްރާމާގެ ފޮނިމީރުކަމެކޭ ބުނުމަކުން ދޮގަކަށް ވާނެ ހެންނެއް ހީއެއް ނުވެ އެވެ. ފިލްމީ ދާއިރާގައި މިހާރު އޭނާ އެ ހުރި ހިސާބަށް އާދެވުމުގެ އަސްލު ގުޅިފައި ވަނީ ޔަގީނަށް ވެސް އޮފީސް ޓެލެ ޑްރާމާ މުބާރާތާ އެވެ.\nއޮފީސް ޑްރާމާތައް ޑައިރެކްޓްކުރަމުން ފިލްމީ ދާއިރާ އަށް ނުކުތް މަޝްހޫރު ޑައިރެކްޓަރު އަމްޖަދު އިބްރާހީމް.\nކޮންމެއަކަސް ފިލްމީ ދާއިރާ އަށް ބަލައިލުމުން ފެންނަން އޮތް ހަގީގަތަކީ އޮފީސްތަކުގެ ޓެލެ-ޑްރާމާ މުބާރާތުން ނަތީޖާ ނެރެދީފައިވާ ކަމެވެ. ބުނަން ޖެހެނީ ފިލްމީ ދާއިރާގައި ލޭހިނގަމުން ދިއުމުގެ އަސްލަކީ މިއީ ކަމަށެވެ.


Dhuniyeyge TT ranking ge 8 vanaigai Dheema – Iru\nސަރުކާރުން ނޫސްވެރިކަމަށް ކުރިއެރުން ހޯދައިދީފި: މިނިސްޓަރ ޝާހިދު\nމިރޭ ވެކްސިންގެ ދެވަނަ ޑޯޒް ދޭނީ ފެބްރުއަރީމަހު ފުރަތަމަ ޑޯޒް ޖަހާފައިވާ ފަރާތްތަކަށް އެކަނި\nރުބީނާ އަށް ކޮވިޑް ޖެހިއްޖެ\nކޮވިޑް ޖެހިގެން އިންޑިއާގެ މަޝްހޫރު އެކްޓަރަކު މަރުވެއްޖެ\nޝާޝާ· 16 އެޕްރީލް 2021\nދުނިޔޭގެ ޓޭބަލް ޓެނިސް ރޭންކިންގެ ޖޫނިއާ ކެޓަގަރީގެ އަށް ވަނައިގައި ރާއްޖޭގެ ކުޅަދާނަ ކުޅުންތެރިޔާ އުމުރުން 13 އަހަރުގެ ފާތިމަތު ދީމާ އަލީ ހިމެނިއްޖެއެވެ.\nއިންޓަނޭޝަނަލް ޓޭބަލް ޓެނިސް ފެޑެރޭޝަން (އައިޓީޓީއެފް) އިން އާންމުކުރި ރޭންކިން ދައްކާގޮތުން ދީމާ ހިމެނިފައިވަނީ ދުނިޔޭގެ 15 އަހަރުންދަށުގެ އަންހެން ކުޅުންތެރިންގެ ރޭންކިންގެ އަށް ވަނައިގައެވެ. އެއީ ޖުމްލަ 1028 ޕޮއިންޓާއެކުގައެވެ. މި އުމުރުފުރާގެ އެއް ވަަނައިގައި އޮތީ 3144 ޕޮއިންޓާ އެކު ޖަޕާނުގެ މިވާ ހަރިމޯޓޯ އެވެ.\nދީމާ ވަނީ ދުނިޔޭގެ ޓީޓީގެ ބޮޑެތި ގައުމުތަށް ކަމަށްވާ ޖަޕާނާއި ޗައިނާގެ އިތުރުން އެމެރިކާ އާއި އިންޑިއާގެ ގިނަ ކުޅުންތެރިންތަކެއް ފަހަތަށް ޖައްސާލާފައެވެ. މިއީ ރޭންކިންގައި ދިވެހި ކުޅުންތެރިއަކަށް މިހާތަނަށް ލިބުނު އެންމެ ބޮޑު ޝަރަފުކަން ފާހަގަކޮށްލެވެއެވެ.\nމި ކާމިޔާބީއާ ގުޅިގެން ރާއްޖޭގެ ޓީޓީ އެސޯސިއޭޝަނާއި، ކުޅިވަރާބެހޭ ވަޒީރު އަހުމަދު މަހުލޫފް ވަނީ ދީމާގެ އަގުވަޒަންކޮށް މަރުޙަބާ ކިޔައިފައެވެ. އަދި މިއީ ތާރީހީ ކާމިޔާބީއެއްގެ ގޮތުގައި ސިފަކޮށްފައިވެއެވެ.\nޤަވައިދާ ހިލާފަށް މަސްވެރިކަން ކުރަންތިބި ބޭރުގެ ބޯޓުތަކެއް އަތުލައިގެންފި\nWarmest congratulations to our 13y old 🏓 superstar Dheema on being ranked as the world No.8 in U15 & No.41 in U17 Girls Singles ranking by @ittfworld,above strong players from 🇯🇵 🇨🇳 🇺🇸 & 🇮🇳.\nMagnificent achievement for 🇲🇻.Congrats & thanks to her dedicated parents & @TT_Maldives pic.twitter.com/REKuT90Nj7\n— Ahmed Mahloof (@AhmedMahloof) April 16, 2021\nސްރީލަންކާގެ ޔޫތް ސިސްޓަމްގެ ތެރެއިން ތަމްރީނުވި ދީމާ އެންމެ ބޮޑަށް ވިދާލާފައިވަނި މެލޭޝިއާގައި 2016 ވަނަ އަހަރު ބޭއްވި 11 އަހަރުންދަށުގެ މުބާރާތަކުންނެވެ. އެ މުބާރާތުގެ ޗެމްޕިއަންކަން ހޯދުމާއެކު ގިނަ ބަޔަކަށް ދީމާ މަގްބޫލުވެގެންދިޔައެވެ.


Gaza aa gulhey salaamathee majileehuge garaaru America in huttuvaifi | Mihaaru\nގާޒާ ބޯޑަރުގެ އިހްތިޖާޖުގައި ޒަޚަމްވި ފަލަސްތީނުގެ މީހަކަށް ފަރުވާ ދެނީ. --ފޮޓޯ:އޭއެފްޕީ\nގާޒާއާ ގުޅޭ ސަލާމަތީ މަޖިލީހުގެ ގަރާރު އެމެރިކާ އިން ހުއްޓުވައިފި\n01 އެޕްރީލް 2018 - 14:225comments\nގަރާރު ޑްރާފްޓްކޮށްފައި ވަނީ ސަލާމަތީ މަޖިލީހުގައި ހިމެނޭ ހަމައެކަނި އަރަބި ގައުމު ކަމަށްވާ ކުވޭތުންނެވެ. ގަރާރުގައި ވަނީ އިޒްރޭލުގެ ހަމަލާތައް ވަކި ފަރާތަކަށް ނުޖެހޭ އަދި ދެފުށް ފެންނަ ގޮތަށް ތަހުގީގު ކުރުމަށް ގޮވާލައިފަ އެވެ. މީގެ އިތުރުން ގަރާރުގައި ވަނީ އިހްތިޖާޖް ކުރުމުގެ ހައްގު ފަލަސްތީން މީހުންނަށް ލިބިގެންވާކަން ފާހަގަކޮށްފަ އެވެ.\nއެކަމަކު ސަލާމަތީ މަޖިލީހުގެ ޑިޕްލޮމެޓަކު ބުނީ ގަރާރަށް އެމެރިކާ އިން ދެކޮޅު ހަދާފައިވާ ކަމަށެވެ. އަދި އެ ގަރާރު ފާސްކުރަން ތާއީދު ނުކުރާނެ ކަމަށް އެމެރިކާ އިން ވަނީ ބުނެފަ އެވެ.\nގާޒާ ބޯޑަރަށް ޖަމާވި މީހުންނަށް އިޒްރޭލުން ހަމަލާ ދިނުން ކުށްވެރިކޮށް ހުޅަނގު އައްސޭރީގައި ފަލަސްތީނު މީހުން އިހްތިޖާޖް ކުރަނީ. --ފޮޓޯ:އޭއެފްޕީ\nކުވޭތުގެ ގަރާރުގައި ވަނީ އިންސާނީ ހައްގުތަކުގެ މިންގަނޑަށް އިހްތިރާމް ކުރުމަށް ވެސް ގޮވާލައިފަ އެވެ.\nއިޒްރޭލުގެ ހަމަލާތަކުގެ ވަކި ފަރާތަކަށް ނުޖެހޭ ތަހްގީގެއް ހިންގުމަށް އދ.ގެ ސެކްރެޓަރީ ޖެނެރަލް އެންޓޯނިއޯ ގުޓަރޭޒް ވެސް ވަނީ ގޮވާލައްވައިފަ އެވެ.\nހަ ހަފުތާގެ މުއްދަތަށް ގާޒާ ބޯޑަރުގައި ފަލަސްތީން މީހުން ކުރާ އިހްތިޖާޖްގައި އިޒްރޭލް ސިފައިން ހަމަލާދީ ފަލަސްތީނުގެ 16 މީހުން ވަނީ ޝަހީދުކޮށްލައިފަ އެވެ. މިއީ 2014 ވަނަ އަހަރު އިޒްރޭލުން ގާޒާ އަށް ދިން އުދުވާނަށް ފަހު އެއް ދުވަހެއްގައި އެންމެ ގިނަ މީހުން ޝަހީދުކޮށްލި ދުވަހެވެ. އަދި 1،400 އަށް ވުރެ ގިނަ މީހުން ވަނީ ޒަޚަމްވެފަ އެވެ. މީގެ ތެރޭން 758 މީހުން ޒަޚަމްވެފައި ވަނީ ލައިވް ވަޒަނުންނެވެ. ބާކީ ތިބި މީހުން ޒަޚަމްވެފައި ވަނީ ރަބަރު ވަޒަން އަރައިގެންނާއި ކަރުނަ ގޭހުގެ އަސަރު އެތެރެ ހައްޓަށް ކޮށްގެންނެވެ.\n"ގްރޭޓް މާޗް އޮފް ރިޓާން" ގައި ފަލަސްތީނުގެ އެތައް ހާސް ބަޔަކު ވަނީ ގާޒާ ބޯޑަރަށް ޖަމާވެފަ އެވެ. އިހްތިޖާޖް ނިންމާލަން ހަމަޖައްސާފައި ވަނީ މެއި 15 ވަނަ ދުވަހު، އިޒްރޭލް އުފެދުނުތާ 70 އަހަރު ފުރޭ މުނާސަބަތާ ދިމާކޮށެވެ. ފަލަސްތީނުން އެ ދުވަސް ފާހަގަ ކުރަނީ ނަކްބާ ނުވަތަ ހަލާކުގެ ދުވަހުގެ ގޮތުގަ އެވެ.


މީސްތަކުން ފަޟީޙަތް ކުރުމުން ލިބޭ ވަގުތީ އުފަލަށްވުރެ ﷲ އެމީހާ ފަޟީޙަތް ކުރައްވަވައި ޢަޛާބު ދެއްވަވައިފިނަމަ ލިބޭނެ ހިތާމަ މާބޮޑެވެ!\nއަހަރެމެންގެ ތެރެއިން ކޮންމެ މީހަކީވެސް އެމީހެއްގެ ކިބައި އުނި އެތައް ބައިވަރު ސިފަތަކެއް ހުރި މީހެކެވެ. ކުށެއް، ފާފައެއް ނުކުރެވޭ ހަމައެކަކުވެސް ނުހުންނާނެއެވެ. ވީމާ އެހެންމީހުންގެ އަމިއްލަ ޒާތީ ކަންކަމުގެ ތެރެއަށް ވަދެގަނެ، އެމީހުންގެ ފަތިފުށް ހޯދައިގެން ފަޟީޙަތް ކުރަން މަސައްކަތް ނުކުރާށެވެ!\nއަހަރެމެން އެންމެންނަށް ކުރެވޭ ހުރިހާ ކަންކަން ﷲ ތަޢާލާ އެންމެ މޮޅަށް ދެނެވޮޑިގެންވެއެވެ. ކުށްކުރުމުގެ ކުރިން އެކަންކުރާނެކަން ދެނެވޮޑިގެންވެއެވެ. ކުށްކުރާވަގުތު އެކަންވެސް ދެނެވޮޑިގެންވެއެވެ. ނަމަވެސް ފަޟީހަތް ނުކުރައްވަވަނީ ﷲ ތަޢާލާގެ ގެ ފަޟްލް ވަންތަކަމާއި، އެކަލާނގެ ރަޙްމަތްވަންތަކަން މީސްތަކުންގެ މައްޗަށް ބޮޑުކަމުންނެވެ. ތައުބާވެ ހެޔޮ ޢަމަލުތައް ކުރަން ފުރުޞަތު ދެއްވެވުމަށެވެ.\nއެކަން އެނގެނީ މިއާޔަތުންނެވެ. " އެކަލާނގެ ރަޙްމަތްވަންތަކަން ނުވާނަމަ، ތިއަބައިމީހުން ފަޟީޙަތްކުރައްވައި ހަލާކުކުރައްވައިފީސް ކަމަށާއި އަދި ހަމަކަށަވަރުން، ﷲ އީ، ގިނަގިނައިން ތައުބާ ޤަބޫލު ކުރައްވަވާ، ޙަކީމްވަންތަ ރަސްކަލާނގެ" ކަމަށް އޮތުމުންނެވެ!\n"އަދި ﷲ ގެ ފަޟްލް ވަންތަކަމާއި، އެކަލާނގެ ރަޙްމަތްވަންތަކަން ތިއަބައިމީހުންގެ މައްޗަށް ނުވާނަމައެވެ. (އެބަހީ: އެކަލާނގެ ރަޙްމަތްވަންތަކަން ނުވާނަމަ، ތިއަބައިމީހުން ފަޟީޙަތްކުރައްވައި ހަލާކުކުރައްވައިފީހެވެ.) އަދި ހަމަކަށަވަރުން، ﷲ އީ، ގިނަގިނައިން ތައުބާ ޤަބޫލު ކުރައްވަވާ، ޙަކީމްވަންތަ ރަސްކަލާނގެއެވެ." (އަންނޫރު: 10)\nމީސްތަކުންނަށް ކުރެވޭ ފާފަތައް ފަޟީޙަތްކުރުމުގެ ބަދަލުގައި އެފަދަ ކަމެއް އެނގިއްޖެ ނަމަ އެމީހަކަށް ނަޞޭޙަތްތެރިވެ ތައުބާވުމަށް ހިތްވަރުދޭށެވެ! އެކަމުގެ ސަބަބުން އެމީހާ ތައުބާވެއްޖެ ނަމަ ތިބާއަށް ﷲ ތަޢާލާ ދެއްވަވާނެ ދަރުމަ މުޅި ދުނިޔެއަށްވުރެ މާއަގުބޮޑެވެ! ފަޟީޙަތް ކުރުމުން ފާފަވެރިވާނެއެވެ! ނަޞޭޙަތްދީ ތެދުމަގު ދައްކަން މަސައްކަތްކުރުމުން ދެއްވަވާނީ ގިނަގުނަ ޘަވާބެވެ! ވީމާ ފައިދާ ބޮޑީ ފަޟީޙަތް ނުކުރުން ނޫންހެއްޔެވެ؟


ތައުރީފުގެ ބަސްތައް ހޯދަން މުދާ ހޭދަކުރާ މީހާ، ބޯކޮޅު ވަތަށް ނަރަކައަށް ވައްޓާލެވޭނެ! – Haftha\nThu, 28 May, 2020, 9:31 am\nތައުރީފުގެ ބަސްތައް ހޯދަން މުދާ ހޭދަކުރާ މީހާ، ބޯކޮޅު ވަތަށް ނަރަކައަށް ވައްޓާލެވޭނެ!\nމާތް ﷲގެ މަގުގައި ހޭދަކުރުމަކީ، ވަރަށް މަތިވެރި އަޖުރަކާއި ސަވާބެއް އެކަމުގައި އެކުލެވޭ ކަމެކެވެ. އެއީ ﷲގެ ރުހިވޮޑިގަތުމާއި އެކަލާނގެ ހަޟްރަތުން ފުއްސެވުމާއި މަޣްފިރަތު އެމީހަކަށް ލިބުމަށް އޮތް މަގެއް ވެސް މެއެވެ. އަދި ކިއެއްތޯ އެވެ. ސަދަގާތް ކުރުމަކީ ތިމާއަށް ކަށްވަޅުގައި ވެސް ސަވާބާއި ދަރުމަ ލިބިލިބި ހުންނާނެ ކަމެކެވެ.\nއެހެންކަމުން މިފަދަ ހެޔޮ އަމަލުތަކަކީ ރަމަޟާން މަހު ނުވަތަ އީދު ދުވަހާ ގުޅިގެން ކުރާ ކަމަކަށް ވެގެން ނުވާނެ އެވެ. ﷲގެ މަގުގައި ހޭދަ ކުރުމާއި ހެޔޮ އަމަލުތަކަކީ މުޅި އަހަރުތެރޭގައި ވެސް ކުރަންވާނޭ ކަންކަމެވެ.\nނަމަވެސް ސަދަގާތްކުރުމުގައި އިހްލާސްތެރިވާން ޖެހޭނެ އެވެ. އެހެނީ އިހްލާސްތެރިކަމަކީ ކޮންމެ ހެޔޮއަމަލެއްގެ މައި ތަނބެވެ. އަދި އިހްލާސްތެރިކަން ނެތި ކުރެވޭ އެއްވެސް އަމަލަކީ އެއްވެސް އަގެއްހުރި އަމަލެއްކަމުގައި ނުވާނެކަން ކަށަވަރެވެ. އެއީ ރަން ފަރުބަދައެއް ސަދަގާތުގެ ގޮތުގައި ހޭދަކުރި ނަމަވެސް އޭނާގެ އެ އަމަލު ވާހުށީ ބާތިލް އަމަލެއް ކަމުގަ އެވެ.\nއޭގެ މިސާލަކީ ގިޔާމަތްދުވަހު އެންމެ ފުރަތަމަ ނަރަކަޔަށް އެއްލާލެވޭ ތިން މީހުންގެ ތެރޭގައި ރެޔާއި ދުވާލު އޭނާގެ މުދަލުން ސަދަގާކޮށް އުޅުނު މީހަކު ވާނެ އެވެ. އަދި އޭނާއަށް، އަރަހުށި ހުސްތާހިރުވަންތަ ﷲ ދެއްވި ނިއުމަތްތައް އޭނާއަށް ހަނދުމަކޮށްދެއްވުމަށް ފަހު ވަހީ ކުރައްވާނެ އެވެ.\n“ތިބާ އަމަލުކުރީ ކިހިނަކުން ހެއްޔެވެ؟” އޭނާ ބުނާނެ އެވެ. ތިމަން އިބަ ރަސްކަލާނގެ ވަޖުހުފުޅަށްޓަކައި، ރެޔާއި ދުވާލު އިބަ ﷲގެ މަގުގައި މުދާ ހޭދަކުރީމެވެ.\nއެހިނދު ﷲ އޭނާއަށް ވަހީކުރައްވާނެ އެވެ. “ތިބާ ތިޔަ ހެދީ ދޮގެކެވެ. އެހެނެއްކަމަކު ތިބާ ބޭނުންވީ މީސްތަކުން ތިބާއީ ވަރަށް ދީލަތި މީހެކޭ ބުނުވުމަށެވެ.”\nއެބަހީ މީސްތަކުންގެ ދުލުން އޭނާއަށް ތައުރީފުގެ ބަސްތައް ލިބިއްޖެ އެވެ. އޭނާގެ މަގްސަދު އެވަނީ ދުނިޔޭގައި ހާސިލްވެފަ އެވެ. މިހެންވެ އޭނާއަށް އާހިރަތުގައި ލިބެން އޮތް ސަވާބެއް ނެތެވެ. ދެންފަހެ ބޯކޮޅު ވަތަށް އޭނާ ނަރަކަޔަށް ވައްޓައިލެވޭޭ ހުއްޓެވެ.\nއެހެންކަމުން، އިންސާނުންނަށް އޮތީ، މީހުންނަށް ހެޔޮފޯރުކޮށްދިނުމާއި ހެޔޮގޮތުގައި ﷲގެ މަގުގައި ހޭދަކޮށް އުޅުމަށް އަވަސްވެގަތު މެވެ. ފަހަށް ލަސްކުރުމެއް ނޫނެވެ. އެހެނީ ލޯމަރާލަން ޖެހޭނީ މާދަން ނޫން ކަމެއް އެއްވެސް ނަފްސަކަށް ނޭނގޭއިރު ރަނގަޅު ހެޔޮ ސޮދަގާތަކީ ފާފަތަކުގެ ކައްފާރާއެކެވެ. އޭނާގެ ކުށްފާފަތައް ފުއްސަވައި، ތަނަވަސްވެގެންވާ ސުވަރުގެއާ ދިމާއަށް އެމީހަކު ގެންގޮސްދޭނެ ފާލަމެކެވެ.


22 aaharu kuri masahkahih dhen ves kureveyne\n22 އަަހަރު ކުރި މަސައްކަތް ދެންވެސް ކުރެވޭނެ\nއާސެނަލްގެ ކޯޗް އާސެން ވެންގާ، އޭނާ ބުނީ ސަޕޯޓަރުން ޓީމުގެ ފަހަތުގައި ތިބެންޖެހޭ ކަމަށް ---\nއާސެނަލްގައި 22 އަހަރު ވަންދެން އޭނާ މަސައްކަތް ކުރީ އުނދަގޫ ހާލަތުން ރަނގަޅު ހާލަތަކަށް ގެންދިއުމަށް ކަމަށާއި އެ މަސައްކަތް ދެންވެސް ކުރެވޭނެ ކަމަށް އާސެނަލްގެ ކޯޗު އާސެން ވެންގާ ބުނެފި އެވެ.\nރޭ ވަޓްފޯޑްއާ ދެކޮޅަށް 3-0 ން މެޗު ކާމިޔާބު ކުރުމަށްފަހު ވެންގާ ބުނީ، އާސެނަލް އުނދަގޫ ހާލަތެއްގައި އޮތް ވަގުތު ތަކެއް ހިނގައްޖެ ކަމަށާއި ރޭގެ މެޗަކީ އެކަމުން އަރައިގަންނަން ލިބުނު މޮޅެއް ކަމަށެވެ. ޑޮމެސްޓިކް މުބާރާތްތަކުގައި، ރޭގެ މެޗާ ހަމަޔަށް، އާސެނަލް އެންމެ ފަހުން ކުޅުނު ހަތަރު މެޗުން އެ ޓީމު ވަނީ ބަލިވެފަ އެވެ.\n"ހާލަތު ރަނގަޅު ކުރުމަށްޓަކައި އަދިވެސް އަހަރެން ކުރަން ޖެހޭ މަސައްކަތް އެބަހުރި، ނަމަވެސް ޖުމުލަކޮށް ބަލާއިރު އަހަރެމެން ރަނގަޅު،" ރޭގެ މެޗަށް ފަހު ވާހަކަ ދައްކަމުން ވެންގާ ބުންޏެވެ. "މި ނަތީޖާއަކީ އަހަރެމެންގެ ތެރޭގައި އޮތް ނެގެޓިވް ހާލަތުން އަރައިގަތަމުމަށް ލިބުނު މޮޅެއް، ވަރަށް ބައިވަރު ނެގެޓިވް ކަންކަން ކުރިމަތިވޭ، އެއީ އިންގްލެންޑްގައި ވާރޭ ވެހުން ހައި ފަސޭހަ ކަމެއް."\nމެޗުގައި ލަނޑު ޖެހުމަށްފަހު އާސެނަލްގެ ބައެއް ކުޅުންތެރިން އުފާ ކުރަނީ ---\n"އެކަންތައްތައް ކުރިމަތި ވިޔަސް އަހަރެން މިހުރީ އަހަރެންގެ މަސައްކަތަށް ފޯކަސް ކޮށްގެން، މި ވޭތުވެދިޔަ 22 އަހަރުވެސް އަހަރެން ވާނީ އެކަން ސާބިތު ކޮށްދީފައި، ދެންވެސް އަހަންނަށް އެކަން ކުރެވޭނެ."\nރޭގެ މެޗުގައި، އާސެނަލްގެ ފުރަތަމަ ލަނޑު ކާމިޔާބު ކުރީ ޝޮރްދާން މުސްތަފީ އެވެ. މެޗު ފެށިގެން އަށް ވަނަ މިނެޓްގައި އޭނާ ލަނޑު ޖެހީ މެސްޓް އޮޒިލް ތަނަވަސް ކޮށްދިން ފުރުސަތަކުންނެވެ. އާސެނަލްގެ ދެ ވަނަ ލަނޑު 59 ވަނަ މިނެޓްގައި ހެންރިކް މިހިތާރިޔަން ދިން ފުރުސަތަކުން ކާމިޔާބު ކުރީ ޕިއާރޭ އެމްރިކް އޮބާމަޔަންގް އެވެ. ތިން ވަނަ ލަނޑު 77 ވަނަ މިނެޓްގައި އޮބާމަޔަންގް ދިން ފުރުސަތަކުން ލަނޑު ކާމިޔާބު ކުރީ މިހިތާރިޔަން އެވެ.\nއާސެނަލްގެ ކީޕަރު ޕީޓާ ޗެކް އޭނާ ވަނީ ރޭ ޕެނަލްޓީ ދިފާއު ކޮށްފަ، ރޭގެ މެޗަކީ ލަނޑެއް ވަނަ ނުދީ ޕްރިމިއާ ލީގްގައި އޭނާ ފުރިހަމަ ކުރި 200 ވަނަ މެޗު ---\nމެޗުގައި، ވަޓްފޯޑް އަށް ވަނީ ޕެނަލްޓީއެއް ލިބިގެން ގޮސްފަ އެވެ. މެޗުގެ 62 ވަނަ މިނެޓްގައި ޓްރޮއީ ޑީނީ ފޮނުވާލި ޕެނަލްޓީ އާސެނަލްގެ ކީޕަރު ޕީޓާ ޗެކް ދިފާއު ކުރި އެވެ. ރޭގެ މަޗަކީ ޕްރިމިއާ ލީގްގައި ޗެކް އޭނާގެ ގޯލަށް ލަނޑެއް ވަނަ ނުދީ ފުރިހަމަ ކުރި 200 ވަނަ މެޗެވެ.\nވެންގާ ބުނީ މިދިޔަ ހަފުތާތަކުގައި ޗެކް އަށް ވަރަށް ބޮޑަށް ފާޑު ކިޔުން އަމާޒުވި ކަމަށެވެ. ޕެނަލްޓީ ދިފާއު ކުރުމުން ވެންގާ ސިފަ ކުރީ ސަޕޯޓަރުންގެ "އަލިފާނުން" ޗެކް ސަލާމަތްވި ކަހަލަ ކަމެއްގެ ގޮތަށެވެ. އޭނާ ބުނީ ސަޕޯޓަރުން ޓީމުގެ ކުޅުންތެރިންނާއެކު ތިބެން ޖެހޭނެ ކަމަށެވެ.\nއަންހެން ކުޅުންތެރިންނާ "ބެހުމުން" އަފްގާން އެފްއޭގެ ވެރިން ސަސްޕެންޑް\nރެއާލް މެޑްރިޑަށް މިހާރު އޮތީ ބަލިވުމުގެ ރެކޯޑް\n"އެންމެ މޮޅު ސޭވުން" ލިވަޕޫލް ސަލާމަތުގެ އައްސޭރިއަށް!\nރޮނާލްޑޯ މެސީއަށް: ޗެލެންޖު ނަގަން އިޓަލީގެ ލީގަށް އާދޭ


Maabandu Dhuvasvaru Keun Emme Rangalhu Meyvaathah\nމާބަނޑު ދުވަސްވަރު ކެއުން އެންމެ ރަނގަޅު މޭވާތައް\n8 މަސް,6ދުވަސް,5ގަޑި, 57 މިނެޓް, 31 ސިކުންތު ކުރިން 4400ފަތޯނާ ފާއިޒް\nމާބަނޑު ދުވަސްވަރު ހަށިގަނޑަށް ފައިސާ ހުރި ކާނާ ކެއުމަކީ، ތުއްތު ދަރިފުޅަށާއި މައިމީހާގެ ދުޅަހެޔޮ ސިއްހަތަށްޓަކައި ވަރަށް މުހިއްމު ކަމެކެވެ.\nއެއާ ޚިލާފަށް، މާބަނޑު ދުވަސްވަރު ހަށިގަނޑަށް ގެއްލުން ލިބޭ "ޖަންކް ފުޑް" ކެއުމަކީ ތުއްތު ދަރިފުޅަށް އެކަމުގެ ނޭދެވޭ އަސަރުތައް ކުރާނެ ކަމެއް ކަމަށް ތަޖުރިބާކާރުން ލަފާ ދެއެވެ. ދިރާސާއަކުން ދައްކާ ގޮތުގައި މައިމީހާ އަކީ މިދެންނެވި ފަދަ ޖަންކް ފުޑް ކާ މީހެއް ނަމަ، އެ ނޭދެވޭ ސިފަ ތުއްތު ދަރިފުޅަށްވެސް ވާރުތަ ކުރެއެވެ.\nފައިދާ ހުރި ކާނާއަށް ބަލާއިރު ޤުދުރަތީ ތާސީރު އެކުލެވިގެންވާ މޭވާއާއި ތަރުކާރީ މަތިން ހަނދާން ނައްތާލެވޭކަށް ނެތެވެ. މާބަނޑު ދުވަސްވަރު ގިނައިން މޭވާއާއި ތަރުކާރީ ކާނަމަ، ހަށިގަނޑަށް ބޭނުންވާ ހުރިހާ ނިއުޓްރިއެންޓެއްވެސް ލިއްބައިދޭނެއެވެ.\nބައެއް މީހުންނަކީ، މާބަނޑުވުމުން ފޮނި އެއްޗެހި ގިނައިން ކާހިތްވާ މީހުންނެވެ. އެއީ މައްސަލައެއް ނޫނެވެ. އެހެންނަމަވެސް ފޮނި އެއްޗެއް ކާ ހިތްވުމުން ކޭކް ކޮޅެއް ނުވަތަ ކޭންޑީއެއް ކެއުމުގެ ބަދަލުގައި ފޮނި މޭވާއެއް އިޙްތިޔާރު ކުރުމަކީ ރަނގަޅު ކަމެކެވެ. މި ލިޔުމުގައި މިހިމަނާލަނީ މާބަނޑު ދުވަސްވަރު ކެއުން އެންމެ ރަނގަޅު މޭވާއެވެ.\nއޮރެންޖް: އޮރެންޖް ކެއުމުން ހަށިގަނޑުން ފެން މަދުވުމުން ސަލާމަތް ކޮށްދެއެވެ. އޮރެންޖްގައި ފޮލޭޓް އެކުލެވިގެންވެއެވެ. ފޮލޭޓް އަކީ ވިޓަމިން ބީގެ ވައްތަރެކެވެ. ސިއްހީ މާހިރުން ބުނާގޮތުގައި، އޮރެންޖަކީ، ސިކުނޑި އަދި މައިބަދައިގެ އައިބުތަކުން ތުއްތު ކުއްޖާ ސަލާމަތް ކޮށްދޭނެ މޭވާއެކެވެ. އޮރެންޖުގައި ވިޓަމިން ސީވެސް އެކުލެވިގެންވެއެވެ. މިއީ ސެލް ހަލާކުވުމުން ސަލާމަތްކޮށްދޭ ވިޓަމިންއެކެވެ. އަދި ހަށިގަނޑަށް ބޭނުންވާ މިންވަރަށް އަޔަން ފޯރުކޮށްދިނުމަށްވެސް ވިޓަމިން ސީ އެހީތެރިވެދެއެވެ.\nއަނބު: އަނބަކީވެސް ވިޓަމިން ސީ އެކުލެވިގެންވާ މޭވާއެކެވެ. އަނބުގައި ގިނަ އަދަދަކަށް ވިޓަމިން އޭވެސް އެކުލެވިގެންވެއެވެ. އުފަންވާއިރު ވިޓަމިން އޭ މަދުވެއްޖެނަމަ، ތުއްތު ދަރިފުޅަށް ސިއްހީ މައްސަލަތަކާއި ކުރިމަތިލާން ޖެހެއެވެ.\nއެވޮކާޑޯ: މިއީ ވަރަށް ފައިދާ ހުރި މޭވާއެކެވެ. އެހެން މޭވާތަކަށްވުރެ ގިނައިން އެވޮކާޑޯގައި ފޮލޭޓް އެކުލެވިގެންވެއެވެ. އެވޮކާޑޯގައި ހިމެނޭ އެހެން ނިއުޓްރިއެންޓް ތަކަށް ބަލާލާއިރު:\nއެވޮކާޑޯގައި އަޔަންވެސް އެކުލެވިގެންވެއެވެ. މި މޭވާގައި އެކުލެވިގެންވާ ޕޮޓޭސިއަމް އަދި މެގްނީޒިއަމްގެ ސަބަބުން މާބަނޑު ދުވަސްވަރު ހޮޑު ލެވުމުން ދުރުކޮށްދޭނެއެވެ.\nމާބަނޑު ދުވަސްވަރު ހޮޑުލެވޭ ގިނަ އަންހެނުން ފަރުވާއެއްގެ ގޮތުގައި ލުނބޯ ބޭނުންކުރެއެވެ. ލުނބޯ ފަނި ނުވަތަ ހުތް ބުއިމަކީ ހޮޑު ލެވުމުން ދުރުކޮށްދޭ ކަމެކެވެ. ލުނބޯގައި ގިނަ އަދަދަކަށް ވިޓަމިން ސީ އެކުލެވިގެން ވެއެވެ. މިއީ ހަޖަމު ކުރުމަށް ފަސޭހަކޮށްދީ، ބަނޑު ހިކުމުން ސަލާމަތްކޮށްދޭ މޭވާއެކެވެ.\nމިއީ އެންމެ ގިނައިން ޕޮޓޭސިއަމް ލިބޭ މޭވާއެވެ. ވިޓަމިން ބީ-6 އަދި ފައިބަރވެސް ދޮންކެޔޮ ކެއުމުން ހަށިގަނޑަށް ލިއްބައިދެއެވެ.\nއާފަލަކީ ވަރަށް ގިނަ ފައިދާތަކެއް އެކުލެވިގެންވާ މޭވާއެކެވެ. ދިރާސާ އަކުން ދައްކާ ގޮތުގައި މާބަނޑު ދުވަސްވަރު އާފަލު ކާ އަންހެނުންގެ ދަރިންނަށް ދުޅަހެޔޮ ސިއްހަތެއް ލިބޭކަން ވަނީ ފާހަގަ ކުރެވިފައެވެ. އާފަލުގައި ވިޓަމިން އޭ، ސީ، އަދި ޕޮޓޭސިއަމް އެކުލެވިގެންވެއެވެ.


Alia ge fenu adeege Photoshoot ah bodu samaalu kameh\nއާލިއާގެ ފެނު އަޑީގެ ފޮޓޯ ތަކަށް ބޮޑު ސަމާލުކަމެއް\nބޮލީވުޑުގެ ޒުވާން ބަތަލާ އާލިއާ ބަޓް، މިވަނީ ވޯގް އިންޑިއާގެ އޮކްޓޫބަރު މެގަޒިންގެ ކަވާއިން ފެނިގެންގޮސްފަ އެވެ. ފެނު އަޑީގައި ނަގާފައިވާ އެ ފޮޓޯތަކަށް ގިނަ ބައެއްގެ ކަޅިތައް ވަނީ ހުއްޓިފަ އެވެ.\nއާލިއާ ފެނިގެންދަނީ ނިއޯން ގްރީން ކުލައިގެ ހެދުމެއްގަ އެވެ. ފެނުގެ އަޑީގައި ނަގާފައިވާ އެ ފޮޓޯ ވަރަށް ފުރިހަމަ ކަމަށް ބުނެ ގިނަ ބަޔަކު ދަނީ ތައުރީފުވެސް ކުރަމުންނެވެ.\nއެ ފޮޓޯގެ އިތުރުން ވެސް އާލިއާ ވަނީ ވޮގްގެ ފެނު އަޑީގެ ޝޫޓިންތަކުގެ ތެރެއިން އިތުރު ބައެއް ފޮޓޯތައް ވެސް ހިއްސާކޮށްފަ އެވެ.\nކޮންމެއަކަސް އާލިއާގެ އެ ފޮޓޯތައް ވަރަށް ބޮޑަށް ސަޕޯޓަރުންނަށް ކަމުގޮސްގެން އެ ވާހަކަ ދައްކަމުން އަންނައިރު އެ ފޮޓޯތައް ފެނި ބައެއް މީހުންގެ ފާޑުކިޔުން ވެސް އަމާޒުވި އެވެ. ބޮލީވުޑުގެ ބަތަލާ ސަމީރާ ރެއްޑީ އޭނާގެ ދަރިއަށް ބަލިވެ އިނދެ ނަގާފައިވާ ފޮޓޯތައް ފެނި އެކަން ކޮޕީ ކުރުމަށް ކޮށްފައިވާ ކަމެއްގެ ގޮތުގައި ވެސް ބައެއް މީހުން ސިފަ ކުރިއެވެ.\nސަމީރާ، އޭނާގެ ބަނޑުބޮޑުއިރުގެ ފޮޓޯޝޫޓް ކުރިއަށް ގެންދިޔައީ ފެނު އަޑީގަ އެވެ. އެގޮތުން ނިއޯން ގްރީން ހެދުމެއްގައި އޭނާ ވެސް ފެނު އަޑީގައި އެ ފޮޓޯ ޝޫޓު ކުރިއަށް ގެންދިޔައިރު އެ ފޮޓޯ ޝޫޓަށް ވެސް ގިނަ ބައެއްގެ ލޯތައް ހުއްޓުނެވެ.\nބޮލީވުޑް މުނިފޫހިފިލުވުން އާލިއާ ބަޓް


Minivan 50ge Hadhiya | Safuhaa\nމިނިވަން 50ގެ ހަދިޔާ\nއެއްވެފައިވާ މީހުންގެ ތެރެއަށް ސަމީރުގެ ނަޒަރު ހިންގާލިއެވެ. އޭނާގެ ހަނދާނަށް އައީ މީގެ އެތަކެއް ދުވަސްތަކެއްގެ ކުރީގެ ހަނދާނެކެވެ. މިނިވަން 25 އެއްގެ އުފާ މިފަސްގަނޑުގައިކުރަމުންދިޔަ ހަނދާންތަކެވެ. އެ އުފަލުގައި މިތާ ފާހަގަކުރި ބޮޑު މުނާސަބާއެވެ. މިއަދު މިއޮތްގޮތަށް އެދުވަހުވެސް މި މައިދާނަށް މީހުން ޖަމާވެފައި އޮތްގޮތެވެ.މުޅިންވެސް މިނިވަން 25 ގެ ކެޕްސޫލު ވަޅުމުގެ ތާރީޚީ ރަސްމިއްޔާތު ދެކިލުމަށް އައިސްތިބި މީހުންނެވެ.\nއެދުވަހު އޭނާ މިތަނުގައި ހުއްޓިލައިގެން ހުރީ ސްކޫލުގެ އެންމެ އިސްވެރިއެއްގެ ޙައިޝިއްޔަތުންނެވެ. އެހެނަސް މިއަދު އޭނާ އައިސް އެހުރީ ދުވަހުގެ ޝަރަފުވެރިއެއްގެ ހައިޝިއްޔަތުންނެވެ. އޭނާގެ ވަށައިގެންވަނީ އުފާވެރިކަމެވެ. މުޅި ތަން ފެންނަނީ މިނިވަން 50 ގެ ކުލަތަކާއެކުވަރަށް އުޖާލާކޮށެވެ.މިނިވަންކަމުގެ އުފާ ނުކުރާ އެކަކުވެސްނެތެވެ. ވަޠަނީ ރޫޙެއްގައި އެ ޝުޢޫރާއި އެ އިޙުސާސްގެ ވިންދު ނުޖަހާ އެންމެ ހިތެއްވެސްނެތެވެ.\nކިތަންމެ ހިތްހަމަޖެހިފައި ހުއްޓަސް ނޭނގޭ ބިރުވެރިކަމެއްގެ ކުއްލިއަކަށް ސަމީރަށް އިޙުސާސް ކުރެވެން ފެށިއެވެ. އޭނާގެ ހިތް ތެޅެން ފެށިއެވެ. މިވަނީ ކީއްކަން ޚުދު އޭނާއަށްވެސް ނޭނގޭ ކަހަލައެވެ. އެއްވެފައިވާ މީހުންގެ ތެރެއަށް ދެވަނަ ފަހަރަށް އޭނާގެ ނަޒަރު ހިންގާލިއެވެ. އޭނަޔާ އެންމެ ކައިރީގައި ތިބި މީހުންނަށެވެ. ދެލޮލަށް ވެރިވެގަތީ ފަސް މަގުގެ ހަނދާނެކެވެ.\nކައިރީގައި ތިބި ޢުމުރުން ދުވަސްވީ މީހުންގެ ތެރެއިން ޒުވާން އަންހެން ކުއްޖާ ފެނުމުން އޭނާގެ ޙަޤީޤީ މާޒީގައި ޖެހިފައިވާ ގޮށްތައް މުހެން ފަށައިފިއެވެ. އެއީ އެދުވަހުވެސް އޭނާ ދުށް މޫނެކެވެ. ނަމަވެސް މިއަދު ފެންނަމުންދަނީ ތަފާތު ސޫރައެއްގައެވެ. ހުދު ސުނޯކޮޅެއްފަދަ ސާފު ޔުނީފޯމުގައި އެދުވަހު ފެނުނު ކުއްޖާ ފެންނަމުން ދިޔައީ ޒުވާން ކަމުގައި ފަރިވެ ފޮޅިފައިވާތަނެވެ.\nއަންހެންކުއްޖާގެ އަތުގައި ހިފަހައްޓާލައިގެންހުރި ތުއްތުތުއްތު ކުއްޖާގެ ޙަރަކާތްތަކުން އެއީ އޭނާގެ ދަރިފުޅުކަން ދެނެގަންނާކަށް ސަމީރަކަށް މާއުނދަގުލެއް ނުވިއެވެ. ފަސްމަގުގެ ދުރުމީން އެތައް މަންޒަރުތަކެއް ދެކެމުން ދަނިކޮށް އޭނާއަށް ހިމޭންކަން ގެނެސްދިނީ ކޮންނަ ސާމާނުތައް ހިފައިގެން އައި އަށެއްކަ މީހުން ފެނިފައެވެ. އިންތިޒާރީގެ ގަޑި ނިމުމަކަށް އައީއެވެ. ތަނަށް ވެރިވެފައިވާ ހަމަހިމޭންކަން ގެއްލިގެން ދިޔައެވެ. މީހުންތައް ހަލަބޮލިވިއެވެ. ކޮންނަމުންދާ ވަޅުގަނޑާ ކައިރިއަށް ޖެހެން ފެށިއެވެ. ސަމީރަށް ހުރެވުނީ އެމަންޒަރު ދެކޭން ވަރަށް ކައިރީގައެވެ.\nމަސައްކަތުގައި ޙަރަކާތްތެރިވަމުންދިޔަ މީހުން ކުޑަ ހިނދުކޮޅެއްގެ ތެރޭގައި ކޮންކްރީޓް ކޮށްފައިވާ ސިމެންތި އޮނިގަނޑު ފުޑުފުޑުކޮށްލިއެވެ. އަދި އޭގައިވާ އެއްޗެއް ފަރުވާތެރިކަމާއެކު ނެގުމަށްފަހު ކައިރީގައި ހުރި ފޮތި އަޅާ ޒީނަތްތެރިކޮށްފައިވާ މޭޒުމަތީގައި ބާއްވާލިއެވެ. އެވަގުތު އެ ރީތި ކެޕްސޫލަށް އެންމެންގެ ނަޒަރު ހުއްޓުނެވެ. ބޭރުފުށުން އެއަކަށް އެއްވެސް ބަދަލެއް އައިސްފައިވާ ކަމަކަށް ނުފެނެއެވެ. ހަމަ އެރީތި ކަމުގައި ރަތާއި ފެހީގެ ދެބުރި ދެކުލައިގެ ބޭސް ގުޅައެއްގެ ސިފައިގައި އޮތެވެ.\nރަސްމިއްޔާތުގެ ކަމާކެމި ހަމަޖެހިފައިވާގޮތުން ދެން އޮތީ ކެޕްސޫލް ކަނޑާލުމުގެ ވަގުތުކޮޅެވެ. މި ޝަރަފު ލިބިގެންވާ ފަރާތަކީ ކެޕްސޫލް ވަޅުލި ދުވަހު އެ ހިފަހައްޓާލުމުގެ ޝަރަފު ހޯދި ސްކޫލުގެ އޭރުގެ އެންމެ ހަގު ދަރިވަރެވެ. ގުރޭޑު 1 ގައި އޭރު ކިޔަވަމުންދިޔަ ޢުމުރުން އެންމެ ހަގު ކުއްޖާއެވެ.\nޒުލާގެ ނަން އިޢުލާން ކުރުމާއެކު އޭނަޔާ އެންމެ ކައިރީގައި ހުރި ތުއްތު ތުއްތު މައުޞޫމު ކުއްޖާ އަތުގައި ހިފަހައްޓާލައިގެން ހިނގާފައިގޮސް ކެޕްސޫލް ބާއްވާލާފައިވާ މޭޒުގެ ކުރިމައްޗަށްވާގޮތަށް ހުއްޓުނެވެ. ހަމައެއާއެކު ތުއްތު ކުއްޖާ އުފުލާލާފައި ކެޕްސޫލް އޮނިގަނޑުގެ ތެރެއިން އެންމެ މައްޗަށް އޮތް ކަރުދާސްކޮޅު ނެގުމަށް އެކުޑަ ނާޒުކު އަތްތިލަ މަޑުމަޑުން އޭގެ ތެރެއަށް ކޮށްޕާލިއެވެ. ތުއްތު ކުއްޖާ ނެގި ކަރުދާސްކޮޅު އެންމެ ކައިރީގައި ހުރި ކާކުކަން ނޭނގޭ މީހާގެ އަތަށް ޒުލާ ދިއްކޮށްލިއެވެ. އެވަގުތު ފަސްމަގުގެ ދުރުމީން އެތައް މަންޒަރުތަކެއް އެއްފަހަރާ ދައްކާލިހެން ސަމީރަށް ހީވިއެވެ. ތުރުތުރު އަޅާ އަތަކުން އެ ކަރުދާސްކޮޅު ނިއުޅާލުމަށްފަހު އޭނާގެ ލޮލާ ކައިރިކޮށްލިއެވެ. ލޮލުގެ ފުސްކަން އެކިޔުމަށް އޭނާއަށްހުރަހަކަށްވި ކަހަލައެވެ. އަވަސް ޙަރަކާތަކާއެކު ޖީބުގައިވާ ނަންބަރު އައިނު ނަގާ ލޮލުގައި އަޅާލިއެވެ.\nސިޓީގެ ދެލިގަނޑަށް ބަލާލުމާއެކު ސަމީރު ތުރުތުރު އަޅައިގެން ދިޔައެވެ. މިއީ ޒުލްފާގެ ފަރާތުން އޭނާއަށް ދީފައިވާ އިންޒާރެކެވެ. މިނޫނަސް މިޒާތުގެ ނޫން އެތައް ސިޓީއެއް މީގެކުރިންވެސް އޭނާއަށްވަނީ ލިބިފައެވެ. އެކަމަކު މިކަހަލަ އަޑެއް ނީވޭތާވެސް އެތަކެއް ޒަމާނެއް މިހާރު ފާއިތުވެދިޔައީއެވެ.އެ ހަނދާންތައް އޭނާގެ ހިތުން ފުހެލިތާވެސް މިއީ ކޮން ދުވަހެއް ހެއްޔެވެ؟ ނަމަވެސް ތާރީޚު އަލުން އެ އިޢާދަވީއެވެ.\nސަމީރުގެ މުޅި ހަށިގަނޑުން ނޭނގޭ ދަލެއް ހިއްލަން ފެށިއެވެ. މުޅި މީހާ ތެމެމުންދާކަމުގެ އިޙުސާސް އޭނާއަށް ކުރެވެން ފެށިއެވެ. އަތުގައިވާ ސިޓީއާމެދުއޭނާއަށް ޚިޔާލު ކުރެވެން ފެށިއެވެ. ސިޓީގެ ދެލިގަނޑަށް ބެލިބެލިހެން އޭނާއަށް ހީވަމުން ދިޔައީ ޒުލްފާ އޭނާގެ ކުރިމަތީގައި ހުރެގެން އޭނާއަށް މަލާމާތްކޮށްފައި ބުނާ ހެންނެވެ.\n"ސަމީރު! ސަމީރު! ކަލޭ ހީކުރީ އަހަންނަށް ބޭވަފާތެރިވެފައި އުފަލުގައި ހުރެވިދާނެ ކަމަށްތަ؟........ވިސްނާލަބަލަ! ކަލޭ އަހަންނާ ވަކިވުމުންއަހަރެންގެ މުޅި ދިރިއުޅުމަށް ކޮށްފައިވާ އަސަރު..... ކަލޭ މިހާރު އުފަލުގައި ހުއްޓަސް މީގެ 25 އަހަރު ފަހުން،މިފަދަ މިނިވަން50 އެއްގައި މިކަން ކަލެއަށް ނުފިލާވަރުގެ ބައްޔަކަށްވުމަކީ އެކަށީގެންވާ ކަމެއް. އަހަރެންނަށް ދުނިޔޭގައި ހުރުމުގެ ނަޞީބެއް ނުލިބުނަސް އަހަރެންގެ ހަނދާންތައް ކަލޭ ވަށައިގެން އެދުވަހަކުން އެނބުރޭނެ. އެކަމަކު އޭނާއަކަށް އެކައްޗެއްވެސް ނޭނގޭނެ...... މިދައްކާ އެއްވެސް ވާހަކައެއް ކުޑަކޮށްވެސް ނޭނގޭނެ..... ކަލެޔަކީ ކާކުކަން އެނގިއްޖެއްޔާ އޭނާ ކަލޭ ބަލައިގަންނާނީ ކޮން ސިފައެއްގައިކަމެއް ބުނެދޭކަށް ނޭނގޭ...... އޭނާ މިއަދު ތަފާތު ސިފައެއްގައި ފެނުމަކީ އެކަށީގެންވާ ކަމެއް..... އަދި ކާފަ ދަރިއެއް ދުށުމުގެ ނަޞީބު ލިބުމަކީވެސް އެކަށީގެންވާ ކަމެއް........\nސަމީރު! މިހުރިހާ މަންޒަރެއް ވަގުތުން ފެނިގެންދާއިރު ކަލޭ ހުންނާނީ ވަރަށް ހާސްވުމުގެ ތެރޭގަ. ސަބަބަކީ މިކަންވާނީ ކަލެއަށް ވަރަށް ބޮޑު ޢަޖައިބަކަށް!.......... ޢަޖައިބުން ޢަޖައިބަކަށް!....... ތަޤުދީރު ކަލެޔާ ކުޅެލި ކުޅިގަނޑަކަށް..........."\nމަތިމަތިން ކިޔަމުންދިޔަ ޒުލްފާގެ ސިޓީގެ ތަންތަންކޮޅުން ސަމީރުގެ ސިކުނޑި ގަނޑުކޮށްލި ކަހަލައެވެ. ތެދެކެވެ. މިއަދަކީ އެދުވަހެވެ. އެސިޓީއަށް ބަރާބަރު 25 އަހަރު ފުރުނު ދުވަހެވެ. އޭނާގެ ހިތް ބުނެދިންގޮތަށް ހުރިހާ ކަމެއްވެސް މިވަނީ ކުރިމަތިވެފައެވެ.\nއަންހެންކުއްޖާ ކުރިން ފެނުނު ދިމާއަށް ސަމީރުގެ ނަޒަރު ހިންގާލިއެވެ. އޭނާގެ ދުރުމީއަކަށް މިފަހަރަކު އެ ތަޞްވީރެއް ނޭރިއެވެ. އެ ތުއްތު މައުޞޫމު މޫނެއްވެސް ނުފެނުނެވެ. އެއްވެފައިވާ މީހުންތަކަށް ވަށައިގެން ސަމީރުގެ ކަޅި ހިންގާލިއެވެ. އެއްވެސް ދިމާއަކުން އޭނާގެ ނަޒަރު ސީދާވާގޮތެއް ނުވިއެވެ. ސަމީރު މާޔޫސްވިއެވެ. ފެންނަމުންދާ މަންޒަރުތައް މަޑުމަޑުން ފުސްވަމުންދާހެން އޭނާއަށް ހީވިއެވެ.\nފާރުގައިވާ ގަޑިން ޖަހަންފެށި ބާރު މިޔުޒިކާއެކު ސިއްސައިގެންގޮސް ސަމީރުގެ ބަރު ދެލޯ ހުޅުވުނެވެ. ގަޑިން މެންދަމުން އަލިވެ 12 ޖެހިކަން އިޢުލާން ކުރީއެވެ. އައު ދުވަހަކަށް ގަޑީގެ ކަށި ދަތުރު ފެށީއެވެ. އޭނާއަށް ޚިޔާލު ކުރެވެން ފެށީ ފެނުނު ހުވަފެނާ މެދުގައެވެ. އެއާއެކު އެއްވެސް އިޚުތިޔާރަކާ ނުލާއޭނާއަށް ބުނެލެވުނެވެ.\n"ޒުލްއެވެ! އާނއެކެވެ. މާދަމާ އިތުރު 25 އެއް ފުރެނީއެވެ. މިނިވަން 50 އަކަށެވެ. ކަލާގެ ލިޔުން އަހަންނަށް ލިބިއްޖެއެވެ. ދަރިފުޅާއި ކާފަ ދަރިފުޅުވެސް ފެނިއްޖެއެވެ. ވަރަށް ލޯތްބެވެ. އެކަމަކު އަދި ހުވަފެނެއްގައެވެ. އަހަރެން މިހުރީ އެދަރީންނާ އެއްފަސްގަނޑެއްގައެވެ. އިންތިޒާރު ކުރެވެމުން މިދަނީ މާދަމާއަށެވެ.އަދި މިރޭ އައު ދުވަހަކަށް އަލިވިލުމާ ދެމެދު ހަތަރު ފަސް ގަޑިއިރެއް އެބައޮތެވެ.\nމުޅިން އައު ދުވަހެކެވެ. ހަމަ އެމަންޒަރެވެ. ކެޕްސޫލް ކަނޑާލުމުގެ ރަސްމިއްޔާތަށް ޙާޟިރުވެ ހުރިއިރުވެސް ސަމީރަށް ޚިޔާލު ކުރެވުނީ ރޭގައި ފެނުނު ހުވަފެނާ މެދުގައެވެ.މިތާ ދައުރުވަމުން މިދާ މަންޒަރާ އެއްވެސް ތަފާތެއް ނެތެވެ. ހަމަ އެކުލަތަކެވެ.\nކެޕްސޫލުގެ ތެރެއިން ނެގި ލިޔުންތައް އޭގެ ޙައްގުވެރިންނަށް ބަހަމުން ދަނީއެވެ. ސަމީރު އިނީ ދުވަހުގެ ޝަރަފުވެރިޔާގެ ގޮނޑީގައި މި މަންޒަރަށް ބަލަހައްޓައިގެންނެވެ. ކޮންމެވެސް ލިޔުމެއް އޭނާގެ އަތަށްވެސް އަރާނެކަމުގެ ފޮނި އުއްމީދުގައެވެ. މިޚިޔާލުގައި އިންދާކޮންމެވެސް ޒުވާން އަންހެން ކުއްޖަކު އައިސް އޭނާގެ އަތަށް ދިއްކޮށްލީ ބޭރު ކަޅު ކުލައިގެ ސިޓީ އުރައެކެވެ. ސަމީރަށް ހީވީ ރޭގެ މަންޒަރު ކުރިމަތިން ސިފަވިހެންނެވެ. އޭނާ ހިނިތުންވުމަކާއެކު އެ ސިޓީއުރަ ބަލައިގަތެވެ.\nސަމީރު ހިތް އަވަސްވަމުން ދިޔައީ އޭގައިވާ އެއްޗެއް ކިޔާލުމަށެވެ. ކިތަންމެ ހިތް އެދެމުން ދިޔަސް އޭނާ އެކިޔުމަށް ކެތްތެރިވިއެވެ. އޭނާ ކޮޓަރިއަށްގޮސް ކަރުން ޓައީ ދޫކޮށްލުމަށްފަހު އެސިޓީ އުރަ ކަނޑާލިއެވެ. ހިމަ ކުދި އަކުރުތަކަކުން ލިޔެފައިވާ ސިޓީއެކެވެ. ކިތަންމެ ޒަމާންކޮށްފައި ލިބުނަސް އެލިޔުމެއް އޭނާއަކަށް ނޯޅޭނެއެވެ.އޭގެ ފުރަތަމަ ޞަފުޙާއަށް އޭނާގެ ކަޅި ހިންގާލިއެވެ. ހުވަފެނުގައި އޭނާއަށް ފެނުނު ސިޓީގެ ޢިބާރާތްތަކާއި މިސިޓީއާ ތަފާތެއްނެތެވެ. ހަމައެކަނި މުޚާޠަބު ކުރުމުގައި ގެންގުޅެފައިވާ ގޮތް ފިޔަވައެވެ. ސިޓީ ފައްޓާފައިވަނީ އަސަރުގަދަ ޅެންބައިތަކުންނެވެ.\n"ނެތް ކަމެއް ތަޤުދީރުގައި ވާކަށް ނުވެސް އޮންނާނެޔޭ\nއެއްކަމެއްވެސް ނުހިނގައޭ ތަދުބީރު ކުރެހި ޕްލޭނަކުން"\nސަމީރުއެވެ! އަހަރެން މިބުނީ އަހަރެންނަށް ލިބެން ނެތް މީހެއްގެ މައްޗަށް ހިތް ދޫކޮށްލެވުނު ވާހަކައެވެ. އަހަރެން ކަލާޔާ ރައްޓެހިވީ މިފަދަ ދުވަހެއް ދެކޭކަށްނޫނެވެ. އަހަރެން މިވަނީ ދުނިޔެ ދެކެ ފޫހިވެފައެވެ. ކަލާ އަހަންނަށް ބޭވަފާތެރިވެދާނެ ކަމަކަށް އަހަރެން ހީވެސް ނުކުރަމެވެ. އެކަމަކު ތަޤުދީރުއެހުރިހާ ކަމެއް މިއަދު އަހަންނަށް ކުރިމަތި ކުރުވައިފިއެވެ.\nއަހަރެން ކަލާޔާ ރައްޓެހިވީ ފަހަރެއްގައިވެސް ކަލާ ތީ އަހަރެންގެ ބޮޑު މީހާއަށް ވާތީއެއްނޫނެވެ. ޕްރިންސިޕަލެއްގެ ގޮތުން އަހަރެން ކަލާއަށް އަދިވެސް އިޙުތިރާމު ކުރަމެވެ. ކަލާގެ ހުށަހެޅުމަށް އަހަރެން ވަރަށް ގިނަ ގޮތްގޮތަށް ވިސްނީމެވެ. ކަލާއަކީ ބީރައްޓެއްސަކަށްވެފައި ފަހުން އަހަންނަށް ލިބިދާނެ ދެރައަކަށްޓަކައެވެ. އެކަމަކު އަހަރެންގެ އެކުވެރިން އަހަންނަށް ވިސްނައިދިނީ އެވިސްނުން ދޫކޮށްލުމަށެވެ. ރަށްވެއްސެއް ބީރައްޓެއްސެއް މިހާރު ޙަޔާތުގެ ބައިވެރިޔަކަށް ގެނައުމުގައި ތަފާތެއް ނެތް ކަމުގައެވެ.\nއެކުވެރިންގެ ތާޢީދާއި މައިންބަފައިންގެ ނުޤަބޫލުގައި އަހަރެން ކަލާޔާ ގުޅުމަށް ނިންމީ ކަލާގެ އާދޭސްތަކަށް އޭރު އިޙުތިރާމު ކުރުމުގެ ގޮތުންނެވެ. އާނއެކެވެ. އަހަރެން ކަލާއާ ގުޅުނީ އެވިސްނުން ދޫކޮށްލާފައެވެ. ފަހަތުގައި ހިޔަންޏެއް އުޅެމުން އައި ލޯބިވެރިޔާވެސް ދޫކޮށްލާފައެވެ. އެއްވެސް ސަބަބަކާ ނުލައެވެ. ކަލާގެ ފަރާތުން އެ ތަފާތެއް އޭރު ފެންނަން ނެތީމައެވެ.\nއާނއެކެވެ.ލޯބީގެ އުޑުތަކުގެ ދަށަށް ކަލާ އަހަރެން ގެންދިޔައެވެ. ލޯބީގެ މެދު އުޑުން ތަރިތައް ބޭލުވިއެވެ. ލޯބީގެ މާބަގީޗާތަކަށް ވެއްދިއެވެ. އެތަނުގައިވާ ކުލަކުލައިގެ މީރުވަސް ދުވާ މާތައް ބިނދެ ފޮޅުވިއެވެ. ބަސްތީތަކަށް ގޮސް ކަޝްތީވެސްދުއްވިއެވެ.ވަޢުދާއި ހުވާތައް ފަތިފައްޗަށް އަމުނައި މަތިމައްޗަށް އުސްކުރިއެވެ. އަހުދުތައް ވިއެވެ. އެކުގައިވުމަށް ހުވާ ކޮށްފައެވެ.\nކަލާ ތަފާތު ވެއްޖެކަން އަހަންނަށް ވިސްނެން ފެށީ ޗުއްޓީއަކަށް ވަގުތީގޮތުން ފުރައިގެން ދިއުމަށް ފަހުގައެވެ. އެރޭ ކަލާގެ މައްޗަށް އަހަރެންގެ ހިތް ދޫކޮށްލެވުނީ އިޚުތިޔާރުން ބޭރުގައެވެ. އެހެންކަމުން ރަތް ކާޑު ދައްކަން ޖެހުނު ޙާލަތުގައިވެސް އޮވެވުނީ ކާޑު މުށުތެރެއަށްލާ ފޮރުވައިގެންނެވެ. ކަލާދެކެ ވެވިފައިވާ މަސްތީ ލޯތްބެއްގެ އަވާގައެވެ. އަހަންނަށް ވިސްނުނުއިރު ވާނެ ކަމެއްވެ އޮތީނިމިފައެވެ. ކަލާ ހުރީ އެތަކެއް މޭލު ދުރުގައެވެ. އަހަންނަށް ފެނުމެއް ނުވާ ތަނެއްގައެވެ.\nސަމީރުއެވެ! އަހަރެން އިންތިޒާރު ކުރަމުން ދިޔައީ ޗުއްޓީ ނިންމާފައި ކަލާ އެނބުރި އަންނާނެ ވަގުތަކަށެވެ. އެކަމަކު ކަލާއެއް ނައެވެ. އަހަރެން ހާސްވިއެވެ. އެލަދުން ސަލާމަތްވުމަށްހަދާނެގޮތެއް އަހަންނަކަށް ނުވިސްނުނެވެ. ރޮވުން ފިޔަވައި އަހަންނަކަށް ކުރެވުނު އެއްވެސް ކަމެއްނެތެވެ. އަހަރެން އިން ޙާލަތުންއެއްވެސް މީހަކާ ޙިއްޞާ ކޮށްލަންވެސް އަހަންނަށް ނުކެރުނެވެ. ކަމުގެ ބާވަތުންނެވެ.\nރޭ ދުވާތައް ދައުރުވަމުން ދިޔައީ ރުއިމާއި ގިސްލުމުގައެވެ. މިހާސްކަމުގެ ތެރޭގައި އުޅެނިކޮށް އަހަންނަށް ލިބުނީ ކަލާގެ ސިޓީއެކެވެ. އެއަށް ސިޓީއެކޭ ކިޔުމަށްވުރެ އަހަންނަށް ސިފަކުރެވުނީ ކަލާގެ ދެއަތުން އަހަރެންގެ ކަރުގައި ކާތާލުމަށް ފޮނުވި ވިހަގަދަ ޚަންޖަރެއްގެ ގޮތުގައެވެ. އެހެންކަމުން އެޚަންޖަރުން ޒަޚަމުވުމުގެ ކުރިން އެއާ ދުރަށް ދާކަށް ނޭނގުނެވެ. އަހަރެންގެ ދުނިޔެ ކުޑަވިހެން އަހަންނަށް ހީވިއެވެ.\nމިހާސްކަމުގެ ތެރޭގައި އުޅެނިކޮށް އަހަރެންގެ ޙަޔާތަށް އެހެން މީހަކު އައެވެ. އެމީހަކަށް އަހަރެން އަބަދުވެސް ނަފުރަތު ކުރާ ކަލާގެ ރައްޓެހި ސޭޓެވެ. ކުއްލިއަކަށް އޭނާޔާ ކައިވެނި ކުރުމުން އެންމެންވެސް ތިބީ ޙައިރާންވެފައެވެ. ރައްޓެހިން ތިބީ ނުރުހުންވެފައެވެ. އެކަމަކު މައިންބަފައިން ތިބީ ހަމަޖެހިފައެވެ. އޭނާގެ މުއްސަނދިކަމުގެ ދަހިވެތިކަމުގައެވެ. ރައްޓެހިން އަހަންނާ އަބަދު ކުރަމުން ދިޔައީ އެސުވާލެވެ. ސަބަބެއް ކަމުގައި އަހަރެން ބުނެލީ ވަރަށް އާދައިގެ ސަބަބެކެވެ. ރީތި މީހުންނާ ޤަދަރުވެރި މީހުންނާވެސް ރައްޓެހި ވެވިއްޖެ ކަމުގައެވެ. އެއިން ކޮންމެ މީހަކުވެސް ކެހި ދީފައި ދަނީއެވެ. މިވަގުތަށް މިއީ އަހަންނަށް އޮތް އެންމެ ރަނގަޅު ގޮތްކަމަށް ބުނެފައެވެ.\nސަމީރުއެވެ! އަހަރެން އޭނަޔާ ކައިވެނި ކުރުމަށް ނިންމީ އެންމެ ސަބަބަކަށްޓަކައެވެ. އޭނާއަށް އެކައްޗެއްވެސް ނޭނގެއެވެ. ކައިވެނީގެ ޙަފުލާގައި ހުރިއިރުވެސް ހަނދާންވަމުން ދިޔައީ ކަލާގެ މަތިންނެވެ. ކުލަކުލައިގެ ވިދާ ބޮކިތަކާއި ވިދުންތަކުން މުޅި ތަން ބަބުޅަމުން ދިޔަކަމުގައިވިޔަސް އަހަރެންގެ އެތެރެހަށީގައި ރޯވަމުން ދިޔައީ ދިލަ އަލިފާނެކެވެ. ކޮންމެވެސް މީހަކަށް ސޭޓް އިންތިޒާރު ކުރާހެން އޭނާގެ އަތުކުރީގައިވާ ގަޑިއަށް އިރުއިރުކޮޅާ ބަލައިލާގޮތުން އަހަންނަށް ހީވަމުން ދިޔައެވެ. ކުއްލިއަކަށް ކަލާ ޕާޓީއަށް އައިސް ވަން ތަން ފެނުމުން އަހަރެންގެ ހަތަރެސް ފައި ފެނަށްވިއެވެ. ފިރިމީހާއާ ސަލާންކޮށްލުމަށްފަހު ސަމާސާއަށް ނަމަވެސް އޭނާ ގާތުގައި ކަލާ ބުނި ޖުމްލައިން އަހަރެންގެ ހިތް ޒަޚަމުނުވީ ކިރިޔާއެވެ.\nސަމީރުއެވެ! އެސިޓީއަކީ ކަލާ ފޮނުވި ސިޓީއެއް ނޫންކަން އަހަންނަށް އެނގުމުން މޮޔަ ނުވީ ކިރިޔާއެވެ. އެއީ އަހަންނަށް އެންމެ ހެޔޮ އެދޭ ބަޔަކު ރޭވުމަކުން ކޮށްފައިވާ ކަމެކެވެ. ކަލާއަށް މިކަމުން ވާނެވަރު އިޙުސާސް ކުރެވެއެވެ. އެހެންނަމަވެސް ދެން ކަލާއާ ކުރިމަތިލާނެ ހިތްވަރެއް އަހަރެންގެ ނެތެވެ. އަހަރެން މިވޭތު ކުރަމުންދަނީ މުޅިން އެހެން މަރުޙަލާއެކެވެ. އެމީހުންނަށް އެކައްޗެއްވެސް ނޭނގެއެވެ.\nސަމީރުއެވެ! ފިރިމީހާއެކު ޙަޔާތުގެ ދުވަސްތައް ހޭދަކުރިކަމުގައިވިޔަސް އަހަންނަށް އެއްވެސް ހިތްހަމަ ޖެހުމެއް ނުލިބުނެވެ.އަހަރެންގެ ހިތުގައި ރިހެމުންދަނީ އެހެން ހިތެއްގެ ރިހުމެކެވެ. ސުކޫލަށް ނިކުންނަނީވެސް ހިތްވަރަށެވެ. ކަލާ ފެންނަ ކޮންމެ ފަހަރަކު ޙަޤީޤަތާ ކުރިމަތިލުމަށް ހިތް ބުނަމުންދިޔައެވެ. އެހެންނަމަވެސް އަހަންނަކަށް އެހިތްވަރެއް ނުލިބުނެވެ. މިގޮތުގައި ކަލަންޑަރުން ދުވަސްތައް ދިޔައީ ކެނޑެމުންނެވެ. މާޒީއާއެކު އެތަކެއް އަހަރުތަކެއް ގެއްލިގެން ހިނގައްޖެއެވެ.\nސަމީރުއެވެ! ފުރުޞަތަކަށް ބަލަބަލާހުރި އަހަރެންނަށް އެ ފުރުޞަތު ލިބިގެން ދިޔައީ މިނިވަން 25 ގައި މުނާސަބާގައި ސުކޫލުގައި ވަޅުލި ކެޕްސޫލުގެ ތެރެއިންނެވެ. ކަލާގެ އަތުގައި މިހާރު ތި އޮތް ލިޔުމަކީ އަހަރެން އެދުވަހު ލިޔުނު ލިޔުމެވެ. ކިތަންމެ ޒަމާނެއްވެފައި ކަލާގެ އަތަށް އެރިޔަސް ތިޔައީ އަހަރެންގެ ޙަޔާތުގެ ކަޅު ޞަފުޙާތަކެވެ. ކަލާގެ ކުރިމަތިން ތި ފެންނަ ސޫރައަކީ ކަލާގެ ޚާލިޞް ލެއެވެ. އެހެން އެއްވެސް މީހެއްގެ ލެއެއް ނޫނެވެ. އެކަން އަހަރެން ސިއްރު ކުރީ ދުނިޔޭގެ ލަދަށެވެ. ސިޓީއެއްގެ ސިފައިގައި މި ލިޔުން މިލިޔެލީ މިދުވަހު މިފަސްގަނޑުގައި މި މައިދާނުން ކަލާއާ ބައްދަލުވާނެކަމުގެ އުއްމީދެއް އޮތީމައެވެ. މި ކެޕްސޫލް ކަނޑާލާ ދުވަހު ޝަރަފުވެރިޔަކަށް ވާނީ ކަލާކަން އެނގޭތީއެވެ. އަހަރެންނަށް ދުނިޔޭގައި ހުރުމުގެ ފުރުޞަތު ނުލިބުނަސް ކަލާއަށް މިނިވަން 50 ގެ ހަދިޔާއެއްގެ ގޮތުގައި މިހަދިޔާ ރައްދު ކުރެވޭނެކަމުގެ ފޮނި އުއްމީދުގައެވެ.\nޒުލްފާގެ ސިޓީން ސަމީރުގެ ހިތް ރޮއްވާލިއެވެ. އޭނާއަށް އަސަރު ނުކުރާ އެންމެ ގުނަވަނެއްވެސް ނެތެވެ. އޭނާއަށް ބޭއިޚުތިޔާރުގައި ބުނެވުނެވެ. ޒުލްއެވެ. އަހަންނަށް މާފު ކުރާށެވެ. އަހަންނަކަށް އެކައްޗެއްވެސް ނޭނގެއެވެ. މިނިވަން25 ގައި ކަލާ ވަޅުލާ ފޮރުވި ތި ސިއްރު، މިނިވަން 50 ގައި އަގުބޮޑު ހަދިޔާއެއްގެ ގޮތުގައި އަހަރެން ބަލައިގެންފީމެވެ. ކަލާ ދުނިޔޭގައި ނެތަސް އަހަރެން މިހާރު މި ކުރިމަތިލަނީ ޝަރުޢީގޮތުން ދަރިފުޅާ ޙަވާލުވުމަށެވެ. ކަލާގެ ލޯބީގެ ރަމްޒެއްގެ ގޮތުގައެވެ.


Moonuge hangaduge theyokan filuvan beynun nama heyonuvaane mi kiyaa! – Iru\nމޫނުގެ ހަންގަނޑަށް އެއްވެސް ފަރުވާއެއް ދިނުމުގެ ކުރިން އެހަންގަޑުގެ ހާލަތު ދެނެގަތުން ވަރަށް މުހިއްމެވެ. މޫނާއި ގުޅޭތަކެތި ދެނެގަނޭވީ އޭރުންނެވެ. އާއްމުގޮތެއްގައި ހަންގަނޑުގެ ހުންނަނީ ދެވައްތަރެކެވެ. ވަރަށް ބޮޑަށް ހިކިފައިހުންނަ ވައްތަރަކާއި އަވަހަށް ތެޔޮވާ ވައްތަރުގެ ހަންގަނޑެވެ.\nމިއަދު މި ހިމަނާލަނީ ތެޔޮވެފައި ހުންނަ މޫނުގެ ހަންގަނޑަށް ހާއްސަ، ފަސޭހައިން ތައްޔާރުކޮއްލެވޭނެ ޙަރަދުކުޑަ3ފޭސް މާސްކެކެވެ.\nބިހުގެ ލޮދި، ކިއުކަމްބާ އަދި މިންޓް\nބިހުގެ ލޮންޖަކީ ތެޔޮ ހަންގަނޑަށް ވަރަށް މުހިއްމު މާއްދާތަކެއް އެކުލެވިގެންވާ އެއްޗެކެވެ. ކިއުކަންބާއަކީ މޫނުގެ ހަންގަނޑު މަޑުކޮއްދޭނެ އެއްޗެކެވެ. އަދި މިންޓްގެ ސަބަބުން ބިއްސާ ލަކުނު ފަސޭހައިން ފިލުވާލައެވެ. މިތަކެތި އެއްކޮއްލުމަށްފަހު ރީތިކޮށް މުގުރާލައިގެން މޫނުގައި އުގުޅާށެވެ. 20 ވަރަކަށް މިނެޓް ފަހުން ނަގާށެވެ.\nދޮންކެޔޮ ، ލުނބޯހުތް އަދި އޮލިވް އޮއިލް\nމޫނު ސާފުކޮއްލާ ލަކުނު ފިލުވާލުމަށް މިއީވެސް ތައްޔާރު ކޮއްލެވިދާނެ މާސްކެކެވެ. ދޮންކެޔޮ ރީތިކޮށް ޗިސްޗިސް ކޮއްލުމަށްފަހު އޭގެ ތެރެއަށް ލުބޯހުއްކޮޅާއި ތެޔޮފޮދު އަޅާ ރީތިކޮށް އެއްކޮއްލާށެވެ. މޫނުގައި އުގުޅުމަށްފަހު 20 މިނެޓް ވުމުން ނަގާށެވެ.\nބޭސަން ނުވަތަ ޗިކްޕީސް ފުއް ، ރީދޫ އަދި ޕްލެއިން ޔޯގަޓް\nމިއީ މާބޮޑަށް ތެޔޮވާ މޫނުގެ ތެޔޮކަން އެއްހަމައެއްގައި ހިފަހައްޓައިދީ މޫނު މޮއިސްޓަރައިޒް ކޮއްލުމަށް ވަރަށް ރަގަނޅު މާސްކެކެވެ. ޔޯގަޓް ކޮޅުގެ ތެރެއަށް ރީދޫ އަދި ފުއްކޮޅު އަޅާލުމަށްފަހު ރީތިކޮށް އެއްކޮއްލާށެވެ. މޫނުގައި އުގުޅުމަށްފަހު 20 މިނެޓް ވުމުން ނަގާށެވެ.\n39 10 16 7


ބްރަޒިލްގައި ޕޮޒިޓިވްވި މީހުންގެ އަދަދު 1.5 މިލިއަނަށް\nބަލިން ރަގަޅުވި މީހުންގެ އަދަދު ވަނީ ބައި މިލިއަނަކަށް އަރާފައި\nހުކުރު ދުވަހު 1200ށް ވުރެ ގިނަ މިހުން މަރުވި\nހުކުރު ދުވަހު އެކަނި ވެސް ބްރަޒިލުން 42،000ށް ވުރެ ގިނަ މީހުން ޕޮޒިޓިވްވި\n4 ޖުލައި 2020 | ހޮނިހިރު 09:50\nބްރަޒިލްގެ ބައެއް ސިޓީތަކުގައި ދިން ލުއިތަކާއެކު އާންމުން ބޭރަށް ނުކުމެ އުޅެނީ\nކޮވިޑް-19 އެންމެ ހަލުވިކަމާއެކު ފެތުރެމުން އަންނަ ދެކުނު އެމެރިކާގެ ގައުމެއް ކަމަށްވާ ބްރަޒިލްގައި ކޮވިޑް-19 ޖެހުނު މީހުންގެ އަދަދު 1.5 މިލިއަނަށް ވުރެ އިތުރުވެއްޖެއެވެ.\nބްރެޒިލްގެ ހެލްތް މިނިސްޓްރީން ހުކުރު ދުވަހު އާންމުކުރި ތަފާސް ހިސާބުތައް ދައްކާ ގޮތުން އެ ދުވަހު އެކަނި ވެސް އެގައުމުގައި 42،223 މީހަކު ކޮވިޑް-19ށް ޕޮޒިޓިވްވެފައިވެއެވެ. އަދި މިއާއެކު އެގައުމުގައި ކޮވިޑް-19 ޖެހުނު މީހުންގެ އަދަދު ވަނީ 1،539،000ށް ވުރެ މައްޗަށް އަރާފައެވެ.\nހެލްތް މިނިސްޓްރީން ބުނީ ހުކުރު ދުވަހު އެކަނި 1290 މީހަކު މަރުވެގެން ރިޕޯޓްކޮށްފައިވާ ކަމަށެވެ. މިއާއެކު އެގައުމުގައި މަރުވި މީހުންގެ އަދަދު ވަނީ 63،174ށް އަރާފައެވެ. ބްރަޒިލް އަކީ ދުނިޔޭގައި ދެވަނައަށް އެންމެ ގިނަ މީހުން ޕޮޒިޓިވްވެފައިވާ ގައުމެވެ. މިހާތަނަށް އެގައުމުގައި ބަލިން ރަނގަޅުވި މީހުންގެ އަދަދަކީ 501,472 އެވެ.\nބްރަޒިލްގައި ހަލުވިކަމާއެކު ކޮވިޑް-19 ފެތުރެމުން އަންނަ އިރު އެގައުމުގައި އަޅާފައިވާ ފިޔަވަޅުތަކާއި ގުޅިގެން އެގައުމުގެ ރައީސަށް ގިނަ ބަޔަކު އަންނަނީ ފާޑު ކިޔަމުންނެވެ. މިކަން މިހެން އޮތް އިރު ރިއޯ ޑި ޖެނޭރޯގައި ކެފޭ ރެސްޓޯރެންޓް އަދި ބާތައް ބުރާސްފަތި ދުވަހު ވަނީ ހުޅުވާ ހިދުމަތް ދޭން ފަށާފައެވެ.\nބާތައް ހުޅުވުމާއެކު ބާތަކާއި ކެފޭ އަދި ރެސްޓޯރެންޓްތައް ކައިރީގައި ގިނަ އަދަދެއްގެ ބަޔަކު ފުނި ޖެހިގެން ގޮސް މަގުމަތީގައި ބާރުބޮޑުވެ ޓްރެފިކް ބޮޑުވެގެން ދިޔައެވެ. އަދި އެތަނުގައި އެއްވެގެން ތިބި މީހުންގެ ފަރާތުން އެއްވެސް ވަރަކަށް އިޖްތިމާއީ ގައިދުރުކަމަށް އަލާ ނުލުމާއި، މާސްކް ފަދަ ރައްކާތެރިކަމުގެ ގޮތުން އަޅަންޖެހޭ އެއްވެސް ފިޔަވަޅެއް އަޅާފައި ނުވާކަމަށް މިޑިއާތަކުން ވަނީ ރިޕޯޓްކޮށްފައެވެ.\nބާތަކާއި ރެސްޓޯރެންޓް އަދި ކެފޭތައް ހުޅުވުމާއެކު ގިނަ އަދަދެއްގެ މީހުން އެތަންތަނަށް އަންނަމުންދާ އިރު އެ ތަންތަނުން ވަނީ ސަލާމަތީ ގޮތުން އަޅަންޖެހޭ ފިޔަވަޅުތައް އެޅުމަށް އިރުޝާދު ދިނުމަށް ނަސޭހަތްތެރިވެފައެވެ. ނަމަވެސް މި ތަންތަނުން ބުނެފައިވަނީ އާންމުންގެ ފަރާތުން އެކަމަށް އެވެސް އެއްބާރުލުމެއް ލިބިފައި ނުވާ ކަމަށާއި، އާންމުންގެ އަމަލުތައް ހުރި ގޮތުން ކެފޭތަކުގެ ބޭރުގައި ހިދުމަތް ދިނުން ވެސް ހުއްޓާލާފައިވާ ކަމަށެވެ.\nސޯޝަލް މީޑިއާގައި ދަރުވަމުންދާ ފޮޓޯތަކުން ފެނިގެން ދަނީ ކެފޭތައް ހުޅުވިގެން ދިއުމާއެކު ޒުވާނުންގެ ފަރާތުން ނުރަނގަޅު މަންޒަރުތަކެކެވެ. އެގޮތުން މާސްކް އަޅައިގެން ތިބެފައި މާސްކު ނަގާ އެއްލާލަމުން ފޮޓޯތައް ނަގާ ސޯޝަލް މީޑިއާގައި އެ ފޮޓޯތައް ވަނީ ޝެއަރ ކޮށްފައެވެ. އަދި ނޯރަމަލް ލައިފް ނުވަތަ އާންމު ހާލަތު އައިސްފައިވާ ކަމަށް ބައެއް ޕޯސްޓްތަކުގެ ކެޕްޝަންގެ ގޮތުގައި ވަނީ ލިޔެފައެވެ.\nރިއޯގައި ބުރާސްފަތި ދުވަހު ކެފޭ ރެސްޓޯރެންޓް އަދި ބާތައް އަލުން ހުޅުވާލުމުގެ ހުއްދަ ދީފައިވަނީ އާންމު ހާލަތުގައި ހިދުމަތް ދެމުން އަންނަ މިންވަރަށް ވުރެ 50 އިންސައްތަ މަދުކޮށް ހިދުމަތް ދިނުމަށެވެ. އަދި އެއްމޭޒާއި އަނެއް މޭޒާއި ދެމެދު2މީޓަރުގެ ދުރުމިނެއް ބެހެއްޓުމާއި، ރޭގަނޑު 11 ޖެހުމާއެކު ބަންދުކުރުމަށް ވަނީ އަންގާފައެވެ.\nނަމަވެސް އާންމުންގެ ގިނަ ބަޔަކު ކެފޭ ރެސްޓޯރެންޓް ތަކުން ހިދުމަތް ހޯދުމަށް ކިއު ދަމާލާފައިވާތީ ކެފޭތައް ބަންދުކުރާ ގަޑިއަށް ބަންދު ނުކޮށްގެން މުނިސިޕަލް ގާޑުން ޖެހުނީ ގިނަ އަދަދެއްގެ ތަންތަން ގަދަކަމުން ބަންދުކުރާށެވެ. އަދި ރިއޯގެ ސަރުކާރުން ވަނީ އެންގުންތަކާއި ހިލާފުވާ ކެފޭ ރެސްޓޯރެންޓް އަދި ބާތަކާއި ދޭތެރޭގައި ފިޔަވަޅު އަޅާނެ ކަމަށް ބުނެ އިންޒާރު ދީފައެވެ.


Supreme Court ah fandiyaarun ayyankurun maadhama ah agenda kohfi\nސުޕްރީމް ކޯޓަށް އަޒްމިރަލްދާ އާއި ޝުޖޫން އައްޔަން ކުރަން މާދަމާގެ ޖަލްސާގައި ވޯޓަށް އަހަނީ\nސުޕްރީމް ކޯޓުގެ ފަނޑިޔާރުންގެ އަދަދު ހަތަކަށް އިތުރުކުރަން ކޯޓުތަކުގެ ގާނޫނަށް ގެނައި އިސްލާހާއި ގުޅިގެން އެ ކޯޓަށް ކުރީގެ ދެ ފަނޑިޔާރުން ކަމަށްވާ ޑރ. އަޒްމިރަލްދާ ޒާހިރު އާއި އައިޝާ ޝުޖޫން މުހައްމަދު އައްޔަން ކުރުމަށް މަދަމާ ބާއްވާ ރައްޔިތުންގެ މަޖިލީހުގެ ޖަލްސާގައި ވޯޓަށް އަހަން އެޖެންޑާ ކޮށްފި އެވެ.\nގާނޫނު އަސާސީގައި އޮންނަ ގޮތުން ސްޕްރީމް ކޯޓަށް ފަނޑިޔާރުން އައްޔަން ކުރާނީ، ޖުޑީޝަލް ސާވިސް ކޮމިޝަން (ޖޭއެސްސީ)ގެ ލަފާގެ މަތިން ރައީސުލްޖުމްހޫރިއްޔާ، މަޖިލީހަށް ފޮނުއްވާ ނަންތައް މަޖިލީހުގެ ތަޅުމުން ފާސްކޮށްގެންނެވެ.\nއެގޮތުން އަޒްމިރަލްދާ އާއި ޝުޖޫން އެ މަގާމަށް އައްޔަން ކުރުމާއި މެދު މާދަމާގެ ޖަލްސާގައި މަޖިލީހުން ގޮތެއް ނިންމާއިރު، މަޖިލީހަށް އެ ދެ ބޭފުޅުންގެ ނަން ފޮނުއްވުމުގެ ކުރިން ރައީސް އިބްރާހިމް މުހައްމަދު ސޯލިހު ވަނީ ޖޭއެސްސީގެ ލަފާ ހޯއްދަވައިފަ އެވެ. އެގޮތުން މަޖިލީހަށް އެ ދެ ބޭފުޅުންގެ ނަން ފޮނުއްވީ ޖޭއެސްސީން އެކަމަށް ލަފާ ދެއްވުމުންނެވެ.\nއަޒްމިރަލްދާ އާއި ޝުޖޫންގެ ނަން މަޖިލީހަށް ފޮނުވުމާއި އެކު، ދިރާސާ ކުރެއްވުމަށް އެ ދެ ބޭފުޅުންގެ ނަން ވަނީ މަޖިލީހުގެ ޖުޑިޝަރީ ކޮމިޓީ އަށް ފޮނުވައިފަ އެވެ. އަދި މާދަމާ މަޖިލީހުގެ ތަޅުމުގައި އެ ބޭފުޅުން ސްޕްރީމް ކޯޓުގެ ފަނޑިޔާރު ކަމަށް އައްޔަންކުރުމާއި މެދު ގޮތް ނިންމާއިރު، އެ ކޮމިޓީގެ އިއްތިފާގުން ވަނީ އެ ދެ ބޭފުޅުންނަށް ރުހުން ދީފަ އެވެ.\nމަޖިލިސް ފަނޑިޔާރުން ސްޕްރީމް ކޯޓް\nމީ ވަރަށް ފައްކާ ދެ ފަނޑިޔާރުން ވާނެ ކަމަށް ދެކެން!


Visa nunagaa Umrah ah dhevey gothah hamajahsaifi\nވިސާ ނުނަގާ އުމްރާއަށް ދެވޭ ގޮތަށް ހަމަޖައްސައިފި\nހައްޖު ކޯޕަރޭޝަނުގެ ހަވާލުގައި މީގެ ކުރިން އުމްރާވި އުމްރާވެރިންތަކެއް - ފޮޓޯ: ހައްޖު ކޯޕަރޭޝަން\nއުމްރާގެ އަޅުކަން އަދާކުރުމަށް ސައުދީ އަރަބިއްޔާއަށްދާ ދިވެހިންނަށް އޮން އެރައިވަލް ވިސާ ދޭގޮތަށް ސައުދީ ސަރުކާރުން ނިންމާފައިވާކަން ފޮރިން މިނިސްޓްރީން މިއަދު ހާމަކޮށްފި އެވެ.\nފޮރިން މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި ފޮރިން މިނިސްޓަރު އަބްދުﷲ ޝާހިދު އިއުލާނުކުރެއްވި ގޮތުގައި ވިސާ ކުރިން ހޯދުމަކާ ނުލައި އުމްރާގެ އިތުރުން ޓޫރިސްޓުންގެ ގޮތުގައި ދިވެހިންނަށް ސައުދީއަށް އެތެރެވެވޭނެ ގޮތަށް ސައުދީ ސަރުކާރުން ނިންމަވާފައިވާ ކަމަށެވެ.\nނަމަވެސް، ހައްޖުގެ އަޅުކަމަށާއި، ވިޔަފާރީގެ ބޭނުންތަކަށާއި، އަދި މަސައްކަތްތެރިންނަށް ސައުދީއަށް ދިޔުމަށް އަދިވެސް ވިސާ ނަގަންޖެހޭނެކަމަށް ޝާހިދު ހާމަކުރެއްވި އެވެ.\n"އެނގިވަޑައިގަންނަވާނެ މިކަމަކީ ދިވެހި ރައްޔިތުން ވަރަށް އެދި އެދި ތިބި ކަމެއް. މިކަން މިގޮތަށް ހަމަޖެހިގެން ދިޔުމަކީ ސައުދީއަށް ދަތުރުކުރާ ދިވެހީންނަށް ވަރަށް ގިނަ ލުއިތަކެއް ލިބިގެންދާނެކަމެއް،" ޝާހިދު ފާހަގަކުރެއްވި އެވެ.\nޝާހިދު ވިދާޅުވި ގޮތުގައި ދެކުނު އޭޝިޔާއިން އޮން އެރައިވަލް ވިސާ ލިބޭގޮތަށް ސައުދީއަށް ދަތުރުކުރެވޭ ހަމައެކަނި ގައުމަށް ރާއްޖެ ވެގެންދިޔުމަކީ ދިވެހި ސަރުކާރާއި ސައުދީ ސަރުކާރާމެދު އޮންނަ ގާތްގުޅުމުގެ އިތުރު ރަމްޒެއް ކަމަށެވެ.\n"މިއީ ހާއްސަކޮށް ސައުދީ ރަސްގެފާނު ސަލްމާން އާއި ރައީސް އިބްރާހިމް މުހައްމަދު ސޯލިހާ ދެމެދު އޮންނަ ގާތް ގުޅުމާއި އެކުވެރިކަން އިތުރުވެފައިވާ މިންވަރު ދައްކުވައިދޭ ކަމެއް. އަދި ސައުދީގެ ވަލީއަހުދު މުހައްމަދު ބިން ސަލްމާން ރާއްޖެއާ ދެމެދު ބަހައްޓަވާގާތްކަން ދޭހަވާ ކަމެއް،" މިނިސްޓަރު އިތުރަށް ވިދާޅުވި އެވެ.\nފޮރިން މިނިސްޓަރު އަބްދުﷲ ޝާހިދު މިއަދު ނޫސްވެރިންނަށް މައުލޫމާތު ދެއްވަނީ. -- ފޮޓޯ: ފޮރިން މިނިސްޓްރީ\nމި އާ އުސޫލުގެ ދަށުން ސައުދީއަށް ދަތުރުކުރުމުގެ އޮންލައިންކޮށް ވިސާއަށް ހުށަހެޅުމުގެ އިތުރުން ސައުދީއަށް ދަތުރުކުރުމަށްފަހު އިމިގްރޭޝަނުން އޮން އެރައިވަލް ވިސާ ލިބޭގޮތަށް ހަމަޖެހިގެންދާނެ އެވެ.\nއެ ގޮތުން، ސައުދީގެ އީ-ވިސާ ޕްލެޓްފޯމް މެދުވެރިކޮށް ދިވެހިންނަށް ވިސާއަށް ހެދި ހުށަހެޅޭނެ އިންތިޒާމްތައް ސައުދީ ސަރުކާރުން ހަމަޖައްސަމުންދާ ކަމަށާއި، އެކަން ވަރަށް އަވަހަށް ސައުދީ ސަރުކާރުން ވަރަށް އަވަހަށް އިއުލާނުކުރާނެކަމަށް ޝާހިދު ވިދާޅުވި އެވެ.\nއުމްރާވެރިންނާއި ފަތުރުވެރިންނަށް އެއް މަސް ދުވަހުގެ ސިންގަލް އެންޓްރީ ވިސާއެއް ލިބޭއިރު، އެއް އަހަރުގެ ދުވަހުގެ ތެރޭގައި ޖުމްލަ 90 ދުވަހުގެ މުއްދަތަށް ސައުދީއަށް ދަތުރުކުރެވޭނޭ މަލްޓިޕަލް އެންޓްރީ ވިސާއެއް ދޫކުރުމަށް ވަނީ ހަމަޖެހިފަ އެވެ.\nވިސިޓް ވިސާގެ ގޮތުގައި ދައްކަންޖެހޭ 440 ސައުދީ ރިޔާލް (107 އެމެރިކާ ޑޮލަރު) ކްރެޑިޓު ނޫނީ ޑެބިޓް ކާޑު މެދުވެރިކޮށް ދެއްކޭނެކަމަށް ފޮރިން މިނިސްޓްރީން މައުލޫމާތުދެ އެވެ. އެގޮތުން، އީ-ވިސާ ނުވަތަ އޮން އެރައިވަލްގައި ވިސާ ފީ ދައްކަންޖެހޭނީވެސް ކްރެޑިޓު ނޫނީ ޑެބިޓް ކާޑު މެދުވެރިކޮށެވެ.\nދެކުނު އޭޝިޔާގެ އެންމެ ބާރުގަދަ ޕާސްޕޯޓް\nޝާހިދު އިތުރަށް ވިދާޅުވި ގޮތުގައި ދިވެހި ޕާސްޕޯޓު ދެކުނު އޭޝިޔާގައިވެސް އެންމެ ބާރުގަދަ ޕާސްޕޯޓުގެ ޝަރަފުވެރި ލަގަބު ހޯދާފައިވާއިރު، ދުރާލާ ވިސާ ނެގުމެއްނެތި މިހާރު 84 ގައުމަށް ދަތުރުކުރެވޭނެ ކަމަށެވެ.\nފާއިތުވި އަހަރެއްހާ ދުވަހުގެ ތެރޭގައި ޔޫއޭއީ، ރަޝިޔާ، މޮރޮކޯ އަދި ތާއިލަންޑަށްވެސް ވިސާ ނެތި ދަތުރުކުރެވޭނެ އިންތިޒާމް ހަމަޖެހިފައިވާކަން ޝާހިދު ފާހަގަކުރެއްވި އެވެ.\nއެގޮތުން ދިވެހިންނަށް ލިބޭ މިފަދަ އިނާޔަތްތަކުގެ ބޭނުން ފުރިހަމަ ގޮތުގައި ހިފުމަށާއި ބޭރު ގައުމުތަކަށް ދިވެހިން އެ ގައުމުތަކުގެ ގާނޫނުތަކާއި ގަވައިދުތަކަށް އިހުތިރާމްކޮށް ބޯލެނބުމަށް މިނިސްޓަރު މިއަދު ވަނީ އިލްތިމާސް ކުރައްވައިފަ އެވެ.\nސައުދީ އަަރަބިއްޔާ ފޮރިން މިނިސްޓްރީ އަބްދުﷲ ޝާހިދު + އުމްރާ ދަތުރު\nއުމްރާގައި ހުއްޓާ އަނިޔާވި ދުވަސްވީ މީހާ ރާއްޖެ ގެނައުމަށް ސަރުކާރުން އެހީވަނީ\nސިއްހީދާއިރާގެ އެއްބަސްވުމަށް ސައުދީން ރުހުންދީފި\nރާއްޖޭން ފަލަސްތީނަށް ކުރާ ތާއީދެއް ނުގުޑާނެ: ޝާހިދު


Raajje tv ah javaabu nudevunu suvaaluthah!! | Bithufangi\nމީ ހައްޤުތަށް ހޯދައިދިނުމަށް ބުނެ ވަކާލާތުކުރާ ރާއްޖެ ޓީވީ އަކަށް ޖަވާބު ނުދެވުނު ސުވާލުތަކެވެ. ހިޔާނާތާއި ދެކޮޅަށް އަޑުއުފުލާ ނަޝީދުގެ " ޕްރޮފެގެންޑާ މެޝިން " ރާއްޖެ ޓީވީ އަކަށް ޖަވާބުނުދެވުނު ސުވާލުތަކެކެވެ. މަސްހޫރުކަމާއި ރައްޔިތުންގެ މަޤުބޫލުކަން ހޯދުމަށް " ޕަބްލިސިޓީ ސްޓަންޓް " ދެނަކާއިޖެހި ދެނެއް ޖައްސަމުން އަންނައިރު މިއީވެސް ޖަވާބު ހޯދާލުން މުހިންމު ސުވާލުތަކެކެވެ. ދެން ސުވާލުތަކާއެކު ކުރިޔަށް ދަމާތޯއެވެ.\nސުވާލު 1 : ސާކް ސަމިޓަށް ދައުލަތުގެ މީޑިއާއިން އެމް އެން ބީ ސީ އިން ގެނައި އިކުއިޕްމެންޓަކަށްވީ ކިހިނެއްތޯއެވެ؟\nސާކް ސަމިޓަށް އޭރުގެ ނަޝީދުގެ ސަރުކާރުން ވަނީ ބޭކާރު އެތަކެއް ހަރަދުތަކެއް ދައުލަތުގެ ބަޖެޓުން ކޮއްފައެވެ. ނު އަގުގައި ޕްރޮޖެކްޓްތަށް ވަނީ ޕާޓީ ކުދިންނާ ރައްޓެހިންނާއި އާއިލާޔަށް ދީފައިވާކަމަކީ އޮޅުވައިލެވޭނެ ވާހަކަތަކެއް ނޫނެވެ.\nސުވާލު2: ކުރީގެ ނައިބު ރައީސް އަހްމަދު އަދީބު ރާއްޖެޓީވީގެ ޗެއަރމަން އަކުރަމް ކަމާލުއްދީނަށް ދިން 8 ލައްކަ ޑޮލަރުގެ ޗެކް ވީތަނެއް އެނގޭތޯއެވެ؟\nރާއްޖެ ޓީވީގެ އޯނަރ އަކްރަމް ކަމާލުއްދީނަށް ރާއްޖެ ޓީވީގެ ސެޓްލައިޓް ފީ ދެއްކުމަށް ކުރީގެ ޓުވަރިޒަމް މިނިސްޓަރ އަދި ނައިބު ރާއީސް އަހުމަދު އަދީބު 8 ލައްކަ ޑޮލަރުގެ ޗެކެށް ދިންކަން ގިނަ ދިވެހިންނަށް ފަހަރުގައި ނޭގި އޮވެދާނެއެވެ.\nސުވާލު3: އަބުރު ފަންޑުގެ ނަމުގައި ހިންގި ހަރަކާތުން ލިބުނު3މިލިއަން ރުފިޔާއަށް ހޯރަފުށީ އަހްމަދު ސަލީމް ކެފޭއެއް ނުގަނޭތޯއެވެ؟\nމަސްހޫރު ލިޔުންތެރިޔާ ހޯރަފުށީ ސަލީމް ރާއްޖެ ޓީވީގެ އަބުރުފުޅު ފަންޑުން ހޭދަކުރަށްވާގެން ބައްލަވައިގެންނެވި ކެފޭއެއްގެ ވާހަކައަކީ މަދު ބަޔަކަށް ނޫނީ ނޭގޭނެ ވާހަކައެވެ. ފަހަރުގައި ތިޔައިގެތެރެއިން ބޭފުޅަކަށްވެސް އެ ކެފޭއިން ވާނީ ކެއުމަކަށް އިންސާފުކުރެވިފައި ކަމަށްވެސް ވެދާނެއެވެ.\nސުވާލު4: ރާއްޖެޓީވީގެ މެނޭޖިންގ ޑިރެކްޓަރ ހޯރަފުށީ އަހްމަދު ސަލީމުގެ ކުންފުންޏެއް ކަމަށްވާ މީކޯއަށް ސަރުކާރުގެ ޕްރޮޖެކްޓް ދީފިނަމަ، ރާއްޖެޓީވީގެ ކޮންޓެންޓް ސަރުކާރު ބޭނުންވާ ގޮތަކަށް ބައްޓަންކުރާނެ ކަމަށް ބުނީ ކާކު ކައިރީގަތޯއެވެ؟\nރާއްޖެޓީވީގެ މެނޭޖިންގ ޑިރެކްޓަރ ހޯރަފުށީ ސަލީމުގެ މީކޯއަށް ސަރުކާރުގެ ޕްރޮޖެކްޓްތަށް ދީފިނަމަ، ރާއްޖެޓީވީގެ ކޮންޓެންޓް ބޭނުންވާ ގޮތަކަށް ބައްޓަންކުރާނެ ކަމަށް ސަލީމު ވިދާޅުވީ ކޮން ބޭފުޅެއްގެ ކައިރީގައި ކަން ފަހަރުގައި ތިޔަބޭފުޅުންނަށް އެނގިވަޑައިގެންފައި ނޯވެދާނެއެވެ.\nސުވާލު5: ރާއްޖެޓީވީ ރޯކޮށްލީ ކުރިން ޕްލޭން ކުރެވިގެން، އައު ސްޓޫޑިއޯއެއް ހަދާފައި ނޫންތޯއެވެ؟\nމީޑިއާގެ ތާރީހުގައި ހިނގި އެންމެ ހިތާމަވެރި އެއް ހާދިސާއަކީ ރާއްޖެ ޓީވީ ރޯކޮއްލި ހާދިސާއެވެ. ނަމަވެސް ސުވާލު އުފެދޭ ގިނަ ކަންތަށްތަކެއް ހުރި މި ހާދިސާގެ ކުރިން ރާއްޖެ ޓީވީގެ ސްޓޫޑިއޯއެއް އެހެން އިމާރާތެއްގައި ހެދިކަން މީ ޕްލޭން ކުރެވިގެން ހިގައިފައިވާ ބޮޑެތި އިއްތިފާގެވެ.\nހައްޤުތަށް ހޯދައިދީ ހިޔާނާތުގެ މައްސަލަތަށް ފެންމަތިކޮއް އިންސާފް ހޯދުމަށް ގުންފައި ޖަހާފައި ނިކުތްއިރު މީ ކޮންބައެއްގެ މަސްލަހަތުތަކަކާއި ގުޅިފައިވާ ކަންކަމެއްތޯއެވެ؟ މި ކަންކަމާގުޅިފައިވާ ރައްޔިތުންގެ ހައްޤުތަށް ހޯދައި ދިނުމަށް ރާއްޖެ ޓީވީއިން ނިކުންނަން ނުކެރެނީ ކީއްވެތޯއެވެ؟ މިސުވާލުތަކުގެ ޖަވާބު ދެއްވަން ނުކެރެނީ ކީއްވެތޯއެވެ؟


Salman Ah Dhinee Maa Lui Adhabeh - Bishnoi - Vaguthu\nސަލްމާނަށް ދިނީ މާ ލުއި އަދަބެއް - ބިޝްނޯއީ\nބޮލީވުޑްގެ ތަރި ސަލްމާން ޚާންއަށް މިއަދު ކޯޓުން އިއްވި ފަސް އަހަރުގެ ޖަލު ޙުކުމަކީ، އޭނަ ކުރި ކުށާއި އަޅައިބަލާއިރު ވަރަށް ލުއި އަދަބެއް ކަމަށް، އިންޑިއާގެ އުތުރާއި ހުޅަނގު ތާރު ސަހަރާގައި ފެތުރިފައި އޮންނަ ދީނީ ޤަބޫލުކުރުންތަކެއް ގެންގުޅޭ ޖަމާޢަތެއް ކަމަށްވާ ބިޝްނޯއީ އިން ބުނެފިއެވެ.\nމިކަން ހާމަކޮށް މިއަދު އެ ޖަމާޢަތުގެ ޖައިޕޫރު ސްޓޭޓަށް ކަނޑައަޅާފައި ހުންނަ ވެރިޔާ ރަމްޕާލް ބަވާދު ބުނެފައިވަނީ، ސަލްމާނާއި މެދު ހަރުކަށި ފިޔަވަޅު އެޅުމަށް ގޮވާލާ ކަމަށެވެ. އަދި ސަލްމާނަށް މިހާރު ދީފައިވާ އަދަބަށްވުރެ ހަރުކަށި އަދަބުދޭން ޖެހޭ ކަމަށް އޭނާ ބުނެފައިވެއެވެ.\nއިންޑިއާގެ "ވައިލްޑް ލައިފް ޕްރޮޓެކްޝަން"ގެ 51 ވަނަ މާއްދާގައި ބުނާގޮތުން، ޙިމާޔަތްކުރެވިފައިވާ ޖަނަވާރެއް މަރާލައިފިނަމަ، ނުވަތަ އެ ޢަމަލު ހިންގިކަން ޝަރީޢަތުގެ މަޖިލީހުގައި ސާބިތުވެއްޖެ ނަމަ އެފަރާތެއް ހަ އަހަރަށް ޖަލަށް ލާން ޖެހޭނެއެވެ. މިއީ މިފަދަ މައްސަލައެއްގައި ދެވޭނެ އެންމެ ހަރުކަށި އަދަބު ކަމަށް އެ ޤާނޫނުގައި ބަޔާންކޮށްފައިވެއެވެ.\nސަލްމާނަށް ކުރި ދަޢުވާ އޭނާގެ މައްޗަށް ސާބިތުވެފައިވާއިރު، ކުރިން ބެލެވުނީ އޭނާއަށް ކުރާނީ ދެ އަހަރުގެ ޖަލު ޙުކުމެއް ކަމަށެވެ. ނަމަވެސް ފަސް އަހަރަށް އޭނާ ޖަލަށްލާން ޙުކުމް ކުރުމާއިއެކު ޖައިޕޫރުގެ މަގުތަކަށް ނިކުމެ ބިޝްނޯއީ ޖަމާޢަތުގެ މީހުން ވަނީ އުފާ ފާޅުކޮށްފައެވެ.\nޖަނަވާރުންނާއި ގުޅޭގޮތުން ދީނީ އެކި ޤަބޫލުކުރުންތައް ޤަބޫލުކުރާ ބިޝްނޯއީ ޖަމާޢަތަކީ ސަލްމާން ފުއްލާއެއް މަރާލިކަމުގެ އަޑުތައް އެންމެ ފުރަތަމަ ފެތުރެން ފެށުމާއި އެކުވެސް އެކަމާއި އެންމެ ބޮޑަށް ނުރުހުން ފާޅުކުރި ޖަމާޢަތެވެ. އޭރުވެސް އެ ފަރާތްތަކުން ދިޔައީ ސަލްމާންގެ ޝަރީޢަތް އަވަސްކޮށް އޭނާއަށް އަދަބު ދިނުމަށް ގޮވާލަމުންނެވެ.\nމީގެ އިތުރުން، އެ މައްސަލައަށްފަހު އެކި ދުވަސްތައް މަތިން އެ ޖަމާޢަތުން ދިޔައީ ސަލްމާނަށް އަދަބު ދިނުމަށް ގޮވާލައި ބެނަރ އާއި ޕޯސްޓަރު ބަހައި، ނުރުހުން ފާޅުކުރުމުގެ ރެލީތަކެއްވެސް ބާއްވަމުންނެވެ.\nބިޝްނޯއީން ޤަބޫލުކުރާގޮތުގައި ޖަނަވާރުންނަކީ އެބައިމީހުން ރައްކާތެރިކޮށްދީ ނަސީބު ރަނގަޅުކޮށްދޭ ތަކެއްޗެވެ. އެހެންކަމުން ޖަންގަލި ސަރަޙައްދުގައި އުޅޭ މި ޖަމާޢަތުގެ ބައިވެރިން އަބަދުވެސް، ޖަނަވާރުންނަށް ކާން ބޯންދިނުމަށް ޚާއްސަ ކާތަކެއްޗާއި ފެން އަވަށުގެ މެދުގައި ހުންނަ ވެވަކަށް ނަގާފައި ހުރެއެވެ.\nސަލްމާން ފަސް އަހަރަށް ޖަލަށްލާން ހުކުމްކުރީ ހިމާޔަތް ކޮށްފައިވާ ފުއްލާއެއް މަރާލި މައްސަލައާ ގުޅިގެންނެވެ. މިކަން ހިނގާފައިވަނީ 1998 ވަނަ އަހަރު ފިލްމެއްގެ ޝޫޓިން އަށް އިންޑިއާގެ ރާޖަސްތާނުގައި ސަލްމާން ހުރިއިރުއެވެ.\nނަމަވެސް ސަލްމާން ދިޔައީ އޭނާއަށް ކޮށްފައިވާ ދަޢުވާއަށް އިންކާރުކުރަމުންނެވެ. އެ މައްސަލައަކީ، ގިނަ ބައެއްގެ ލޯބި ލިބިފައިވާ މަޝްހޫރު ފަންނާނަކަށްވީތީ އެކަމާއި ހަސަދަވެރިވާ ބަޔަކު އަމިއްލަ ބޭނުމަށްޓަކައި ފެންމަތިކޮށްގެން އުޅޭ މައްސަލއެއް ކަމަށް އޭނާ ތުހުމަތުކުރިއެވެ.\nމި މައްސަލާގައި ސަލްމާންގެ މައްޗަށް މީގެ ކުރިން އެހެން ދަޢުވާއެއްވެސް ކޮށްފައިވެއެވެ. އެ ފަހަރު އޭނާގެ މައްޗަށް ކޮށްފައި ވަނީ ފުއްލާ މަރާލުމަށް، މަނާ ހަތިޔާރު ގެންގުޅުނު ކަމަށް ބުނެ ކުރި ދަޢުވާއެކެވެ. ނަމަވެސް ސާބިތު ހިފޭވަރަށް ހެކި ހުށަހަޅާފައި ނުވާތީ ސަލްމާންގެ މައްޗަށް އެ ދަޢުވާ ސާބިތުވެފައެއް ނުވެއެވެ.\nސަލްމާނަށް މިއަދު ފަސް އަހަރުގެ ޙުކުމެއް ކުރުމާއި ގުޅިގެން އޭނާ މިހާރު ޖޯދާޕޫރު ސެންޓްރަލް ޖަލަށް ގެންގޮސްފައިވާއިރު، އޭނާ އޮތީ ވަރަށް އާދައިގެ ގޮޅިއެއްގައި ކަމަށް ރިޕޯޓްތައް ބުނެއެވެ. ސަލްމާން ގެންދިޔަ ޖަލަކީ، ރޭޕްގެ މައްސަލައެއްގައި ޖަލުޙުކުމެއް ތަންފީޒު ކުރަމުންދާ، ކަލަކު ކަމުގައި ދަޢުވާކުރާ އަސަރަމް ބާޕުވެސް އޮތް ޖަލެވެ.\n"ކޫލީ ނަމްބަރު 1" ރިމޭކް ޖުލައި މަހު ފަށަނީ!\n"ޗިޗޯރް"ގެ ހާއްސަ ފެނިލުމަކުން އާމިރު!\nޒީ ސިނެ އެވޯޑްސްގެ އެންމެ މޮޅު އެކްޓަރުންނަށް ރަންބީރާއި ދީޕިކާ!\nއޭޕްރީލް 5, 2018 20:28\nޖަނަވާރެއް މަރާލައިގެން 5އަހަރުގެ ޖަލުހުކުމެއް ! ޅަދަރިއަކު ޖިންސީ ޝިކާރައަކަށް ހަދާ މަރާލީމަ ކުށްސާބިތު ނުވާ އިންޑިއާގަ :" އެނީތިންގ އިޒް ޕޮސިބަލް "\nއޭޕްރީލް 5, 2018 20:43\nބަލާނެވެސް ކަމެއްނެތް ތިޔަ ސަލާމަތް ނުވީ އެންމެ ފުއްލާއެއްވެސް ދެން.. އެވަރުގެ ތަރި އަކާ ދެކޮޅަށް ތިކަންކުރީމަ ސަޕޯޓަރުން ތީގެ ބަދަލު ހިފާނެ..ފުއްލާއަކަށް ވުރެ އިންސާެނެއްގެ މަގާމު ދަށެއްނު ތިޔަ ގައުމުގަ..އަދިވެސް ރާއްޖޭގެ ކަންކަމަށް އަގަލާތި..


Autism Jeheny Vaccine Ge Sababuntha? | #Dhiislam\nއޯޓިޒަމް ޖެހެނީ ވެކްސިނުގެ ސަބަބުންތަ؟\n11 months ago |0comment| April 2, 2017\nއޯޓިޒަމްއޭ ބުނެވޭ ކޮންމެ ތަނެއްގައި މިބަހުސެއް ފެށުމަކީ ވަރަށް އާއްމުކޮށް ހިނގާ ކަމަކެވެ. އެއްބަޔަކު ވެކްސިނުގެ ސަބަބުން ޖެހޭ އެއްޗެއް ކަމަށް ދައުވާ ކުރަމުންދާއިރު އަނެއްބަޔަކު ބުނަނީ އޯޓިޒަމްއަކީ ވެކްސިނާއި ގުޅުން ހުރި ކަމެއް ނޫންކަމެވެ.\nއޯޓިޒަމްއަކީ ނިއުރޮލޮޖިކަލް ޑިސްއޯރޑަރ އެއްގެ ސަބަބުން ކުއްޖާގެ ސިކުޑިއަށް އަސަރުކޮށްފައިވުމުން، ވާހަކަދެއްކުމާއި އިޖުތިމާޢީގުޅުން ހީނަރު ކޮށްލުވާ ކަމެކެވެ. އޯޓިޒަމް ހުންނަ ކުދިންނަކީ ޙަރަކާތުން ވާހަކަދެއްކުމާއި، އެކަކު އަނެކަކާއި ދެމެދު އޮންނަ ގުޅުމާއި އަދި އެކިއެކި އެއްޗެހި ބޭނުންކުރުމުގައި ތަފާތު ގޮތްތަކެއް ގެންގުޅޭ ކުދިބައެކެވެ. ސިއްޚީދާއިރާގެ ބޭފުޅުން ފާހަގަކުރާ ގޮތުގައި ކުއްޖާގެ އުމުރުން ފުރަތަމަ ތިން އަހަރު ތެރޭގައި އޯޓިޒަމްގެ އަސަރުތައް ކުއްޖާގެ ކިބައިން ފާޅުވާން ފަށައެވެ.\nއެމްއެމްއާރު ވެކްސިނާއި އޯޓިޒަމް\nތުއްތު ކުދިންނަށް ތަފާތު ބަލިތަކުން ރައްކާތެރިވުމަށް ޅަފަތުގައި ދެވޭ އެކިއެކި ވެކްސިންތަކާއި ގުޅޭ ތަފާތު ކޮންސްޕިރަސީތައް އުޅެއެވެ. ކޮންމެ ބަޔަކުވެސް އެބަޔަކު ޤަބޫލުކުރާ ފަޅިއެއްގެ ވާހަކަތައް ހެކިތަކުގެ މައްޗަށް ބިނާކޮށް ދައްކަމުންގެންދާއިރު މިމައްސަލައަކީ މިއޭ މިކަން އޮތް ގޮތަކީ ބުނެ ވަކިގޮތެއް ނިންމިފައިނުވާ މައްސަލައެކެވެ.\nވެކްސިންއާ އޯޓިޒަމްއާ ގުޅުން ވާކަމަށް ބުނެ އެކަމާ ގުޅޭގޮތުން ދިރާސާއެއްގެ ސިފައިގައި ފުރަތަމަ ލިޔުމެއް ޝާއިއު ކޮށްފައިވަނީ 1998 ވަނަ އަހަރުއެވެ. އެއީ އިނގިރޭސިވިލާތުގެ މެޑިކަލް ޖާރނަލްއެއް ކަމަށްވާ “ދަ ލޭންސެޓް” ގައި ވެކްސިންއާ އޯޓިޒަމްއާ ހުރި ގުޅުން ދިރާސާކޮށް ލިޔެފައިވާ ލިޔުމެކެވެ. މިދިރާސާއިން ބުނާގޮތުންނަމަ ގޮހޮރުގައި އުފެދޭ މައްސަލަތަކެއްގެ ސަބަބުން ވައިރަލް އިންފެކްޝަން ޖެހި އޯޓިޒަމް ޖެހުމަށް މަގުފަހިވެދެއެވެ.\nމިދިރާސާ މީޑީއާގައި އާއްމުވުމާއި ގުޅިގެން އެމެރިކާ އަދި އިނގިރޭސިވިލާތުގައި ތުއްތު ކުދިންނަށް ވެކްސިންދޭ އަދަދު ވަރަށް ބޮޑަށް ދަށަށް ދިޔައެވެ. މިއާއެކު މިދިރާސާއާއި ގުޅޭ ތަފާތު ވާހަކަތައްވެސް ފެންމަތިވާން ފެށިއެވެ.\nއެގޮތުން “ސަންޑޭ ޓައިމްސް” ގެ ނޫސްވެރިއެއް ކަމަށްވާ ބްރިއަން ޑިއަރ ކުރި ތަހުގީގަކަށްފަހު ހާމަކޮށްފައިވަނީ މިދިރާސާ ނެރުނު ޑރ އެންޑްރޫ ވޭކްފީލްޑް ދިރާސާގެ ނަތީޖާތައް އޮޅުވާލާފައިވާ ކަމަށާއި އެފަދަ ރިޕޯޓެއް ޝާއިއުކުރުމަގައި ބަލަންޖެހޭ އެތިކަލް އެތައް ކަމެއް މުގުރާލާފައިވާ ކަމަށެވެ. އަދި ހަތަރު މަސްދުވަހުގެ ތަހުގީގަކަށްފަހު 2004 ވަނަ އަހަރުގެ ފެބްރުއަރީމަހު ބްރިއަން ޑިއަރ “ސްންޑޭ ޓައިމްސް”ގައި ބުނެފައިވަނީ އެމްއެމްއާރު ވެކްސިންއިން އޯޓިޒަމްޖެހޭ ކަމަށް ނެރުނު ދިރާސާ ނެރުމުގެކުރިން ޑރ އެންޑްރޫވަނީ ވަކީލުންތަކެއްގެ އަތުން ރިޝްވަތުގެ ގޮތުގައި 55،000 ޕައުންޑް ނަގާފައެވެ. ވަކީލުން ޑރ އެންޑްރޫއަށް މިފައިސާ ދީފައިވަނީ އެމީހުން ވެކްސިން އުފައްދާ ފަރާތްތަކާއި ދެކޮޅަށް ކޯޓަށް ހުށަހެޅި މައްސަލައިގެ ހެކީގެ ގޮތުގައި ޑރ އެންޑްރޫގެ ރިޕޯޓު ބޭނުންކުރުމަށެވެ.\nމިކަމާއި ގުޅިގެން ޑރ އެންޑްރޫގެ މައްޗަށް ކުރެވުނު ތުހުމަތުތައް ތަހުޤީގު ކުރުމަށްފަހު އިނގިރޭސިވިލާތުގެ ޖެނެރަލް މެޑިކަލް ކައުންސިލުންވަނީ އެންޑްރޫ ޑރ އެއްގެ ގޮތުގައި މަސައްކަތްކުރުމުގެ ލައިސަންސް ބާތިލްކޮށްފައެވެ.\nކުޑަކުދިންގެ ހާއްސަ ޑޮކްޓަރެއް ކަމަށްވާ ޑރ އަހުމަދު ފައިސަލްއާއި ހަވާލާދީ ސިއްހަތު ބްލޮގުގައި ލިޔެފައިވެއެވެ.\n“އޯޓިޒަމްގެ ހުންނަ މައިގަނޑު ކަންތައްތަކުގެ ތެރެއިން ބެލެނެވެރިންނަށް އެންމެ ފަސޭހައިން ދެނެގަނެވޭ ކަމަކީ ވާހަކަ ދެއްކުމުގައި ދިމާވާ ދަތިތައް! އެއުމުރަކީ ދޮޅު އަހަރު! އެމްއެމްއާރު ވެކްސިން ޖަހަނީ ދޮޅު އަހަރުގައި! ވެކުސިން ޖަހާތާ ގިނަ ދުވަސްތަކެއް ނުވަނީސް މިކަންތައްތައް ފާހަގަވަނީ! އެހެންވީމާ ވެކުސިނާ ގުޅުވެނީ! ކަމަކާ ގުޅުވުނީމާ ސައިންސްވެރިންގެ މަސައްކަތަކީ ދިރާސާކުރުން!”\nދިރާސާތަކުން ދައްކަނީ އެހެން ނަތީޖާއެއް\n12 ކުދިން ހިމަނައިގެން ހެދި ކުޑަކުޑަ ދިރާސާއެއްގެ މައްޗަށް ޑރ އެންޑްރޫ ނެރުނު ރިޕޯޓާއި ވިދިގެން ވެކްސިނާއި އޯޓިޒަމްއާއި ގުޅުމެއް ވޭތޯ އެތަކެއް ދިރާސާތަކެއް ކުރެވުނެވެ.\nއެގޮތުން 1999 ވަނަ އަހަރު 500 ކުދިން ބައިވެރިކޮށްގެން ހެދި ދިރާސާއަކުން އޯޓިޒަމްއާއި ވެކްސިނާއި ގުޅުމެއް ނެތްކަން ފެނިފައިވާ ވާއިރު، 2001 ވަނަ އަހަރު 10،000 ކުދިން ބައިވެރިކޮށްގެން ހެދި ދިރާސާއިންވެސް ގުޅުމެއްވާކަމެއް ފާހަގަކުރެވިފައި ނުވެއެވެ. މީގެ އިތުރުން 2002 ވަނަ އަހަރު ޑެންމާކުގައި 537،000 ކުދިން އަދި ހަމަ އެއަހަރު ފިންލޭންޑްގައި 535،000 ކުދިން ބައިވެރިކޮށްގެން ކުރިއަށް ގެންދިޔަ ދިރާސާއިންވެސް އޯޓިޒަމް ޖެހެނީ ވެކްސިނުގެ ސަބަބުން ކަމެއް ފާހަގަކުރެވިފައެއް ނުވެއެވެ.\nއެމެރިކާގެ ސެންޓަރ ފޯރ ޑިސީޒް ކޮންޓްރޯލް އެންޑް ޕްރިވެންޝަން (ސީ. ޑީ. ސީ) އިން 2013 ވަނަ އަހަރު އާއްމުކުރި ދިރާސާއަކުން ދެއްކިގޮތުގައި އެއްދުވަހަކު ކިތަންމެ ގިނަ ވެކްސިންޖެހި ކަމުގައިވިޔަސް އެޖެހި ވެކްސިންގެ ސަބަބުން އޯޓިޒަމްއެއް ނުޖެހޭނެއެވެ.\nމިގޮތުން “ޖާނަލް އޮފް ޕީޑިއަރޓްރިކްސް“ގައި ހާމަކޮށްފައިވާ މިރިޕޯޓުގައި ޑރ. ފްރޭންކް ޑިސްޓެފެނޯ، އެން. ބީ. ސީ ގެ ޗީފް މެޑިކަލް އެޑިޓަރ އާ ހަވާލާދީ ބުނެފައިވަނީ “އަހަރުމެންނަށް ވެކްސިންއާ އޯޓިޒަމްއާ ދެމެދު އެއްވެސް ގުޅުމެއްފެނިފައެއްނުވެއެވެ.” އަދި ވެކްސިން ނުޖެހުމުގެ ސަބަބުން ދަރިފުޅު މާނުރައްކާތެރި ބަލިތަކަށް ހުށަހެޅިގެންދާކަން ރިޕޯޓުގައި ފާހަގަކޮށްފައިވެއެވެ. އޭގެ ތެރޭގައި މިނިންގިޓިސް (ސިކުނޑީގެ ދުލިފަށް ދުޅަވުން) އަދި ހޫޕިންގ ކަފްސް (ހޯއްގޮވާ ކެއްސުން) ފަދަ ބަލިތައް ޖެހުމަށް މަގުފަހިވާކަމަށް މިރިޕޯޓުގައި ވެއެވެ.\nކަންއޮތީ މިހެންކަމުގައި ވީނަމަވެސް، ތުއްތު ދަރިފުޅަށް ޅަފަތުގައި ދެވޭ ވެކްސިނުގެ ސަބަބުން އެކުއްޖާއަށް އޯޓިޒަމްފަދަ ތަފާތު ބަލިތައް ޖެހުމަށް މަގުފަހިވާކަމަށް ޤަބޫލުކުރާ ސިއްޚީ މާހިރުންވެސް އުޅުއްވައެވެ.